
This is a digital copy of a book that was preserved for generations on library shelves before it was carefully scanned by Google as part of a project 
to make the world's books discoverable online. 

It has survived long enough for the copyright to expire and the book to enter the public domain. A public domain book is one that was never subject 
to copyright or whose legal copyright term has expired. Whether a book is in the public domain may vary country to country. Public domain books 
are our gateways to the past, representing a wealth of history, culture and knowledge that 's often difficult to discover. 

Marks, notations and other marginalia present in the original volume will appear in this file - a reminder of this book' s long journey from the 
publisher to a library and finally to you. 

Usage guidelines 

Google is proud to partner with libraries to digitize public domain materials and make them widely accessible. Public domain books belong to the 
public and we are merely their custodians. Nevertheless, this work is expensive, so in order to keep providing this resource, we have taken steps to 
prevent abuse by commercial parties, including placing technical restrictions on automated querying. 

We also ask that you: 

+ Make non-commercial use of the files We designed Google Book Search for use by individuals, and we request that you use these files for 
personal, non-commercial purposes. 

+ Refrainfrom automated querying Do not send automated queries of any sort to Google's system: If you are conducting research on machine 
translation, optical character recognition or other areas where access to a large amount of text is helpful, please contact us. We encourage the 
use of public domain materials for these purposes and may be able to help. 

+ Maintain attribution The Google "watermark" you see on each file is essential for informing people about this project and helping them find 
additional materials through Google Book Search. Please do not remove it. 

+ Keep it legal Whatever your use, remember that you are responsible for ensuring that what you are doing is legal. Do not assume that just 
because we believe a book is in the public domain for users in the United States, that the work is also in the public domain for users in other 
countries. Whether a book is still in copyright varies from country to country, and we can't offer guidance on whether any specific use of 
any specific book is allowed. Please do not assume that a book's appearance in Google Book Search means it can be used in any manner 
any where in the world. Copyright infringement liability can be quite severe. 

About Google Book Search 

Google's mission is to organize the world's information and to make it universally accessible and useful. Google Book Search helps readers 
discover the world's books while helping authors and publishers reach new audiences. You can search through the full text of this book on the web 



at |http : //books . google . com/ 



« v^- 



e ' p'-^c^ ' 




Digiti; 



ized by Google 



Digitized by 



Google 



Digitized by 



Google 






mm&m 



Wm 










Digitized by 



Google 



GROA 



ELLER 



,OLDEM0DER" 



DRAMATISK SKILDRING 

FRA 

ISLANDS FORFALDSPERIODE 

AP 

HOLM HANSEN. 




V. OSCAR SØTOFTES FORLAG 

KØBENHAVN 

MCM 



Digitized by 



Google 



^Co/M. (0(0 1 % 3 o 



HARVARD COLLEGE LIBRARY 
IN MEMORY OF 

WILLIAM HENRY SCHOFIELO 
APRIL 6, 1931 



Trykt hos Martius Truelsen, l^øbenhavn. 



Digitized by 



Google 



PERSONERNE: 



Disciple fra 

Holar 
lærde Skole. 



Groa eller »Oldemoder«. 

HOLARBISPBN. 

GuLDVEJG, hans Datter. 

Stejnoerda, hendes Fostermoder, Bispens »Rejse-Kone«. 

Gissur Thortaldson, Lovsigenuuid, senere Jarl over Island. 

Erik Skaggeson, Holarbispens Fostersøn. 

GiSLE Skjald, Gissurs Fostersøn — tidligere 

Snorre Storlasons. 

KoLBEJN Unge. 

Oddur Stefanson. 

Thorlak. 

Thorstein Hraud, Høvding fra Nordlandet. 

Abbeden. 

Jon Natfari, Hingstepasser. 

Skuli, hans Søn. 

Thorbjørg fra Brekka. 

Illuge Stærke, 1 „ „ 

> Fredløse. 
Gunnar Baardson, ) 

Mester Hjaltelin, Læge. 

Dagpinn, en af Bispens Mænd. 

Holar-Disciple, Fredløse, Jiilegjæster, Klosterbrødre, 

Kvinder og Mænd. 



Handlingen foregaar i det trettende Hundredaar. 

FØRSTE HANDLING. 

Klippeegn ved Holar. 



Taagen ligger over Landskabet, der kun skimtes utydelig. 

I Mellemgrunden en Kløft med en Bro over. Hist og her 

Smaafosser og Rester af Vintersneen. Under Klippehældet 

i Forgrunden til venstre en gammel mosgroet Offersten. 



Groa 

sidder ubevægelig ved Stenen. Hun er graaklædt og bærer 

paa Hovedet en Lammeskindshætte, formet for oven som 

en phrygisk Hue. Hendes Tale er i Begyndelsen 

langsom, tonløs. 

Taagen end ligger 
frostkold i Luften. 
Vaaren med bliden 
Aande mig gjækked, 
kaldte mig bort fra 
Frihedens Arne 
inderst i Landets 
udbrændte Ørk. 

Taagen fordeler sig. Der falder eflerhaanden Sollys paa 

Baggrundens snedækkede Fjeldtinder. — En Klokke lyder 

nede i Dalen. 

Groa. 
Stille! — Jeg hører 
hist i det Qærne 
Malmklokken tone. 
— Grandt jeg det fatter: 
Det er i Holar, 
Bispen nu kalder 
Højskolens Pilte 
sammen til Bøn ved 
Kristkorsets Fod. 

Rejser sig. 

Tvi — at jeg hid mig 
vilded i TaagenI 
Blødsøden Ungdoms 
Aande jeg hader. 
Før vil jeg atter 
Hofbrekka gjæste. 
Der man dog finder 
Levninger end af 
Asernes Æt. 

Erik Skaggeson 

kommer frem paa en Fjeldsti til venstre i Baggrunden. 

Groa. 
Tak for det Fristed 
kort Du mig skjænked, 
mosgroede Blotsten! 
Hellige Norner, 
Eder befaler 

Groa sit Slægtfolks 
flakkende, blege 
Livsaande-Lys. 

Gaar hen imod Broen, hvor hun møder Erik, der 
imidlertid er kommen ned fra Fjeldstien. 

Erik. 
Hil Jer og Sæl I 

Groa. 

Hil Dig og Sæl igjen, 
min stovte Pilt! — Eja, nu Taagen letter! 

— Kom hid I Og lad mig skue ret Dit Aasyn I 

Ser vist paa ham. 

Du runden af Skallegrimmurs Rod. 

Erik. 
Ja, jeg er Søn af gamle Erling Skagge, 
der sidder hist paa Næsset, arm og kuet 
af Stormandsvælden. Inga paa Hofbrekka 
— hvorfra jeg netop kommer — er min Frænke 
og Holars gamle Bisp min Fosterfader. 

Groa hensunken i Forundring. 

Ja saa — 

Erik. 
Men hvem er I? 

Groa. 

Mit Navn er Groa 

— dog kalder man mig hyppigst Oldemoder. 

Krik studser. 

Saa har jeg hørt Jer nævne nys paa Brekkaf 
Det hedder, I er fremvis som en Vølve, 
og at I er af ædel Byrd. 



Groa. 

Det er jeg. 
Min Slægt er kommen hid i Friheds Morgen 
fra fjærne Asjaland for Blod at blande 
med Nordens djærve, friske Sønnekuld. 
Dog, siden den Tid Livet skifled Kaar: 
Jorden blev kold, som Menneskene blev det, 
da vælske Guder skilte dem ved Gnisten. 
Der hvor nu Gejtlands fjærne Snefon dølger 
den skjønne Thorisdal — som Grettir 

gjæsted, 
da uden Skaansel han blev fredløs dømt — 
randt hen min Barndom mellem grønne Lier 
og under varme Kilders muntre Kluk. 
Nu maa jeg selv, saalænge Nornen vil det, 
omflakke fredløs her i Frost og Taage, 
der kuer mangen Gang mit. sunkne Mod, 
saa jeg mig tror et Gjenfærd kun, en Røst 
i Ørkenen, der mer ej Gjenlyd vækker. 
Dog — hvor som her, jeg møder villigt Øre 
samt Guders aabne Blik hos Fjeldets Søn, 
der svulmer atter Blodet mig i Aaren, 
saa gamle Groa tror sig ung paa ny. 

Erik. 
Sig, er det sandt, at hist i Ødemarken 
I sanket har en Flok af Landets Mænd, 
som Gissur uretfærdig dømte fredløs? 
Og at de svoret har hans Aag at bryde? 

Groa lytter. 
Forsigtig, Søn I — Jeg hører Trin der nede. 
Hvis Du har Mod at følge mig et Stykke, 
skal Du faa høre om det Sønnekuld, 
jeg fostret har hist i min Lavarede. 

Rækker ham Haanden. 

Hinsides Kløften kan vi tale trygt. 

Erik. 
Her er min Haand. Jeg kjender ej til Frygt. 

De gaa bort ad Fjeldstien til venstre. 



GiSLE Skjald, Oddur Stefanson 

og KOLBEJN Unge komme ind fra højre. 
GiSLE. 

Gaa varsomt over Broen! Den er utryg. 

Oddur. 
Hvor fører Du os hen? 

GiSLE. 

Jeg troede, om Erik havde været her. 
— Ser Du ham ikke, Kolbejn, paa Stien 
der ud imod Kysten? 



Digitized by 



Google 



10 



KOLBEJN Unge endnu paa Broen. 

Nej, jeg kan hverken se Sti eller Kyst, 
saa tæt ligger Taagen endnu over Landet 
— og vel over Folket med. 

GiSLE, 

Det maa Du nok sige. Naar skal det 
dog atter dages for os? Siden hin Nat, 
da Gissur falskelig vog Snorre Sturlason, 
er det, som den hede Em, der steg op fra 
Reykholtkildeme om hans Ligseng, havde 
hyllet Øen i en OflFerdamp. 

KoLBEJN Unge. 
Jeg kan tænke mig, Du mindes endnu 
Drabet. Du var jo netop paa den Tid 
kommen i Huset hos Snorre. 

GiSLE. 

Ja, som om det var sket i Gaar. Jeg 
ser endnu tydelig Stedet, hvor han laa i 
en Blodpøl, da jeg, vækket ved Vaaben- 
larm, styrtede ind i Hallen. Henne i Høj- 
sædestolen sad Gissur, herskelysten, grum. 
Da han endelig gjorde sig rejsefærdig i den 
aarle Morgenstund, satte han mig op bag 
sig, paa Ryggen af hans sorte Ganger, og 
lovede, at han nok skulde blive mig en 
Fosterfader i Snorres Sted. Men da lovede 

jeg ogsaa i mit stille Sind, at jeg nok med 
Tiden skulde blive baade ham og Snorre 
en værdig Søn. 

KoLBEJN Unge. 
Naa, og saa sendte han Dig her hid 
til Højskolen? Vel sagtens for at faa Dig 
gjort til Præst? 

Oddur. 
Begribelig. Har jeg først faaet Sønnen 
piin i Præstekjolen, hvad Nød har han saa? 
sa'e hun Kjærlingen. Hun skar hans Lig- 
skjorte. 

KoLBEJN Unge. 
Og nu er han selv nylig indtruflFen 
til Holar. 

Gisle. 
Det er næppe for min Skyld, han 
kommer her saa tit. Dog, jeg kan tænke 
mig, der er ikke videre godslig paa Flugu- 
myre nu, siden de overfaldt ham der og 
indebrændte baade Hustruen og Sønnerne 
— for at hævne Snorre. 

Oddur. 
Hå, ha, hal Jo, den Arnerøg har nok 
kildret ham i Næsen. 

Gisle. 
Ilde er det ogsaa, at Frænde skal fare 

frem imod Frænde paa den Vis. Men saa- 
ledes er det jo nu en Gang bleven Skik i vor 
grumme Old. Jeg siger: Om man kunde 
sanke Benene af alle de Mennesker, der 
er omkomne her ved Mord eller Inde- 
brænden eller under Forvisning i Ørkenen, 
vilde de rejse sig som en Varde imod Himlen 
og skræmme alle Englene bort. Saaledes 
har Herskesyge, Hævntørst og Kjødslyst efter- 
haanden slaaet ud i Brynde paa vort før saa 
sunde Folk. 

Erik vender tilbage ad Fjeldstien. 

KoLBEJN Unge. 
Dér har vi Erik Skaggeson. 

Oddur. 
Erik? Hvor? 

KoLBEJN Unge. 
Nu vender han sig og ser tilbage. Staar 
han der ikke ret som en ung Jætte hugget 
i Sten? 

Gisle. 
Jeg tænker: Han er ogsaa den Bryne, 
hvorpaa vi en Gang skal hvæsse vor Friheds- 
klinge. 

Oddur. 
Den har han saa vist allerede hvæsset 
paa sit eget Hjærte. 

Vender sig mod Erik. 

— Vel mødt, Erik SkaggesonI Har Du 
været ude ved Kysten? 

Erik træder over Broen. 

Ja, der blev mig for lummert i Lære- 
salen. Denne evige Munkepludder og Messe- 
sang sløver et Menneske. Man bliver tilsidst 
som Kvæget paa Baasen. 

KoLBEJN Unge. 
Jeg tænkte nok, at Du den første Vaar- 
dag maatte ud at raabe Hil over Foster- 
landet. 

GiSLE. 

Du var vel ikke inde paa Brekka? 

Erik. 
. . . blandt de andre OflFerdyr, mener 
Du? Jo, jeg var inde paa Brekka, jeg. 

GiSLE. 

Hvad Nyt da? 

Erik. 
Inga ligger endnu og græmmer sig. 
Hun vil ingen se. Der er næppe Brød i 
Huset . . . 

Oddur. 
Du taler ikke om Datteren. 

Erik. 
Og saa at dette alt sammen skal komme 

fra den nedrige Gissur og ens egen Foster- 
moder. 

KoLBEJN Unge. 
Hvad? Ogsaa fra Stejngerda, mener Du? 

Erik. 
Var det maaske ikke paa hendes Bud, 
Ingas Husbond, den gamle Osvid, blev 
hugget ned, da han under Arveøllet paa 
Hamar dristede sig til at sige, hun havde 
været Bispens Frille? 

KoLBEjN Unge. 
Hys I — Mig synes, der lyder Heste- 
trampen. Ser ud til højre. Ja, rigtig: Det er 
Bispen og Gissur, som drager ud fra Holar. 
Monstro de skulde komme her op? 

Erik. 
Nu først hører jeg, Gissur har nægtet 
Ingas Søgsmaal Fremgang paa Tinge. Men 
lad ham vogte sig! Lad ham vogte sig I Kan 
hænde at den Folkedom, der allerede længe 
har truet baade ham og Bispen, kunde 
ramme dem, førend de ventede det. 

GiSLE. 

Jeg er ingen Ynder af Gaader. 

Erik hemmelighedsfuldt. 

Mindes Du, hvad Du en Gang fortalte 

os om den gamle Groa, der havde forudsagt 
Snorre hans Skjæbne? Hun havde netop i 
Dag været Gjæst ude paa Brekka. Og jeg 
selv har nylig mødt hende her ved Stenen. 

KOLBEJN Unge og OdDUR overraskede. 

Hvad siger Du I Groa? Oldemoder? 

GiSLE. 

Er hun endnu ikke død? De mente jo, at 
hun allerede den Gang var over hundred Åar. 

KoLBEJN Unge. 
Og hvad Tidender bragte hun da? 

Oddur. 
Hvad fortalte hun Dig? 

Erik. 
At hun dybt der inde i Odådahraun 
har sanket en Skare Fredløse og Rømnings- 
mænd, som kun venter paa Sommeren og 
paa en Fører for at gaa med Vaaben mod 
Gissur. Saaledes agter de at hævne den 
blodige Uret, de alle har lidt. 

KOLBEJN Unge udbryder glad. 

Saa er da Heltekraften ikke rent uddøet 
endnu I 

GiSLE. 

Sælsomt I Sælsomt! 

Erik. 
Ja, sælsomt lød det, hvad hun fortalte 
om deres udholdende, seje Færd der i Ør- 
kenen. Der gaar de og stride for at holde 
Ilden vedlige paa vor Friheds Altar, medens 
vi . . . 

OdDUR der imidlertid har set ud. 

Stille! Ikke tale om Ilden i brændt 
Mands Hus! Bispen og Gissur kommer her 
op ad Stien. Nu staar de allerede af Hestene. 

KoLBEJN Unge. 
Er det ikke Stejngerda og Guldvejg, 
som følger efter? 

Oddur. 
Jo, rigtig ... 

GiSLE. 

Ja, kom saa Pilte! Det er ikke værd, 
de strænge Herrer ser os her saa nær ved 
Varden, hvor vi gjemte vore Nidvers. 

Trækker sig tilbage imod Forgrunden til højre med Oddur 
og Kolbejn Unge. De to sidste gaa bort. 

Erik træder til venstre og vinker ad Gisle. 

Vi kan jo gaa hen under Klippe- 
hældet, mens de drager her forbi. 

GiSLE. 

Jeg ser ingen Grund til at skilles fra 
mine øvrige Stalbrødre. 

Erik. 
Ja, saa gaa Du med Dine »Stalbrødre«! 
Ingen skal sige om mig, at jeg springer over, 

hvor Gjærdet er lavest. Slænger sig paa offerstenen. 
GiSLE. 

Nej, i Dag er Du da ogsaa mere stædig 
end noget Hors. ud m højre. 

HOLARBISPEN bag Scenen. 

Ret saa, gode Dagfinn .... skyd kun 
paa mig! 

Bispen og Gissur Thorvaldson kommerind fra højre 
1 Mellemgrunden fUlgt af Klosterbrødre og væbnede Mænd. 
Blandt de sidste er Dagflnn, der skyder lempelig paa Bispen. 

Gissur. 
Hvad nu? 

Bispen. 
Jeg tror, Svoger, jeg maa hvile lidt, 
medens Himlens Herre er saa naadig at 
lade Solen skinne paa os. Bred Skindkaaben 
ud paa Blokken der! I andre maa gaa lidt 
foran og holde Udkig. Man kan aldrig 
være varsom nok i disse svare Tider. 

Mændene stige højere op ad Fjeldstien til venstre. Dagfinn 
og Klosterbrødrene blive yderst til højre. 

GiSSUR. 

Er I nu ikke snart Øens mægtigste Mand ? 

Bispen sætter sig. 
Nej, den Ære maa jeg i alt Fald dele 
med Jer, kjære Svoger. Men det er netop 
saaledes, det skal være. Landets gejstlige 
og dets verdslige Øvrighed maa smukt enes 
om Magten og broderlig søge at støtte hin- 
anden. Først da kan man være sikker paa, 
at Gud og Kejseren hver faar sit. Anviser 

Gissur en Plads. 

GiSSUR sagte, medens han sætter sig. 

Gud — og . . . 

Bispen. 
Sidder I godt saaledes? 

Gissur. 
Jeg har ingen Grund til at klage over 
Pladsen, I anviser mig. 

Bispen iioster. 
Nej, siden han, den gamle Osvid, faldt 
for sin onde Tunges Skyld, og jeg nægtede 
at give Mandebod — en saa ukristelig Skik — 
er jeg des værre ikke længer rigtig tryg. 

Gissur. 
End ikke med min Bistand? 

Bispen. 
Lovsigemandens Bistand er god. Hvisker. 

Men den er ikke billig. Et Hundred i Sølv, 
blot for at nægte Ingas Søgsmaals Fremme, 
var tilvisse en blodig Besoldning mellem 
Frænder. 

Gissur. 
Jeg véd ikke, hvad I regner en Mande- 
bod for. 

Bispen sukker. 
Og saa fik I endda den fede Tyrekalv 
oven i Kjøbet. 

Gissur. 
Den tog Jeres Folk nok ogsaa der ude 
fra Enken uden at spørge om Forlov. 

Bispen. 
Brekka hører til Kirkegodset ... 

Erik for sig selv. 
Til Kirkegodset — Ja vist! 

Bispen. 
Og desuden lovede jeg hende jo til 
Gjengjæld, at jeg nok skulde se snart at 
skaffe Datteren, Thorbjørg, gift. 

Gissur. 
Med Jeres egen Fostersøn, ja. 

Bispen. 
Netop. 

Erik som før. 
Jo vist. 

Gissur. 
Men er I nu ogsaa vis paa, at han, 
Erik Skaggeson, er til Sinds saa hurtig at 
komme i Brudeseng? Vel véd jeg nok, at 
I selv altid har været plaget ilde af Hede 
i Blodet og yndet . . . 

Bispen. 
Hys I Hys I Klosterbrødrene kunde høre 
Jer. — Vi er alle Syndens Skjødebøm, Svoger. 
Fristelserne kan være slemme nok selv for 
de ældre. Men denne Ungdom i vor Tid! 
Jeg siger : Den er som det rene Tønder paa 
Satans Ildsted. 

GiSSUR. 

I taler som en Kristen. 

Bispen. 
Ikke er det, fordi jeg hader min egen 
Fostersøn . . . tværtimod . . . Men sig mig: 
Har I ikke nok lagt Mærke til det underlig 
rovdyrsgridske, der tit lyser ham ud af 
Øjnene? Er det ikke, som om al den vilde 
Trods, der er gaaet igjen i Ætten, lige siden 
hans Stammefader rejste Nidstang for Norges 
Konge, ret havde skaffet sig Udslag i ham? 

Erik banker sig paa Brystet. 

Stille, stille mit Hjærte! 

Bispen. 
Var det vel underligt. Gissur, om Pilten 

havde . . . standser. 

Gissur. 
Hvad mener I? 

Bispen. 
. . . jeg vil ikke sige rejst Nidstang, 
men dog . . . 

Gissur. 
Nu vel? 

Bispen hemmelighedsfuldt. 

. . . havde været med til at skrive Nid- 
viser om baade Jer og mig? 

Gissur. 
Det har han altsaa gjort — og min 
egen Fostersøn maaske med? 

Bispen. 
Hys! Lad ikke Vreden løbe af med 
Jer! I véd, at der alt længe har ligget Raden 
af et gammelt Hors her oppe ved Varden, 
Da jeg nylig drog der forbi, saa' jeg til min 
inderlige Sorg — og da ikke mindst for 
Stejngerdas Skyld — at Piltene havde rejst 
en Benkjærling af Skelettet og stukket hende 
et Par Pergamentslapper i det fæle Gab. 

Tager et Par Skindlapper frem og rækker Glisur den ene. 

Se her er den ene af dem! Tag den 
og læs den for Jer selv! Jeg skjøtter ikke 
om at høre den. Jeg skjøtter ikke derom. 

Gissur læser: 
Her, hvor Ørnen 
hvæsser Næbet 
imod Klippens 
haarde Sten, 
rejse vi af 
Horseben 
Holars Bisp en 
fager Kjærling. 
— Gid hun snart ham 
Helsen give 
og Stejngerda 
helt fordrive! 
Jeg tager ikke fejl; Dette er et af min 
Fostersøns Skjaldestykker. 

Bispen rækker ham den anden Lap. 

Ja, I gaar da heller ikke Ram forbi. 
Saa det er for tidligt at rejse Børster. 

GiSSUR koldt. 

Hvad mener I med at rejse Børster? 

Bispen ler. 
Naa! en Spas, kjære Svoger! En Spasl 
I véd vel nok, at gamle Tacitus siger om 

os her oppe, at vi har Vildsvinebørster paa 
Ryggen. Skulde der være noget om den 
Snak, har I vel ogsaa faaet Jeres Part — ha, 
ha, ha — om I end skjuler det godt. 

Gissur læser. 
Frihedsfjendtlig 
paa sin Domstol 
Gissur sidder 
Dagen lang. Om 
Natten drømmer 
han om Guld og 
Jarleglæder. 
— Vogt Dig for den 
Old, som kommer! 
Snorres Blod mod 
Himlen raaber: 
Folket blive 
skal Din Dommer. 
Helvede — det er haml sudcr i skindlappen. 

Bispen nster sig bort Ul venstre. 

Ha, ha, hal Den Dosis holdt han 

ikke af. 

Gissur. 
Dette skal de komme til at bøde for. 

Han og de øvrige følge efter Bispen. 
Erik træder pludselig frem. 

Guldvejg! 

Guldvejg træder ind over Broen. 

Ekik. 
Du her? Og alene I 

Guldvejg. 
}eg red ud med vor Fostermoder. Men 
saa tabte hendes Hoppe den ene af Skoene. 
Gaar Du ikke med mig op paa Fjeldet? Jeg 
vil plukke Urter. 

Erik. 
Plukke Urter — paa denne Tid af Aaret? 

GULDVEIG. 

Ja, Udødelighedsurten, den som de for- 
tæller frir fra baade Alderdom og Sot. 

Erik. 
Den trænger Du ikke til, Barnlille. 

Guldvejg. 
Men jeg har lovet at fly den til Stejn^ 
gerda, som siger, den kommer frem lige ved 
Vaarbrud. Stakkel, hun er allerede ræd for 
at ældes. Men — Du har Rynker i Pan- 
den . . . Runer . . . dybe hemmelighedsfulde 
Runer! Ak, nu igjeni Du skulde gaa med 
mig, kjære Fosterbroderi Og lade den her- 
lige Snevind der oppe fra Fjeldene rigtig 
lufte Dit Sind! 

Erik. 
Din Fader og Gissur er allerede oppe 
ved Varden. 

GULDVEJG. 
Godt. — Sætter sig ved Stenen. Saa slipper 

Du mig ikke. 

Erik s«tter sig hos hende. 

Takl Men er her Dig ikke for øde? 

GULDVEJG. 

Ak nej, ak nej I Blot jeg sidder hos Dig, 
synes jeg, det gaar mig som i Voluspa: 
Jorden grønnes med ét, og Solen bryder 
frem. At være hos Dig, høre Dig, se Dig 
og, naar vi skilles, længes efter Dig, ja, 
mangen Gang tælle Timerne til vort næste 
Møde — dette er mit Liv. 

Erik. 
Jeg kunde svare Dig med et andet Vers 
af Edda. Mindes Du, hvorledes Vaarguden, 
Frey, er til Mode, da han maa vente paa 
sin Elskede i hele ni Døgn? Lang, lang 
er Dagen, siger han. Lange er to. Hvordan 
skal jeg tre udholde? Tit mig en Maaned 
kortere tykkes end blot en halv af de Læng- 
selens hede Nætter. Hvisker lidenskabelig, medens 
han stirrer hende 1 Øjnene: Saaledes ... ja, Saa- 

ledes længes jeg efter Dig. 

GULDVEJG. 

Hvor Dine Ord gjør mig lykkelig! River 

en Guldsnor af Livstykket. Se I Med denne Snor, 

som jeg selv har tvundet, binder jeg mig 

til Dig for bestandig. SUar snoren om ham. 

Erik. 
Ja, gjør det . . . gjør det saa at aldrig 
nogen Afstand eller Kløft skal brede sig 
imellem os I 

GULDVEJG. 

Du siger det saa højtideligt. Hvad er 
det^ som i Dag saaledes har tændt Din Ildhu, 
at jeg næppe kjender Dig igjen? Er det 
maaske Din Omsorg for Frihed og Fædre- 
land? Ak, om Du vidste, hvor inderlig jeg 
tit beder til Gud for Dig og for vort Folk! 

Erik. 
Jeg er ræd for, min Elskede, at vor 
Frihedslykke allerede er bleven for krank, 
til at der kan raades Bod paa den med 
Bønner. 

GULDVEJG. 

Nej, dette maa Du ikke sige! Du taler 
jo, som vi allerede var en Flok af Trælle. 
Det er vi da ikke heller. 

Erik. 

Men vi var en Gang en Flok af Helte, 

der bar vort Fædrelands Navn vidt ud over 

Jorden. Nu ligger det tilsølet her hjemme 

i Mosen. Og jeg er ræd for, at det bliver 

liggende der, indtil vel en eller anden frem- 
med Lykkejæger en Gang trækker det op 
mellem andre Snurrepiberier. 

GULDVEJG. 

Du overdriver det, Erik. Jeg siger: Dit 
Syn er alt for mørkt. 

Erik. 
Ser Du da ikke selv, hvorledes Guld- 
tørst og alskens Blødagtighed efterhaanden 
har tæret paa vor sunde Vækst? Saavidt 
er det endogsaa kommet, at man tilside- 
sætter vor egen hjemlige Sagakost for, hvad 
der diskes op med af Bognyt fra fremmede 
Lande. »Ridder Tristram og Dronning 
Ysondec. Har Du læst denne jammerlige 
Roman, som han, Norges Konge, nylig har 
sendt os her op — endogsaa i vort eget 
Modersmaal? O, Skjændsel, Skjændsel, at 
man skal finde sig i sligt! Og det netop 
paa samme Tid som der hemmelig øves 
Hærværk i Klostrene mod vore gamle Perga- 
menter. 

GULDVEJG bestyrtet. 

Men er da ikke »Ridder Tristram og 
Dronning Ysondec et herligt Skaldeværk? 
Det siger i alt Fald min Fostermoder. . . 

Erik. 
Aa, ti! Ti! Nej, der er Forfald og Sol, 

hvor man vender Øjet hen. Hvad er der 
blevet af vort Agerbrug, vor Handel og vor 
Skibsfart? 

GULDVEJG. 

Saa sig mig det dal Sig mig det! 

Erik. 
Spørges det ikke daglig, hvor ilde Hansa- 
Kjøbmændene rundt om hærge os Kysterne, 
uden at vore velvise Høvdinger kan faa 
Stunder til at hindre det for deres egne 
Plyndringer i Landets Indre? 

GULDVEJG. 

Og alt dette siger Du mig først nu. 

Erik. 
Jeg tænker, det varer ikke længe, inden 
den vennesæle Kong Haakon sender os 
ogsaa en Flaade her op — naturligvis under 
Foregivende af at hjælpe os, men i Virke- 
ligheden for at trælbinde os. Og da er det 
i Evighed ude med vor stolte Saga. 

GuLDVEJG. 

Himmelens Gud — er det saaledes fat? 
Men kan der da slet ikke raades Bod paa 
al den Vederstyggelighed? Og kan jeg slet 
ikke udrette noget for Dig, Erik? 

Erik. 
Du, Holarbispens Datter ... og Gis- 

surs Frænke? Nej. Nej. Gaa Du før i Kloster! 
Og bed Bjærgene hellere begrave os alle i 
Aske, end vi skal opleve den Skjændsel 
at tabe Friheden! 

GULDVEJG. "^ 

Gaa i Kloster siger Du! Nej. Nej. . . 

Erik. 
Eller ogsaa gift Dig og fød Sønner, der 
en Gang kan hævne oi^ blodig! 

GULDVEJG. 

Aldrig vil jeg ægte nogen anden end 
Dig. Aldrig vil jeg hvile ved nogen andens 
Hjærte eller i nogen andens Favn. Det véd 
Du dog, Erik. 

Erik. 
Og Du véd lige saa vel, min Elskede, at 
Din Fader jo netop nu vil smedde mig 
sammen med den smukke Thorbjørg Osvids- 
datter — vel sagtens for endelig at blive 
mig kvit. 

GULDVEJG. 

Da kan han lægge mig under Jordtuen 
lige saa godt først som sidst. 

StEJNGERDA kalder bag Scenen. 

Guldvejg. 

GULDVEJG. 

Vor Fostermoder. Rejter sig. Det er ikke 
værd, at hun ser mig her. 

Erik rejser sig ligeledes og holder hende tilbage. 

Hvorhen? Hvorhen? Gaar Du op paa 
Fjeldet? 

GULDVEJG. 

Efter Udødelighedsurten? Nej. Den 
vilde dog næppe kunne bringe mit Hjærte 
Lægedom. Men — at Du véd det : Jeg gaar 
heller ikke i Kloster. Der findes dog vel 
ogsaa andre Steder, hvor man ret inderlig 
kan anraabe Gud om Helsen for hvad der 
er én kjærest af alt. 

Erik. 
Men er det ogsaa nødvendigt, at vi 
skilles? 

GULDVEJG spejder ængstelig efter Stejngerda. 

Det er nødvendigt, Erik. 

Erik. 
Hvor gjærne fulgte jeg Dig ikke nu, 
da jeg har lagt Tyngsel paa Dit Sind. 

GULDVEJG. 

Farvel! Og vær velsignet ihvor Du end 

Staar og gaar! Bort l Forgrunden til højre. 

Erik ser ud. 

Skuli. 

SteJDgerda og Skuli træder ind fra højre, noget længer 
tilbage. 

Stejngerda. 
Saa far vel dal Og nyt Andagtsbogen 
vel! Den vil nok lette Dit Sind. 

Skuli der har en Bog under Armen. 

Jeg takker Jer, Frue. — Hil Jer og Sæl ! 

Ud til venstre. 
Erik mumier. 
Hajfiskehjærne. Slænger sig atter paa Offer- 
stenen. 

Stejngerda træder over Broen. 

Skjæmtelig Vaar, min gilde Fostersøn 1 
— Undrer det Dig maaske at se mig her 
ved den gamle Blotsten? 

Erik. 
Ja — det var næppe her, Jeres Hoppe 
mistede Skoen. 

Stejngerda. 
Der greb jeg Dig. Tilstaa kun at Guld- 
vejg nylig har været her! Hvor er hun tyet 
hen? Hvi svarer Du mig ikke? Hvad kan 
der være gaaet Dig imod, siden Du mod- 
tager mig saa koldt? Jeg som dog kommer 
til Dig i den bedste Hensigt. 

Erik. 
Um ! Jeg kjender Jer Underfundighed. 

Stejngerda. 

Underfundighed? Ved Gud, Du gjør 
mig Uret. Dog, jeg maa vel finde mig deri. 
Den Tid vil nok komme, da det skal kjen- 
des, at Du aldrig har haft en trofastere 
Veninde end mig. 

Erik. 

I har tværtimod været min uforson- 
ligste Fjende — og det lige fra den Dag, 1 
som Gudmund Dyres fraskilte Ægteviv drog 
ind i mit Fædrehjem for at skulle være 
mig i Moders Sted. 

Steingerda. 
Skammelig — at dette skal være Tak- 
ken for alle de Velgjæminger, jeg har vist Dig I 

Erik. 
Velgjæminger? Bevis! 

Steingerda. 

Du har altsaa glemt, at det var mig 

der reddede Dit Liv — og det med Fare for 

mit eget — den Gang Du kaad styrtede Dig 

ud fra Næsset og vilde ride paa Hvalfisken? 

Erik vender hende Ryggen. 

Jeg gider ikke svare Jer — som om 
dette var noget at hovmode sig af. 

Stejngerda. 
Hvor ofte har jeg ikke friet Dig for 
Slagene af Din Faders Ridepisk — saaledes 
som da Du trodsig rev Vingerne af Gæssene? 

Erik. 
Af Gæssene, ja. Dem I satte mig til 
at passe. 

Stejngerda. 
Nogen Husgjeming maatte Du vel øve? 
— Eller som da Du, nidsyg over at Holar- 
bispen kavde kaaret mig til Fostermoder 
for Guldvejg, vilde svelte Dig ihjel. 

Erik. 
Ikke skulde jeg æde mig Sorg til for 
Jeres Skyld. 

Stejngerda. 
Var det maaske ikke mig, som i Tide 
fik Dig trukket ud af Foderkisten, hvori 
Du havde gjemt Dig — skjøndt Du ilde nok 
lønnede mig for min Godhed med nær at 
bide Haanden af mig. 

Erik. 
Jeg havde ikke bedt Jer om Jeres 
Kjærtegn. 

Stejngerda. 
Eller glemmer Du rent, Gæsken min, 
hin Vinterkvæld, da Du med Din Fader 

3 

dog omsider søgte Foretræde hos mig paa 
Holar Skole? Mon det ikke ogsaa var mig, 
som da gik i Forbøn for Dig? Jeg tænker, 
at Bispen nok ellers havde varet sig for at 
opfostre en saa utæmmet Ulv i sin Faareflok. 

Erik. 
Forbandet være den Dag da jeg af 
Gammelmandsbønner lod mig bevæge til 
at vende mit fattige Fædrehjem Ryggen og 
nærme mig Jer. Dog — heldigvis har jeg 
endnu ikke helt tabt mig selv. 

Stejngerda. 
Blot Du kunde lære at ave Din Tunge 
og Dit stride Sind — Ja, da vilde Du kunne 
vinde langt mere end Dig selv. 

Erik. 

Hved mener I med det? Rejser sig over Ende. 

Stejngerda. 
Ret saa: Lig nu ikke der længer og 
tænd Stenen i Glød med Dit hidsige Blod! 
Men lad os følges ad hjem! 

Erik. 
Jeg spørger: Hvad er det, jeg vilde kunne 
vinde, blot jeg — som I siger — kunde lære 
at ave min Tunge og mit stride Sind? 

Stejngerda. 
Ære og Rigdom, Magt og — Gammen. 

Erik. 
Hvad kalder I Ære? 

Stejngerda. 
Endelig en Gang at naa det Maal^ man 
har sat sig. 

Erik. 
Ej, ej I — Og nu Rigdom? 

Stejngerda. 
Behøver jeg maaske at minde Dig om, 
hvad der dog sikkert en Gang venter Dig 
som Bispens Svigersøn? 

Erik gaar frem. 

Nu bliver I næsten for gavmild. 

Stejngerda. 
Forudsat at det da lykkes Dig at 
vmde ham. 

Erik. 
Og Jer? 

Stejngerda. 
Er han ikke en af Landets rigeste 
Mænd? Og er Rigdom ikke ogsaa Magt? 

Erik. 
Man plejer ellers at sige: Den Kloges 
Arvelod findes overalt. 

3* 

Stejngerda. 
Bispen er ikke ung længer. Til Volder- 
misse fylder han allerede seksti Aar. Des 
værre har han ikke tidligere været afhol- 
dende nok overfor vore nymodens krydrede 
Retter og den gode Vin. Lykkedes det mig 
ikke nu og da at lokke ham ud paa en 
Ridetur, blev han helst stadig siddende der 
hjemme ved Arnen med sin Andagtsbog, 
»Aandelig Vandkildet. Og dette er dog 
unægtelig ikke videre hoveligt hverken for 
Din Fostersøster eller for mig. 

Erik. 
Og saa lovede I mig Gammen. Hvad 
mente I med det? 

Stejngerda. 
Da har jeg dog vel ikke nødig at sige 
Dig, hvad der er Gammen for en Pilt, der, 
som Du, har baade Livsmod i Bringen og 
Marv i Knoklerne? En ser man vende sin Hu 
til Vikingstog, en anden drages derimod mer 
af Slagmarkens eller Gildehallens Tummel 
og en tredje maaske af Elskovsgjækkeriet 
i Fruerstuen. Enhver, tænker jeg, har sin 
Lyst. 

Taagen sænker sig langsomt. 
GiSSUR bag Scenen. 

Her gaar Vejen, Svoger. 

StEJNGERDA farer sammen. 

Det er Gissur og Bispen. 

Erik. 
Da kan I jo følges hjem med dem. 

Stejngerda. 
Stille! Nej, de maa ikke se mig her. 

Træder i Skjul. 

Erik. 
Hvorfor? 

Gissur og Bispen kommer langsomt frem paa Fjeldstien, 

efterfulgt paa nogen Afetand af Dagfinn, Klosterbrødrene 

og de øvrige Mænd. 

Bispen. 
Den slemme Taage falder mig altid for 
Brystet. 

Stejngerda vinker Erik over til højre. 

Kom her hid I Eller — om Du vil — 
kast Dig ned paa Jorden! 

Erik. 
Ikke, for nogen Gud. 

GiSSUR. 

Kun langsomt! Langsomt! Saa gaar 
det nok. 

Stejngerda. 

Røb mig ikke, jeg beder Dig! Men træd 
her hen blot saa længe de gaar os forbil 
Jeg beder Dig — for Guldvejgs Skyld. 

Erik. 

Nu vel. Træder hende nærmere 

Stejngerda. 
Endnu lidt nærmere . . . Saa slaar jeg 
Ridekappen om Dig! De vil da ikke kunne 
skjelne os fra Klippeblokken. 

Erik. 
Behøves ikke I For sig selv. Om hun havde 
Ondt i Sinde? 

Bispen standser. 

Dette tager Vejret fra mig. 

Stejngerda ryster. 
Staa dog ikke der og stir paa mig ret 
som en Draug fra Graven! Tro mig: Du har 
ikke nødig at ræddes for mig, Erik I Søgerat 

drage ham nærmere tU sig. Stejngerda er Dig huld. 
Om&vner ham pludselig og presser sine Læber imod hans. 

Erik. 
Saa gid I faa en Ulykke 1 siænger hende 

heftig bort og iler ud til højre i Forgrunden. 

Stejngerda 

tumler med et Sluig imod Broen og skrider ned i Kløften. 
Bispen farer sammen. 

Hørte I det, Svoger? Det var ligesom 
et Kvindeskrig. 

Gissur. 
Ja — Og saa' jeg ikke tydelig en Skole- 
pilt sætte af Sted der nede gjennem Taagen? 

Dagfinn nærmer sit Broen. 

Jeg tror, der er et Fruentimmer i Kløften, 
Herre. 

Gissur troder frem paa Broen. 

Rigtig ... nu ser jeg hende. Hun skrider 
stadig længer og længer ned imod Fossen. 

Flere af Klosterbrødrene forsvinde i Kløften. Ret saa, 

fromme Brødre! Kom hende hurtig til Hjælp! 

Vender sig imod Dagfinn og de øvrige Mænd. Og I 

andre efter Pilten! Han løb denne Vej. 

Mændene ud til højre. 

Bispen. 
Hellige Jon Øgmundson — hvilke Tider 1 
Hvilke Tider! 

Gissur. 
Giv Jer tilfreds, kjære Svoger! Og støt 
Jer til mig! Jeg skal nok tage mig af 
Forbryderen — og af hele den øvrige uvorne 
Flok. 

Bispen. 
Lover I mig det? 

Gissur bidsk. 
Jeg skal blive dem et Tugtens Ris. 

Tæppet falder. 



Digiti: 



ized by Google 



ANDEN HANDLING. 

Læresalen i Holar Bispegaard. 



Hallen er kun sparsomt oplyst. I Baggrunden et hendøende 
Amebaal. Lidt til venstre for samme er Bispens Bedekammer. 
Til højre Indgangsdøren. Noget længer fremme en mindre 
Dør. I Forgrunden til venstre et Vindue. Paa samme Side 
en Højsædestol. Langs Væggene Borde og Bænke med Hynder. 

Hist og her Hylder med Bøger og gamle Pergamenter. 
GisLE sidder i Forgrunden til venstre og skriver. Tæt ved 
ham Oddur og længer tilhage en Del ældre, døsig henstrakte 
Disciple. I Forgrunden til højre Kolaein Unge, der er falden 
i Søvn over en Pergamentspakke. Længer op imod Bag- 
grunden Thorlak og endnu flere Disciple under 
dæmpet Samtale. 

Sang bag scenen af en Kvindeflok. 

Tag vor Jord i Din stærke Haand, 

Fader og Søn og Helligaand, 

Treenighed I 

Du, som har brudt al Dødens Magt, 

Prisetvære Din Englevagt 

I Evighed I 

GiSLE under Sangen. 

Det er Guldvejg og de fremmede Nonner 
som synger. Hun er altsaa dog kommen 
hjem. Men Erik . . . 

Oddur. 
Helvede — hvem er det, som snorker? 

Thorlak. 
Det er Kolbejn Unge. Jeg ser, han er 
falden i Søvn over Graagaasen. 

Oddur. 
Hej, Kolbejn! Vaagn dog op! Ikke 
kan jeg lære Syntax under slig en Torden. 

Kolbejn Unge vaagncr. 
Skam faa den, der vækkede mig! 

GiSLE. 

Drømte Du maaske? 

Kolbejn Unge gaber. 
Ja, vel drømte jeg. 

GiSLE. 

Og hvad da? 

Kolbejn Unge. 
Jo, at Gissur havde sendt mig over til 
Kong Hakon med en Bjørneunge. Men 
aldrig saa saare var jeg kommen ind i Nid- 
elven, førend jeg fik Øje paa Kongen selv, 
som var ude at svømme. Hirdmændene, 
der ogsaa gik og pjaskede der i Vandet — 

nogle rigtige Hundestejler — gjorde sig til 
af, at deres Konge var den ypperste Svømmer 
i Norden. Men aldrig har jeg set noget 
Menneske træde Vande mere ynkelig end 
han. Saa I kan vel skjønne, at jeg sprang 
ud og gav ham et saa venskabeligt Finger- 
peg iy hvad jeg kalder Svømmekunst, at 
Staklen med det samme gik neden om 
hjem. 

GiSLE. 

Det er ingen Sag, Kolbejn, at drømme 
om Storbedrifter. Et andet er at udøve dem. 

KoLBEjN Unge 

rejser sig og slænger Bænkehyndet bort. 

Sandt nok. Til Helvede ogsaa med disse 
bløde Hynder, der gjør, at man sidder og 
bliver døsig og dvask som nogen Torsk. Gaar 
frem og ser Gisie over Skulderen. Annalistik, Syn- 
kronisme og . . . Uf I Jeg troede, det var 
Hejmskringla. 

GiSLE. 

Det vil alt sammen ikke rigtig gaa i 
Kvæld. Mine Tanker er endnu stadig hos 
Groa og de Fredløse. 

Thorlak træder frem med de øvrige Disciple. 

Ligervis gaar det os. 

GiSLE. 

Om dog endelig Åandens Ildstof igien 
skulde have tændt en Fakkel for vort Folk? 
Og det netop der ude i Ørkenen, hvor hen 
allerede saa mangen ærlig Frihedsven er 
bleven forvist? Hvem der turde tro det! 

Oddur. 
Jeg véd ikke bedre, end at vi tager 
der ud og forvisser os om . . . Men tys! 

Erik træder forstyrret ind fra Baggrunden. 

Thorlar. 
Det er Erik, som kommer. 

GiSLE rejser sig og gaar ham i Møde. 

Endelig. — Hvad Nyt? 

Erik. 
De har fundet vore Viser. 

KOLBEJN Unge og Flere. 
Naa, saa vil det gaa løs. 

GiSLE. 

Hvordan er det, Du ser ud? Man kunde 
fristes til at tro. Du havde kæmpet med 
et Spøgelse. 

Erik. 
Det er netop det, jeg har. Og det med 
den værste af alle: Stejngerda. 

GiSLE. 

Stejngerda? Hvad hun? 

De øvrige. 
Men saa tal dog! Tal I 

Erik. 
Vi mødtes . . . hun og jeg ... der 
der oppe ved Stenen. Som sædvanlig var 
vi uenige om alt. Men alligevel . . . 

GiSLE. 

Alligevel . . . 

Erik. 

. . . har jeg aldrig set hende mere venlig 

og katteslesk . . . ja, hun dristede sig end- 

ogsaa til at sige: »Stejngerda er Dig hulde 

Og saa kyssede hun mig med det samme. 

KoLBEJN Unge. 
Ih, fy for den lede! 

Erik. 
Men da slængte jeg hende ogsaa fra mig 
— det var netop, som Bispen og Gissur gik 

der forbi — saa hun tumlede hen imod Ræk- 
værket langs Broen og forsvandt i Braddybet. 

KoLBEjN Unge. 
Guds Død I Jeg vil da haabe, Du gjorde 
det saa eftertrykkeligt, at hun knækkede 
Halsen. 

Flere. 
Hys I Hys! 

GiSLE* 

Knevl ham, den Galning, dersom han 
ikke tier I — Og de andre? 

EjRIK urolig aandsfraværende. 

De andre? 

Oddur. 
Ja, Bispen og Gissur I Mærkede de ikke 
noget? 

Erik. 

Det maa de vel nok have gjort, siden 

de straks sendte deres Blodhunde lige i 

Hælene paa mig. Men heldigvis undslap 

jeg dem dog i Taagen — inden den lettede. 

KOLBEJN Unge, der er gaaet hen til Vinduet 

Stille! 

Thorlak træder ogsaa der hen. 

Ser Du dem? Hører Du noget? 

KoLBEJN Unge. 
Det er Dagfinns Stemme^ som lyder 
ovre ved Smedjen. Saa, nu tænder de Fakler. 

Erik fortvivlet til Gisle. 

Ak — om jeg dog var gaaet hjem med 
Jer andre! 

Gisle. 
Ingen kjender paa Forhaand sin egen 
Skæbne. 

KoLBEJN Unge. 
Der kommer de med hende paa en Baare. 

Erik. 
Paa en Baare . . . Om hun var død? 

Oddur. 

Aa — jeg frygter, at den Onde redder 
nok sine. 

Erik. 

Dette blev da min Saga, at . . . Ja, ja: 
Det gaar tilbage for os Pilte. Vore Fædre 
huggede allerede som Drenge Øksen i Skallen 
paa den første den bedste, der kom deres 
Ære for nær. Men vi — der dog ogsaa er 
af Odelsæt, — vi maa gaa her og lade os 
krænke paa Krop og Sjæl af denne glatte 
Nidhøg i en Kvindes Skikkelse. Og det 
uden at turde kny. Jeg spørger Jer alle: 
Er det Liv for Mænd? 

• Flere paa en Gang. 

Nej, Nej. 

Andre. 
Du har Ret. Det bær ad Nastrond til. 

Erik. 
Men det lover jeg ogsaa: Fra nu af 
skal jeg vise baade min Fosterfader og hans 
trælsindede Svoger, at Erik Skaggeson ikke 
længer er ræd for at rette sin Ryg. 

OdDUR vender sig imod de øvrige Pilte. 

Og det love vi andre — Ikke sandt? 
Skulde den Lykke uventet times os, at 
Stejngerda er faret til Hel, vil vi ogsaa 
have Gravøllet at smage. Og det endnu i 
Kvæld. 

Flere paa en Gang. 

Ja, Ja. 

Oddur. 

Derfor bort nu med alle Bøger og 
gamle Skindlapper! Ryd Bordene og Bæn- 
kene! Sparker til dem. Nu skal her holdes Fest. 

GiSLE. 

Men raser I da alle? Dette er jo 
Bersærkegang. 

KoLBEJN Unge. 
Stille! De er allerede paa Tunet. 

GiSLE. 

Saa gaa fra Vinduet. Enhver tilbage 

til sin Plads! 

Oddur. 
Hvad . . . 

GiSLE. 

Kjender jeg Bispen og Gissur ret, kommer 
de nok her ind. Lad dem da finde os som 
Mænd. 

Oddur, 
Bedst at vi føjer ham. Han har jo 
Opsyn. i Kvæld. 

Erik. 
Jeg sætter mig ikke. Lad komme hvad 
der vil I 

GiSLE. 

Saa før ham der hen med Magt I Peger 

paa Pladsen til højre for Kolbejns. Vi har AnSVaret 

— forstaar I . . . 

Erik. 
I vover . . . 

GiSLE. 

Fra nu af er vi alle som én — og én 
som alle. 

De øvrige paa en Gang. 

Ja, Alle som én — og én som alle. 

De sætte sig. 

Hoveddøren slaas op. Man ser ud i Forhallen, hvor en 
talrig Menneskehob bevæger sig urolig, under Faklers Skin. 
Gissur træder hurtig ind, efterfulgt af Bispen, der støtter 
sig til Abbeden. Bag efter kommer Dagflnn og flere væb- 
nede Mænd, Korsbrødre, Munke og Husfolk af begge Kjøn. 
Scenen stærkt oplyst. 

Gissur. 
Sæt Vagt ved Dørene! Dagfinn gjør det. 
Lad ingen af P^tene slippe udi 

GiSLE rejser sig. 

Hvi saa? 

GiSSUR. 

Hvor er den Tilsynshavende? 

GiSLE. 

Her. 

Gissur vender ham haanlig Ryggen. 

Hvor er Sira Vigfus? 

Bispen. 
Ak, nu husker jeg det først: Han er 
hjemme paa Skrida at berette sin Moder . . . 
og saa skulde Ulykken netop hænde I 

CrULDVEJG kommer ind fra Baggrunden, efterflilgt af en 
De! Nonner og Ungmøer. Alle med forfærdede Miner. 

Maa jeg være her hos Jer, min Fader? 

Bispen. 
Tak, Barnlille 1 Tak! Hvor gaar det 
Din Fostermoder? 

Guldvejg. 
Des værre: Mester Hjaltelin frygter, der 
er kun lidet Haab. 

4 

Bispen. 
Hellige Jon Øgmundson bed for os! 

Abbeden med flere af Klosterbrødrene. 

Hellige Jon Øgmundson . . . 

Gissur afbryder dem. 

Her er ikke Tid til Bønner. Først 
gjælder det at komme paa Spor efter Ild- 
gjerningsmanden. 

Bispen. 
Ja, ja. Vil I indlede Forhøret, Svoger? 
Jeg djærves ikke dertil. 

Gissur. 
Hvem af Jer, Pilte, har for mindre end 
en Time siden været oppe ved Varden og 
den gamle Blotsten? 

Erik og GiSLE rejse sig. 

Jeg. 

De øvrige Disciple ligeledes. 

Jeg. Jeg . . . 

GiSLE. 

Vi har alle været der. 

Gissur bider sig i Læben, medens han ser sig omkring 
i Kredsen. 

En Sammensværgelse . . . mærker jeg. 

Bispen. 
Alle Jerusalems Engle! 

GULDVEJG. 

Sæt Jer, min Fader I 

Bispen tager Plads i Højsædestolen, der bæres frem. 

Gissur. 
I saa Fald véd I vel ogsaa alle, at 
der er øvet en skammelig Udaad der oppe. 
Bispens mangeaarige Veninde, hans Datters 
og Erik Skaggesons Fostermoder, er skjændig 
bleven overfaldet der og kastet ned i Kløften. 
Jeg selv har set Ildgjemingsmanden flygte 
bort gjennem Taagen. Baade Klædernes 
Snit og Retningen, han tog, godtgjorde til- 
strækkelig, at han hørte hjemme her paa 
Holar. Mændene, jeg sendte efter ham, er 
af den samme Mening. Ikke sandt. Dagfinn? 

Dagfinn. 

Jo — hvis det da ikke var en Trold, 

som havde taget Pilteklæder paa. Man 

siger jo, at Satan undertiden sender en 

Tjener der hen, hvor han selv ikke tør komme. 

GiSLE mumler 1 Skjægget. 

Ret saa, Dagfinn. 

GiSSUR. 

Baade Bispen og jeg har nok mærket 

det før, at der er urolige Hoveder imellem 
Jer, wige Dagdrømmere, der snuse om i 
Krogene under hemmelig Oprørsknurren — 
ja, og som og end ikke undser sig ved 
undertiden at give Galden Luft paa højst 

usømmelig Vis. 

Erik. 
Tvi! Tvil Saa Jeres Næse har altsaa 
faaet Færten deraf? 

Dæmpet Latter. 
KOLBEJN Unge sagte tU Erik. 

Nidviserne. 

Gissur. 

Det er min Pligt ikke at lade noget af 
alt dette gaa upaaagtet hen. Men først 
gjælder det dog Ufærden der oppe ved 
Kløften. Dersom nogen af Jer Pilte med 
Sandhed kan sige sig fri for Delagtighed i 
denne, da træde han frem og bevidne sin 
Uskyldighed! Han kan i saa Fald være 
sikker paa saa vel Bispens som min Be- 
vaagenhed — og paa en Hædersbevisning 
oven i Kjøbet. 

GiSLE. 

I mener nok at kunne lokke os med 
milde Gaver — saaledes som I lokkede 
mig den Gang I forraadte Snorre. Men 
vi er alle underkastede Skæbnens Ustadighed, 
Hr. Lovsigemand. 

Gissur. 
Forskaan mig for Din Sagatydning, 
vise Fostersøn! Jeg kjender den helt vel — 
lige saa vel som jeg kjender Dit Skaldskab, 

Bispen sagte tU Gissnr. 

Jeg beder Jer: Tal ikke om Nidviserne, 
saalænge min Datter er til Stede! 

KoLBEJN Unge tn Erik. 
De Viser brænder dem paa Laaret. 

Bispen rejser sig med Besvær. 

Nei — lad saa hellere mig . . . 

Sagte Mumlen blandt de Tilstedeværende. 

Gissur. 
Stille i Hallen! Bispen vil tale. 

Bispen. 
Den Almægtige give mig Kræfter dertil! 

Erik for sig seiv. 
O Elendighed! 

Bispen. 
Hører mig, Pilte : Ingen skal med Føje 
kunne sige om mig, jeg plejer at være kold- 
brystet eller gram imod nogen. 

Oddur. 
Sandty Herre Bisp. I dækker helst 
med Bjømefellen over Kjærlighedens Brist. 

Bispen. 
Men at vise Overbærenhed her vilde 
være det samme som at nedkalde den Ål- 
mægtiges Vrede. 

GiSSUR. 

Det vilde det tilvisse. 

Bispen. 
Retten maa have sin Gænge ... om 
jeg saa skal blive nødt til at udslynge Ban- 
straalen over Jer alle. 

GULDVEJG. 

Ikke for stræng, kjære Fader! Ikke 
for stræng! 

Bispen. 

Nej, jeg skal ikke være for stræng. 
Hører I, Gissur, hvad min Datter beder 
om? Jeg maa ikke være for stræng. Nej — 
Hvad jeg egentlig vilde sagt, var da 
ogsaa at . . . . at . . . 

GiSSUR for sig selv. 

Ja, glem det nu ikke I 

Bispen. 
At jeg finder — lige som min kjære 
Datter det vilde være ukristeligt, og næppe 
heller viseligt, Svoger, om vi dømte de 
stakkels Pilte for overilet. Jeg mærker det 
paa mig selv: Sindet er endnu i et saare 
heftigt Oprør. Derfor vil vi heller ikke. Svoger, 
føre Sagen videre endnu i Kvæld, men . . • 

GULDVEJG. 

Gud lønne Jer, min Fader! 

Bispen. 
. . . Men hellere ufortøvet, — saaledes 
som vort Hjærte tilsiger os det — lade af- 
holde en Messebøn ... 

Gissur som før. 
En Messebøn . . . 

Bispen. 
... for at vi alle ret inderlig kan be- 
fale den Almægtige vor kjære Stejngerdas Liv. 

Erik for sig aelv. 

Hun er altsaa dog ikke . . . 

Bispen. 
— Ja, dette er mit Ønske, mine 

Venner. Og dermed Gud befalet. Om en 
liden Stund mødes vi altsaa inde i Kirken. 

stærk Bevægelse i Baggrunden. Mester Hjaltelin trænger 
sig frem. 

Gissur. 
Hvem kommer der? 

GULDVEJG. 

Mester Hjaltelin, Lægen. 

Bispen. 
Ak, da er Din Fostermoder visselig død! 

Mester Hjaltelin. 
Nej, Fru Stejngerda er netop nu vaagnet 
af sin Dødsdvale, højærværdige Herre Bisp. 

Flere i Baggrunden. 

Hun lever! 

Bispen. 
Herren være lovet, som har hørt min Bøn f 

Abbeden. 
Gloria Patri et Filio . . . 

Mester Hjaltelin. 
Der ser jeg hende allerede komme med 
de fromme Kvinder, som bad for hendes Liv. 

stejngerda er imidlertid kommen ind fra Baggrunden 
støttet til en gammel Kvinde og efterftilgt af Nonner. 

GULDVEJG iler hende i Møde. 

Min Fostermoder I 

Bispen. 
Stejngerdal 

Gissur. 
Velkommen tilbage til Livet, Frue! 

Stejngerda. 
Tak. Godt gjør det, at blive modtaget 
saa vennehuldt, naar man som jeg har 
været paa Gravens Bred og ak — været 
Gjenstand for saa ilde en Medfart. 

Gissur. 
Saa haaber jeg dog, det nu skal kjendes, 
hvem af Piltene der er den skyldige. 

Stejngerda. 
Haardt er det tilvisse at skulle frem- 
træde som Anklager over for ens egen 
Fostersøn. Aimindcug Bevægelse. Mcu efter den 
Grumhed, han har vist mig, føler jeg, der 
er ikke mere Mildhed nu i mit Bryst end 
paa Fjeldets Top. 

Gissur. 
Jeres Fostersøn . . . 

Bispen. 
Erik? 

GULDVEJG. 

Umulig. 

Bispen. 
Men saa tal dog, Stejngerda! 

Stejngerda. 
Behøver jeg vel at sige mer? Løfter BUkkct 
imod Erik. Se ham, saaledes som han staar 
der fornaglet i Trods I Altid har han været 
mig imod. Altid var det ham om at gjøre, 
at lade mig føle hans Had. 

GULDVEJG. 

O, I miskjender ham, min Moder! 

Stejngerda. 
Arme, troskyldige Barn! 

Gissur. 
Tal uforbeholdent. Frue! Jeg beder Jer 
derom i Rettens Navn. 

Stejngerda. 
Saa hører mig da alle! Og gid Straffen 
maa ramme mig, om jeg ikke taler Sandhed! 
Jeg var paa min Ridetur staaet af Hesten 
for at se efter Guldvejg. I hendes Sted 
traf jeg da Erik der oppe ved Broen. Han 
var mistroisk imod mig og gram i Hu. 
Intet, af hvad jeg sagde for at tækkes ham^ 



Digitized by 



Google 



59 



var til Maade. Han blev stadig mere ildsindet, 
trodsig og vild. Da I, min høje Herre, og 
Bispen just i det samme drog der forbi, 
bad jeg ham ... ja, bad ham endogsaa i 
Guldvejgs Navn om dog ikke at vække 
Opsigt eller gaa fortørnet bort. Men da — 
alene Tanken derom er nok til at gjøre 
mit Blod til Is — da løftede han pludselig 
bjærgtagen Haanden imod mig og — ja, 
det øvrige maa Pillen vist hellere selv for- 
tælle. Jeg véd næppe nok, hvad der fore- 
gik, og fik først nylig mit Omdømme igjen 
der inde i Badstuen. 

Gissur. 
Og hvad har Du at sige dertil, Erik 
Skaggeson? 

Erik der stadig har stirret ubevægelig paa Guldvejg. 

Intet — i en Forsamling som denne. 

GiSSUR. 

Mere behøver jeg ikke at vide. — Og 
I, hans trofaste Stalbrødre? Det lader til, 
at ogsaa I rent har misitet Mælet. 

GiSLE. 

I, min Fosterfader, og Bispen, skal nok 
senere erfare vor Mening. 

Disciplene tale sagte indbyrdes. 

Ja . . . Hun eller vi . . . 

Gissur tu Bispen. 
Jeg mærker det paa deres truende Miner: 
Her maa Strænghed til. 

GULDVEJG. 

Men saa forsvar Dig dog, Erikl 

Erik. 
Behøves ikke, Guldvejg. Jeg staar ved 
min Gjerning til Dommedag. Enhver Kvinde, 
der voldelig havde trængt sig ind paa mig 
saaledes som hun, denne anden Dronning 
Ysonde, vilde jeg have sendt samme Vej — 
om jeg saa skulde være blevet kaldt Erik 
Kjærlingebane hele mit Liv. 
Stejngerda. 

O, tvil Tvil River Ridekappen af. Bort mcd 

denne Kappe — som, jeg ser, endnu er be- 
stænkt med Skarn I Kaster den tu jorden. Saa- 
ledes som jeg slænger den bort, slænger jeg 
ogsaa enhver Beskyldning fra mig, hvormed 
han, min egen Fostersøn, skjændig har villet 
skamplette min Ære. Lad det saa kendes 
for Gud og Mennesker, om der blandt alle 
Jer høviske Mænd dog ikke skulde findes i 
det mindste én, der djærver sig til at tage 
Kappen op — og at hævne mig. 

Bispen. 
Stejngerda! Stejngerda, det er haarde 
Ord. 

Gissur tager Kappen op efter hemmelig at have vekslet 
Øjekast med Stejngerda. 

Bær denne Kappe bort! Dagfinn gjør det. 
Tilgiv mig, Frue! Men her bør ikke være 
Tale om Hævn. Kun om Retfærdighed. Træd 
frem Erik SkaggesonI Og hør hvad jeg har 
at sige Dig til ufortøvet Efterfølgelse — saa- 
længe Din Sag endnu ikke kan blive fore- 
lagt Altinget I 

EllIK. 

Tal I kun, Hr. Lovsigemandl Jeg hører 
godt, hvor jeg staar. 

Gissur. 
Da Du i Din Tale nys, saavel som i 
hele Din ryggesløse Adfærd mod Din Foster- 
moder, tilstrækkelig har lagt for Dagen, at 
ingen i Din Nærhed længer kan være sik- 
ker paa Liv og Lemmer — saa skal Du fra 
nu af, og indtil Altinget har stadfæstet min 
Kjendelse, være forvist til Ørkenen som 
skadelig for vort Samfund. 

Mange Stemmer. 
Forvisti Forvist! 

Gissur. 
Endnu i Nat kan Du blive under dette 
firedhellige Tag for at gjøre Dig rede til 
Færden. . . 

Erik. 
Jeg er alt rede. Gissur. 

Gissur. 
Men fra i Morgen tidlig, inden Sol staar 
op, skal Du flakke fredløs om som den 
jagne Ulv. 

GULDYEJG. 

Fredløs — o Gud! 

Gissur. 
Ikke én skal fordriste sig til at række 
Dig hjælpsom Haand eller give Dig Ly ved 
sin Arne. Før skal Ilden blive til Vand og 
Havet til Ild. 

GULDVEJG. 

Barmhjærtighed, min Fader! Barm- 
hjærtighed, Gissur! 

KOLBEJN Unge sagte m Glsle. 

Jeg ser det paa Dig, Gisle: Du taaler 
ikke dette? 

GiSLE. 

Nej — ikke om det saa skal blive den 
sidste Nat, jeg tilbringer paa Holar. 

GULDVEJG til Gissur. 

Tag Jeres Ord tilbage! — Her hid alle 
I fromme Brødre og Søstre! Og hjælp mig 
med at gaa i Forbøn for min Fosterbroder! 

Nonnerne. 
Naadel Naadel 

Abbeden og flere andre. 

Lad ham slippe med at gjøre Bod! 

Bispen. 
Hvad siger I, Stejngerda? Og I, kjære 
Gissur? 

Stejngerda er imidlertid bleven anvirtt Plads i Højsæde- 
stolen. 

Ingen skal beskylde mig for at være 
uforsonlig eller uvillig til Forlig. Men Til- 
nærmelsen maa komme fira ham. 

GuLDVEJG nærmer sig Erik. 

Hører Du, Erik? Jeg beder Dig . . . 
sagte for vor Kjærligheds Skyld. . . 

Erik. 
Om hvad? Sig frem! Hvad er det da, 
man forlanger af mig? 

Gissur efler at have talt i Fortrolighed med Stejngerda. 

Nu vel, Erik Skaggeson: Indser Du selv 
Din Vildfarelse og lover Bod og Bedring, 
saa træd her frem. Og læg paa retslig Vis 
Dit Hoved i Anklagerindens Skjød til Tegn 
paa at . . . 

Erik. 
Mit Hoved i hendes Skjød . . . Nej, 
aldrig. Aldrig! Før vil jeg lægge det 
paa en Huggeblok. 

Bispen. 
O, Du Guds Lamt 

stærk Bevægelse. 

Gissur. 
Den Dumdristige. . . 

Stejngerda. 
Atter et Nederlag I — Kom, kjære Guld- 
vejgl Efter dette sømmer det sig ikke for 
os at blive længer paa dette Sted. Gaarudi 

Baggrunden med Goldvejg og de øvrige Kvinder. 

Gissur. 
Ja, saa være da hermed det sidste Ord 
talt i denne Sag. 

Erik. 
Følger I mig, Pilte? 

Alle Disciplene. 
Vi følger Dig. 

Gissur tii Gisie. 
Et Ord — i Enrum! 

GiSLE. 

Med mig? 

Erik og de øvrige Disciple gaa ud til højre, Mængden i 
Baggrunden. 

Bispen. 
Jeres Arm, Hr. Abbedi Des værre — jeg 
taaler ikke længer saa haarde Stød. Gaar ind 

1 Bedekamret sammen med Abbeden. 

GiSLE til Gissur, efter en Pavse. 

I ønsker at tale med mig. 

Gissur sætter sig l Højsædestolen. Ser paa Glsle med et 
fast Blik. 

Dette maa ikke ske. 

GiSLE. 

Jeg forstaar Jer ikke. 

Gissur. 
Husk at Du er min Fostersøn I Og Erik 
Bispens. 

GiSLE. 

Glem ikke, Herre, at jeg først var Snorres ! 

Gissur. 
Bestandig Snorre. 

GiSLE. 

Hans Navn slipper I ikke for at høre 
i al Evighed. 

Gissur. 

Har Du faaet Bud derom? Sandelig: 
Man skulde ikke tro. Du var en Mand med 
en Fremtid saa lovende som kun faa, men 
snarere et Gjenfaerd fra en Tid, der dog al- 
drig kommer tilbage. 

GiSLE. 

Snorres Skygge — det er just det, jeg 
af alt helst ønsker at være over for Jer. 

Gissur. 
Sygelig Drømmesnak. Jeg mærker, Du 
har ikke godt af at blive her længer mel- 
lem disse gamle Pergamenter, som Du stadig 
hænger over. 

GiSLE. 

Jeg tror det selv og rejser derfor bort 
herfra — rimeligvis paa samme Tid som 
Erik. 

GiSSUR med paatagen Ro. 

Naa, jeg kan tænke mig. Din Hu staar 
til at se fremmede Lande. Forholder det 
sig saa, da tag et af mine Skibe med hvad 
Du ellers har nødig. Og det er Dit. Jeg be- 
høver næppe at sige Dig, hvor let det vil 
være mig at skaffe Dig en gunstig Mod- 
tagelse ved Kong Haakons Hof. 

GiSLE. 

Nej, det behøver I næppe at sige mig. 

Gissur. 
Modtager Du min Gave? 

GiSLE. 

Nej. 

Gissur søger fremdeles at beherske sig. 

Men rejser alligevel? 

GiSLE. 

Det gjør jeg — saafremt den Straffedom, 
I egenmægtig har udtalt over den kjæreste 
af mine Fæller, fremdeles skal staa ved Magt. 

Gissur. 
At gjøre mine Domme magtesløse evner 
Du dog næppe. 

GiSLE. 

Det vilde sikkert være uklogt at haahe 
derpaa. Den Tid er forbi, da jeg holdt Høj- 
skolen her for en Kampplads, hvor Aandens 
og Sandhedens Sværd herlig skulde lyne. Nu 
mærker jeg, at al Sandhed og Ret er bleven 
lyst i Ban fra disse Mure. 

GiSSUR. 

Her er vel brodne Kar som andensteds 
i Landet. Men af den Grund skal dog Sko- 
lens Pilte endnu ikke sætte sig til Doms 
over os Ældre eller uforstyrret kunne fremme 
deres egen, onde Vilje. Der, hvor værgeløst 
Liv bliver skjændig efterstræbt, saaledes som 
her, maa den lovgivende Myndighed i Følge 
gammel Vedtægt straks træde til for mulig 
at afværge endnu flere Ulykker. 

5* 

GiSLE. 

Lovvrid — som sædvanlig! Dømte I 
maaske ogsaa saaledes, den Gang I med 
Jeres egne, lejede Svende trængte ned i 
Reykholts Kjælder for at sende en værge- 
løs Gubbe ind i Dødens Nat? 

Gissur. 
Ogsaa den Gang fulgte jeg nøje Pligtens 
eller Lovens Bud — men maaske en højere 
end Du er i Stand til at fatte. 

GiSLE. 

Aldrig har vi her hjemme kjendt nogen 
højre Lov end den at værne om vor Fri- 
hed og Landets Ære. 

GiSSUR. 

Ja vist, jeg skulde lade mig belære af 
Dig. Ikke sandt? Jeg der næppe var halv 
saa gammel, som Du nu er, da jeg første 
Gang førte Sag paa Tinge. 

GiSLE fortsætter. 

Men I har fejt givet efter for en bytte- 
lysten Konges Bud og røgtet hans Trælle- 
ærender. Nægt det om I kan I 

Gissur. 
Misbrug ikke mit Taalmod! 

GiSLE. 

Dette har I gjort. Og derfor skal I 
netop dømmes efter en højere Lov, end I 
maaske orker at omgaa med al Jeres Stats- 
kløgt — den I selv lovpriser saa højt. Aldrig 
skal I faa Tilgivelse af vort Folk for Jeres 
skammelige Svig. Og aldrig, aldrig skal det 
lykkes Jer at bringe vor navnkundige Fødeø, 
Historiens Fostermoder, ind som et Lydland 
under fremmed Mandsstyr. Vi lader os hver- 
ken sælge eller trælbinde. I det mindste ikke 
godvillig. — Det skal I faa at føle I 

Gissur. 
Og en saadan Galmandssnak vover Du 
at byde mig — mig, Haukdøleættens og Lan- 
dets første Høvding? 

GiSLE stolt. 

Jeg har længe ønsket at sige Jer min 
Hjærtensmening — ogsaa paa Prosa. Nu 
kjender i den. Og jeg gaar. 

GiSSUR. 

Ja, gaa Du ad Helhejm til! 

GiSLE. 

Blot jeg ikke dér vil træffe sammen 
med Jer. 

GiSSUR. 

Imellem os er det forbi. 

GiSLE. 

Det er netop, hvad jeg ønsker. — Gud 
være med Jer, Gissur Thordvalson! caar. 

Gissur. 
Den Forhærdede I Gaar urolig op og ned. Om 
jeg kunde bøje ogsaa denne stive Nakke . . . 

Farer flammen, da et Ljrssl^ær folder ind g}ennem Vinduet. 

Nordlyset . . . ikke andet ... Se, se, hvor 
det flammer I Ret som det vilde minde 
mig om Borgerkrigens vilde Rasen og alt 
det Blod, jeg har udgydt for dette ulykke- 
lige Land. En Klokke lyder. Messebønuen? Og 
Stejngerda, som venter mig? Om jeg anden 
Gang søgte Bistand hos hende? Ingen Kvinde 
er saa ond, at hun jo duer til noget. — Godt! 

Godtl Vi faar at se . . . Ud i Baggrunden. 

KoLBBjN Unge, Gisle, Oddur og Thoruik komme ind fra 
højre ftilgt af de øvrige Disciple. 

KoLBEJN Unge. 
Her ind! — Det var her, han vilde 
møde os. 

GiSLE. 

Véd han, vi har i Sinde at følge ham 
et Stykke paa Vej? 

KoLBEJN Unge. 
Ikke har jeg sagt ham det. 

Oddur. 
Der kommer han allerede. 

Erik kommer ind fra højre. Han bærer Bluse og Vikinge- 
>ukser samt en lille Rejsebylt over Skulderen. 

GiSLE gaar ham 1 Møde. 

Dette er altsaa nu hele Dit Ejemon? 

Erik giad. 

Ja, se mig her i min egentlige Frilufts- 
dragt! Det er den samme, hvori jeg en 
Gang gjorde Rejsen her hid. Og dog har 
min kjære Fostermoder tit nok ladet mig 
høre, at jeg var brogeløs, da hun tog sig 
af mig. Ha, ha, ha, det havde hun vel 
gjæme set. Men I ler ikke med. Hvi staar 
I der alle saa andægtige, at jeg næppe kjender 
Jer igjen? 

Oddur. 

Naa, det hænder jo undertiden, at man 
vender Skjorten — ligesom Præsten Messe- 
særken ved de store Højtider. Klokkering- 
ningen tier. Godt, at den Klokkekimen ende- 
lig hørte op! For saa er det vel bedst, vi 
kommer af Sted? De er ellers i Stand til 
at sende en af Klerkene her ind efter os. 

Erik. 
Af Sted? — I? 

GiSLE. 

Ja, vi har alle i Sinde at følge Dig et 
Stykke paa Vej. 

Oddur. 
Og vel for Resten ogsaa snart at sprænge 
vore Lænker? 

Flere. 
Selvfølgelig. 

Erik. 
Hvad er det, I siger? 

GiSLE. 

Sandhed — i det mindste for mit Ved- 
kommende. Jeg har nylig talt med min 
strænge Hr. Fosterfader og trykket ham 
paa hans Brødres ømme Byld. »Imellem 
os er det forbi c — var hans sidste Ord. 
Saasnart jeg har faaet mine Bøger og Per- 
gamenter pakkede sammen, siger jeg rolig 
dette Åandens Torturkammer Farvel. 

KoLBEjN Unge. 
Og der, hvor I to viser Vej, følger vi 
andre nok snart efter. 

Oddur og flere. 
Det gjør vi nok, ja. 

Erik. 
Jeg hører og . . . 

Gisle. 
... og forbavses vel over, hvad jeg 
har besluttet? Men jeg maa bort her fra 

. . . Jeg maa ud for ikke at dødes her i 
denne kvalme Luft — ud for mulig endnu 
at se Himlen aaben for vor faldne Slægt. 
Her bliver man dog aldrig andet end aande- 
lige Krøblinge og halvvejs Kjærlinger. 

Erik. 
Saa er der da endelig kommen Foraar 
ogsaa i Sindene. Gisle, Kolbejn, Oddur, 
Thorlak og alle I andre — aa, at jeg nu 
havde Stærkoddurs mange Armé, for at jeg 
paa en Gang kunde kryste Jer alle til mig I 
Men, brave Gisle, hvor drager Du da hen? 
Min Vej, véd I, gaar i Ørkenen — i »For- 
bryderørkenen c, som begge vore Voldsherrer 
jo plejer at krlde den. Men lad dem vogte 
sig vel! Lad dem vogte sig for de »Forbry-^ 
derec, der en Gang vender tilbage fra den! 

GiSLE. 

Jeg tager rimeligvis til Mælifell og bliver 
der i Vaar. Men skulde det hænde, Erik 
Skaggeson, at Du nogen Sinde faar Brug 
for vore samlede Kræfter, da lad os det vide I 
Og Du kan være sikker paa, at ingen af 
Dine tidligere Lagsmænd skal lade enten Dig 
eller vort dyrebare Fædreland i Stikken. 

De øvrige. 
Det kan Du. Ja. 

Erik. 
Tak! Tak! Saa lover jeg Jer da til 
Gjengjæld . . . 

Thorlak i <let Døren l Baggrunden aabnes. 

Stille! Der er nogen. 

GuLDVBjo træder ind. 

Erik. 
Guldvejgl — Hende havde jeg glemt 

GULDVEJG. 

Min Fader og Gissur bad mig kalde 
Jer til Messen. 

GiSLE* sagte. 

Gissur? Ej-ej! — Det lader til, at Lov- 
smeden har brændt sig om Fingrene og 
agter at svale dem. 

GULDVEJG. 

De venter kun paa Jer for at gaa ind 
i Kirken. 

Erik. 
— og sender en Engel til vor Fristelse. 

GULDVEJG. 

I følger mig dog? 

Erik. 
Umulig, Guldvejg. 

GULDVEJG styrter pludselig frem. 

Rejseklædt ... Du tager bort ... og 
det allerøde i Kvæld? ... Du tier . . . saa- 
iedes er det altsaa. 

Erik. 
Lad os alene, Venner, at jeg ret inder- 
lig kan sige min kjære Fostersøster Farvel! 

GiSLE. 

Vi gaar da forud , , . 

GULDVEJG. 

Forud? 

GiSLE. 

Ja, for at følge Erik paa Vej. 

GULDVEJG. 

Nej, nej — Jeg beder Dig, Gisle: Du, 
hans bedste Ven, maa hindre ham i at rejse ! 

Gisle. 
Det kan jeg ikke, Guldvejg. Tærningeme 
er kastede og . . . 

Guldvejg. 
Du kan det, naar Du vil. Du var altid 
den første til mindelig at bilægge en Strid. 
Hvor tit, aa, hvor tit, har vi tre dog ikke 
lovet hverandre, vi vilde holde sammen og 
aldrig skilles ad. 



Digitized by 



Google 



76 



GiSLE. 

Vær vis paa, at det Løfte er os helligt, 
Guldvejg! Men at holde ham tilbage na 
vilde være det samme som at svigte Troen 
paa, hvad vi holder for Sandhed og Ret. 
Vi ses, naar jeg har fulgt ham til Brekka. 
Indtil da Farvel! Nu tør vi ikke tøve længer. 
— Kommer I saa, Pilte? 

Gaar ud i Baggnmden med de øvrige Disciple. 

Guldvejg. 
O, at dette skulde komme! Skilles! 
Skilles! 

Erik. 
For at mødes igjen, Guldvejg, naar ingen 
onde Magter længer stiller sig imellem os. 

Guldvejg. 
Onde Magter? Jeg har bedt for at af- 
værge dem ... og dog . . . Hvad har vi 
da gjort disse onde Magter, siden de stiller 
sig imellem os? Hvorfor er de til? 

Erik. 
Mon ikke, Guldvejg, for at vi des mere 
kan fængsles af det gode og elske det, elske 
det saa inderlig som jeg elsker Dig? 

Guldvejg. 
Elske for at skilles . . . skilles fia Dig 
uden at vide, hvor Du drager hen, hvilken 

Himmel der er over Dig, eller hvor jeg kan 
træffe Dig igjen. 

Erik. 
Did hvor der maaske venter mig en 
Heltegjeming, Guldvejg, én, der en Gang 
kan gjøre mig forment til Din rige Kjærlig- 
hed og maaske til et hæderfuldt Navn. 

GULDVEJG. 

Som om Kjærlighed spørger om For- 
tjeneste. Hvorfor er jeg dog ikke bleven 
en Mand som Du? Hvorfor kan jeg ikke 
følge Dig og altid være ved Din Side, dele 
Dine Farer, besejre dem eller opveje dem? 
Tag mig med Dig, Erik! Jeg forlanger 
intet andet i Verden end blot at være 
hos Dig. 

Erik. 

Min Elskede, se paa mig, som jeg staar 
her! Jeg er mere fattig og hjemløs end den 
vilde Fugl. Det fylder mig endnu Brystet 
med Varme og Jubel at mindes, hvad Du 
nylig sagde der oppe ved Kløften: Du vilde 
være min Hustru . . . min . . . min . . . 
Men en Hustru — og fremfor alt en Kvinde, 
der er vokset op som Du — trænger til 
Hjemmets skjærmende Hygge og Fred. Der 
skal være Højenloft med Silketjældinger, der 
skal være duftende Grønsværstæpper, hvor 

Du træder. Og min Vej gaar gjennem den 
kullede Lavaørk, dér hvor Naturen maaske 
har ondt nok ved at stille blot et Menneskes 
legemlige Hunger og Tørst. 

GULDVEJG. 

Jeg forstaar det godt: Du mener, jeg 
er blødagtig forkjælet. Men Du gjør mig 
Uret, Erik. Jeg er det ikke — og vil ikke 
være det. Jeg vil være stærk som nogen 
Kvinde, der er fostret paa Fjeldet. Og jeg 
skal blive det. Det lover jeg Dig, blot Du 
vil . . . 

Erik. 
Saa bliv det da, min Elskedel Og jeg 
lover Dig, jeg skal komme en Gang og 
hente Dig — om jeg saa med Magt skal 
vriste Dig ud af Din onde Fostermoders 
Vold. 

GULDVEJG. 

Sværger Du mig det? 

Erik. 
Det sværger jeg ved min Kjærlighed 
til Dig. 

GULDVEJG. 

Godt — saa tror jeg Dig. 



Digitized by 



Google 



79 



Krik omfavner hende. 

Farvel da, min heltemodige, herlige 
Guldvejg! 

GULDVEJG. 

Farvel! Men — at Du véd det: Tøver 
Du for længe, kommer jeg af mig selv. 

Erik. 
Jeg føler i Dine Arme: Det bliver snart, 
snart, at vi to favnes igjen. 

Guldvejg. 
Det samme føler jeg. 

Bispens Stemme bag scenen. 
Guldvejg. 

Guldvejg. 
Det er min Faders Stemme. 

Erik. 
Endnu en Gang: Farvel! 

Gaar ud til højre. 
Guldvejg løfter Armene. 

Herre, beskjærm haml 

Her hen til Vinduet, som hun slaar op. 

Disciplene udenfor. 
Hil Dig, Guldvejg Biskopsdatter! Hil! 
Hill 

Bispen viser sig i Baggrunden. 

Hvad foregaar der her? Skulde han 

allerede være • . . BUver staaende i Døren med 
aaben Mund. 

GULDVEJG 
vifter med et Slør, som hun har revet &a Skauten. 

Farvel! Farvel I 

stærkt Nordlysskær uden for. 
Tæppet folder. 

TREDJE HANDLING. 

Lavaørken i Udkanten af Odåda-Rhaun. 



Midnat ved Sommer-Solhverv. Foran til højre Opgang til 
Fjeldet gjennem en Lavaspalte. Midt 1 Baggrunden en 
mægtig Fos, der fidder ned mellem stejle Klippevægge og 
sender Dampen op bag foran liggende Stenblolcke. Over 
Klippebrynet, længst borte i Baggrunden, snedækkede 
Jøkeltinder under en rød Himmel. Den øvrige Del af 
Skuepladsen mer eller mindre opfyldt af Slakker og 
Pimpstenspyramider i alle Haande sønderrevne Former. 

Groa 

ligger mellem Lavaforsteningeme omtrent midt paa Scenen. 
Kun Hovedet og en Del af Overkroppen ses. 

Stadig samme 
Ørken Stilhed. 
Intet uden 
Fossens Bulder^ 
mens fra Bræens 
Top den ruller, 
hyllet halvt af 
hvide Dampe, 
som den randt i 
tusend Aar. 

Rød af Midnats- 
solens Gjenskin 
Himlen lyser 
over Sneen. 
Ingen Øm sin 
Vinge løfter, 
ingen enlig 
Fugl sin Trille. 
Alt er natlig 
stille, tyst. 

Det dages langsomt 

Jon NaTFARI stiger ned 1 Lavaspalten. Han udstøder 
en ensformig Lyd, lytter og ser sig omkring. 

Groa — hvad er det Jer? Jeg troede, det 
var Krosse, én af mine Hingste. Den løb 
fra mig nu, netop som jeg vilde — ha, 
ha, ha — kildre den lidt med Kniven. — 
I skulde vel ikke have set den? Den er 
krydsstribet, laadden og vilter som en Kat. 

Groa uden at forandre Stilling. 

Nej — ikke har jeg set til nogen af 
Dine Hingste. 

Jon Natfarl 
Ja, saa klyver jeg opad igjen. — I 
Dag er det nok ellers, at Skuli, min Søn, 
kommer her hid med Guldvejg Biskops- 
datter. Var det ikke oppe paa Hrafnastadir, 

han skulde hente hende og Skjøn-Thor- 
bjørg fra Brekka? 

Groa. 
Hvad véd jeg . . . Det er ikke Fruen- 
timmer, jeg venter. 

Jon NaTFARI mumier. 

Saa minsæl véd I det Underlig tykkes 
det mig ellers, at en saa højættet Jomfru 
i sin Tid kunde tage hjemme fra uden at 
lade enten Faderen eller Stejngerda det vide* 

Groa. 
Barn braar efter Ætten. Saa flyver 
ungen Fugl, som gammel fore. 

Jon Natfari. 
Og saa at lade sig vie til en fredløs 
Mand, der nok den Gang knap havde saa 
meget som en Bjømefell at dække hende 
med . . . Hys! Tror jeg ikke, det var Krosse, 
som vrinskede der nede? Ja, saa maa jeg 

nok alligevel ... Avl stolper ned og frem over 

Scenen. Hils ham, min Søn, hvis jeg ikke 
skulde se ham — og Skjøn-Thorbjørg med! 
I véd vel nok: Det var for hendes Skyld, 
han drog i Ødemarken. Man siger jo, at 
et Jomfruhaar drager os Mandfolk stærkere 
end ti Par Øksne. Og der er s'gu noget 

i det. — Hil Jer og Sæll Fortigsciv. Jeg 
holder ikke af at komme hende alt for 
nær. Hnn var i Stand til at gjøre én til 
en Varulv for at Éaa noget at ride paa — 

gamle Troldkvindl Ud l Forgrunden tU venstre. 

KOLBEJN Unge hw kvøde bag Scenen, paa samme 
Tid som Gis le tneder ind til venstre, op imod Baggrunden. 

Jeg otte Kunster véd: 
At brydes jeg forstaar. 
Jeg sidder godt til Hest 
og svømmer som en Fisk, 
' paa Skier kan jeg gaa, 
en Rype kan jeg skyde, 
jeg Sagarim kan slynge, 
kan Kvindens Hjærte vinde 
og drætte Sønner op. 

GiSLE. 

Kom hid, Kolbejn Unge! Nej, han 
hører ikke. — Jeg ser Fodtrin i Gruset, 
saa det maa være her, de har lejret sig . . . 
Ja, rigtig: Der ligger jo Teltet nede ved 
Flodbredden, 

Her afbrydes Kvadet. 
GrOA rejser sig langsomt og gaar ham i Møde. 

Hil Dig I Og velmødt, Gisle Marson ! 

GiSLE. 

Groa — 
Jeg saa' Jer ej. 

Groa. 
Her havde jeg mit Leje. 

GiSLE. 

Paa Lavabolstrel Under aaben Himmel! 

Andagtsfuld. 

Her er det da, det Friheds-Tabernakel 
med Morgenrødens skjønne, hvalte Kuppel, 
hvor I og Erik holder Rast paa Rejsen 
imod vort fælles Fremtidsmaal. 

Groa sæUer sig i Porgrimden til højre og vinker ad ham. 

Kom hid I 

GiSLE. 

Et herligt Sted — om end en udbrændt Ørk 
med Ildens Runeskrift paa Fortidsgraven. 

Sætter sig. 

Groa. 
Paa Brekka fik jeg næppe talt med Dig, 
hin Kvæld vi mødtes der ved Eriks Rømning. 
Jeg gad nok vide, om Dit aabne Øje, 
der straks mig loved Sol og Medbør blid, 
staar ved det Løfte, som det den Gang gav. 

Ser nøje paa ham. 
GiSLE. 

Troskab maa være Øjets Sprog — saa vel 

som Sjælens. 
Groa. 
Jeg véd, at Snorre selv en Tid Dig fostred. 
Sig: Deler Du hans Syn paa Asalæren 

og holder Odin med hans høje Æt 
kun for en Præstekaste? Ej for Guder? 

GiSLE. 

For Guder vel, men ej for Himlens dog. 

Groa. 
Tror Du da med paa ham, Golgathasfyrsten, 
hvem trindt om nu vort Folk til Fode falder 
og holder for den ene sande Gud? 

GiSLE. 

Jeg tror — ja vist: Jeg tror paa ham, I 

nævnte, 
tror han er født for Menneskenes Hjærter 
og alle Folkepulse at forny. 

Groa. 
Det lyder fagert vel. Dog se Dig om 
her hjemme blot! Er det ej kjendeligt 
i hver en Kot, hvordan den kristne Lære 
har tæret paa vor før saa sunde Rod 
og slængt os dvaske hen i Askedyngen? 

GiSLE. 

Jeg mener, det er mere Kirkens Lære 
end Kristendommens, Groa. Romerkirkens. 

Groa. 
Nej, nej, min gode Gisle Skjald: da priser 
jeg mer vor gamle, folkeegne Tro, 

end dette Præk om »Liljerne paa Markene 
og »Vinen c , »Brødetc, denne Billedmadding 
til Sjælefangsten, der saa lidet passer 
for Asers Æt som Arneild og Vanter 
for Fjeldets unge, friske, kjække Søn. 

Man hører vaagnende Liv bag Scenen til venstre, hvor de 
Fredløse nærme sig. 

GiSLE. 

Endnu er Tidens Fylde vel ej kommen. 

Groa. 
Jeg haaber det. 

GiSLE. 

Men mens vi lever, Groa, 
vi lære maa, af hvad os Livet byder 
— saa sandt som vi har Lyset kjær, og der 
endnu er meget dunkelt i vort Indre! 
Naturen ædles maa . . . 

Groa nikker. 

Naturen, ja. 

GiSLE. 

Og Kirkens eller Kristendommens Sandhed 
maa dystes sejersæl med Frihedstanken, 
£ør Valens Helteflok og Læresalens 
skal stemme i af fulde Bryst dens Pris 
til al Vankundigheds og Trældoms Bane. 

Sang og høje Glædesraab bag Scenen. 

Men hvortil denne glade Ottesang? 

Groa. 
Det Hoben er, som strømmer ud af Teltet. 
De plejer gjæme Dagen at begjrnde 
med Badning hist i Vandet under Fossen 
og alskens anden Dyst. 

Gunnar Baardion, Illnge Stærke, Oddur, Kolbejn 
Unge, Thor lak og flere Holar-Disciple, Fredløse og Rad- 
ningsmænd ses nu og da mellem Layastykkeme i Bag- 
grunden, i det de enten prøve Kræfter med hinanden pea 
forsl^ellig nordisk Vis eller bade sig nede i Kløften under 
Fossen. 

GiSLE rejser sig. 

Ja se: Der gaar 
Uluge Stærke^ Gunnar og de andre 
Fredløse. — Der er Fællerne fra Holar. 
Men Erik Skaggeson — 

Groa. 

Er ikke hjemme. 
Dog kommer han vist snarlig, da vi venter 
hans Hustru og Skjøn-Thorbjørg just i Dag. 
Skuli fra Brekka skal her hid dem bringe. 

GiSLE. 

Hvi er han selv ej draget dem i Møde? 

Groa rejser sig. 

Nej, siden alle Fællerne kam kaared 

til deres Høvding, maa sin Dont han passe 

og sørge vel for Levnedsmidler til dem. 

Dog, nu Du hilse maa paa mine Drenge. 
Se, hvor de boltre sig som Laks mod Strømmen 
og løfter Stenen højt paa knudret Arm! 
Lær Du af dem, min vakre Skjald at slænge 
hver Frihedstankes Brist fra Pandens Hvælv 
som hist de slænge Fjeldets Hraun i Fossen I 
Dog — mens jeg husker det: Naar nu hun 

kommer, 
den unge Hustru, Holarbispens Datter, 
da maa Du, dersom Eriks Tid og min 
Opmærksomhed maaske ej fuldt slaar til, 
adsprede hende lidt i denne Ørken I 

GiSLE. 

I lider Guldvejg dog? 

Groa. 

Jeg vil ej nægte, 
jeg agter hende for det Mod, hun viste, 
da kjækt hun over Kirkegrinden sprang 
og vendte hele Faarehjorden Ryggen. 
Dog — hun maa gjøre Springet længer ud 
og kaste Broen af for mig at tækkes. 

GiSLE. 

I kræver store Ting. 

Groa. 

Det gjør j^. Ven. 

Men — Du er mødig efter Rejsen Tist? 
Og maaske hungrig? 

GiSLE. 

Mer end nogen Ulv. 

GrOA glad. 

Det lider jeg. Da skal Du ogsaa faa 
Tor allerbedste Svinetryne. 

GiSLE ler. 

Tak. 

GrOA peger mod Fossen. 

Og Kilden hist skal give herlig Drik. 

GiSLE. 

I Jeres Selskab bliver den til Vin. 

Groa. 
Ej, kom mig ikke med den Skjaldesnak! 
Jeg gammel er og la'er mig let besnære 
af slig en gild og dannis Pilt som Du. Ryster 

hans Haaad. 

Sær naar Du smiler, daarer Du min Hu. 

Gaar ud til venstre. 

KOLBEJN Unge fra Baggrunden. Han er ikke foldt 
jjiaaklædt, men bærer en Del af sine Klæder paa Armeo. 

Hej — Gislel 

Gisle. 
Hvor blev Du af? 

KOLBEJN Unge kaster sig ned for at fUldføre sin Paa- 
klædning. 

JOy jeg løb lige i Armene paa Oddur 
og Thorlak. Vi har alle tre været ude at 
bade os henne under Fossen. 

GiSLE. 

Og nu vil Du bag efter ligge og bade 
Dig her i Solskinnet? 

KoLBEJN Unge. 
Nejy saasnart jeg har faaet Tøjet paa^ 
skal jeg hen til de andre igjen og have mig 
ei fornuftigt Brydetag. Gaar Du ikke med? 

GiSLE« 

Jo, men skynd Dig saa lidt! 

KoLBEJN Unge. 
Du kan tro, det er Karle, det er værd 
at prøve Kræfter med. Nu drage de Reb. 

stærk Bevægelse hag Scenen til venstre. Mændene i Bag- 
grunden begynde at trække sig tilbage. 

GiSLE. 

Saa — hvad nu? 

KOLBEJN Unge springer op paa en Blok og ser ud. 

Det er nok Erik, som kommer hjem. 

GiSLE 

Ja, da maa vi der hen. ud tii venstre. 

S ku li kommer ned ad Fjeldstien til højre i Forgranden 
ftilgt paa nogen Afttand af Thorbjørg fra Brekka. 

KoLBEJN Unge. 
Men saa vent dog og tag mig med! 

Følger efter Gisle i Spring oyer Layakløfteme. 
SkULI tr»der frem og ser sig tilbage. 

Følger I efter? 

Thorbjørg. 
Guldvejg staar endnu der oppe og ser 
efter Erik. 

Skuli. 
Jeg tror, han kommer os i Møde. 

Gnid vej g træder frem oppe paa Fjeldstien viftende med 
Sløret. 

Thorbjørg. 
Da bliver her Gammen. 

Skuli. 
Større Gammen fangede Du nok, da 
han Oddur Stefanson hilste Dig før og 
tede sig ret som en laadden Trold under 
Fossen. 

Thorbjørg. 
Ikke kan jeg gjøre ved, at Du ser Trold 
overalt. 

Erik kommer hurtig ind fra venstre. 

Guldvejg I 

GULDVEJG iler ham i Møde. 

Min Husbond! 

Erik. 
Saa har jeg Dig da igjen. 

GULDVEJG. 

Og jeg Dig ... Du er glad ved at jeg 
kommer? 

Erik. 

Lykkelige min Elskede, lykkelig. Blot 
ikke Nattefærden har skadet Dig I Dine Kin- 
der er blege. 

GuLDVEJG. 

Det er kun af Længsel efter Dig. Men 
Du har endnu ikke hilst paa Thorbjørg — 
Thorbjørg og Skuli. 

Erik giver Thorbjørg Haanden. 

Min Tak til Jer begge. Godt var det, 
Guldvejg, Du havde en saa trofast Veninde 
hos Dig der oppe under Kraflas Ildspy. 

Thorbjørg. 
Hvad er en Veninde imod en Husbond? 

Skuli. 
Åskeregnen fulgte os, lige til vi naaede 
Svovlkildeme. Det var alt andet end Huro* 

Erik. 
Tal ikke derom, Skuli I En Mand maa 
kunne gaa paa den Jord, der har fostret 
ham, om den saa staar i Flammer. 

GULDVEJG. 

Men er det ikke Gisle og Kolbejn Unge^ 
som staar der og taler med Dine Mænd? 

Erik. 
Jo, de kom ret lige nu. 

GULDVEJG. 
Ja, da maa jeg ... I det hun Uer ad til venstre 

Gisle . . . Kolbejn . . . 

Erik følger efter Guldyejg under Hilsener og Glædesraab 
bag Scenen. 

ThORBJØRG for sig selv, med tilbagetrængt Aande. 

Gisle — Det var altsaa dog ham. 

Skuli. 
Hørte Du, hvor han irettesatte noug? 
Naa — det gjør I jo alle. — Hvi vender Du 
»lig Ryggen? 

Thorbjørg. 
Naar Du ser saaledes paa mig, minder 
Du mig om Din Fader og hans vilde . . . 

Skuli afbryder hende. 

Thorbjørg! 

GULDVEJG kommer tilbage, efterftilgt af Gisle, Erik^ 

Rolbejn Unge, Oddur, Thorlak, Illnge Stærke, 

Gunnar Baardson og de øvrige Mænd. 

Ja vist — her er baade hun og Skuli 
Jonson. 

GiSLE. 

Velmødt, Thorbjørg Osvidsdatterl 

Thorbjørg. 
Velmødt, Gisle MarsonI 

GiSLE. 

Jeg har en Hilsen at bringe Dig fra 
Din Moder paa Brekka. 

GULDVEJG. 

Ikke sandt, kjære Thorbjørg: Glæde- 
ligere Møde kunde ikke tænkes? sagte tu Gisie. 
Jeg er vis paa, Du fører gode Tidender,^ 
Gisle. 

Erik. 

Sæt Jer nu alle! Og lad os høre, hvad 
Nyt Gisle Marson bringer. 

Alle sætte sig. Nogle tage Værktøj frem og skæfte Pile m. m.. 
OdDUR der imidlertid har nærmet sig Thorbjørg. 

Maa jeg sætte mig hos Dig? 

Skuli sagte. 
Helvede! 

Thorbjørg. 

Tak, jeg vil helst . . . Sogcr at trække sig tilbage. 
GiSLE. 

Nej, bliv her nu, Thorbjørg t Din Mo- 
der bad mig takke Dig, fordi Du altid havde 
været hende en kjærlig Datter. Gode Aan- 
der vilde nok vaage over Dig, dersom hen- 
des Øjne skulde lukkes. 

Thorbjørg. 
Min ejegode Moder! 

GiSLE. 

Jeg vil ikke skjule for Dig, at de sidste 
Altingstidender jo har taget paa hendes 
Kræfter. 

Gr ba træder ind i Baggrunden, hvor hun sætter sig under 
Fossen. 

Erik. 
Hvad er det for Altingstidender, Du 
sigter til? 

GtSLE. 

Naturligvis dem om Kirkegodserne og 
om Din egen Sag. 

Erik. 
Tænkte jeg det ikke nok. 

GULDVEJG paa samme Tid som Erik. 

Men er han da ikke bleven frikjendt, 
Gisle? 

Flere andre. 
Er hans Forvisningsdom ikke hævet? 

Gisle. 
Hvor kunde Du vente det, Guldvejg — 
efter alt hvad der er sket? Gissur er her 
igjen som en ægte Lovkrænger gaaet uden 
om selve Sagen. Han nævner end ikke 
Stejngerda, men har snildelig givet det Ud- 
seende af, at Erik er en i alle Maader guds- 
forgaaen Krop, der er farlig for Ungdom- 
men og for Landets Fred. Han kalder ham 
Folkeforfører — og os andre en Bande op- 
rørske Køtere ... ja, truer endogsaa i Ån- 
klageakten med at straffe os lige saa haardt 
som Erik, paa hvis Hoved der nok nylig 
er bleven udsat en Pris af ti Mark Sølv. 

Guldvejg. 
Min Husbond! Min Husbond! 

Almindelig Bevægelse. 

Erik. 
Ti Mark Sølv! Saa højt værdsætter han 
altsaa, hvad han kalder Landets Fred. Ja, 
dersom den Mand selv kjender til Fred i 
sit Sind, er der ingen Retfærdighed mer 
mellem Himmel og Jord. 

Illuge Stærke. 
Jeg tænker, det bliver det sikreste, vi 

7 

selv stævner ham til Doms? viser et slagsværd 
frem. Se her et lille, nysseUgt Åareladejærn^ 
som jeg selv har smeddet! Med det kunde 
jeg nok lide at mærke ham lidt mellem 
hans venstre Ribben. Nu er det noget nær 
fire Åar, siden han for gammel Avinds 
Skyld jog mig fra Hus og Hjem. 

Gunnar Baardson. 
Hvad skal vi andre sige? Har mangen 
en af os ikke været fredløs den dobbelte 
Tid? Dig undte han dog Mandebod for Ta- 
bet af Din Søn. 

Illuge Stærke. 
Det gjorde han, ja. Men ikke skulde 
jeg have noget af at gaa med min Søn i 
min Pengepung. 

Erik tu Gisie. 
Kom Du saa kun med det andet om 
Kirkegodserne I Sig det kun, at Brekka nu 
endelig helt skal drages ind under Bispe- 
stolen. 

GiSLE. 

Det er mer end Brekka, her er Tale om. 

Flere. 
Hvad? 

GiSLE. 

Alt det Jordegods^ som vore Fædre i 
sin Tid skjænkede til Kirken — I véd, paa 
det Vilkaar, at de selv vilde have Styret 
over det — skal for Fremtiden være vold- 
givet Bispernes Herredømme. Eller der pøn- 
ses i alt Fald paa det. 

Thorbjørg. 
Saa skal da min stakkels gamle Moder 
paa det sidste jages fra Hus og Seng. 

GiSLE. 

Ængst Dig kun ikke, Thorbjørg . . . 

Erik. 
Og saaledes mener de at kunne handle 
med hvad der dog alt i alt er Folkets Ejendom« 

GiSLE. 

Det hedder sig, at Gissur og Din Fader, 
Guldvejg, allerede længe har plejet Under- 
handlinger derom med Norges Erkebisp. Han 
skal efter Sigende komme til Flugumyre 
endnu i Sommer. 

Erik. 
Norges Erkebisp? 

Illuge Stærke. 
Ret som om vi ikke havde Erkedjævle 
nok her i Landet! 

KoLBEJN Unge. 
Eller som om vi allerede var Nordmænd. 

Oddur. 
Og alt dette skal vi rolig finde os i? 

Gunnar Baardson 
Nej, nej. Man kaster Sten i en Brønd, 
indtil den endelig flyder over. 

Erik. 
Det samme siger jeg. Der gaar jo næppe 
nogen Dag, uden man hører om, hvorledes 
de Svage kues, medens de, der sidder inde 
med Magten, vedblivende vælter sig i Skam 
og Synd. Bedst at bryde op her fra og 
•drage Gissur og Bispen til Regnskab for 
deres Gjerninger jo før jo heller. 

Mange. 
Ja. Ja. 

GULDVEJG. 

Erik . . . 

GrOA der efterhaanden har nærmet sig de øvrige. 

Hil Jer! Hil Jer, mine Sønner 1 Og vel- 
kommen hid, Guldvejg Biskopsdatter! 

GuLDVEJG. 

Jeg takker Jer, Groa! 



Digitized by 



Google 



101 

Thorbjørg. 
Velmødt igjen, Oldemoder! 

Erik. 
I har hørt, hvad vi talte om? 

Groa« 
Det har jeg. 

Erik. 
Og I mener? 

GrOA løfter Haanden. 

Gjengjældelsel Lad ikke gamle Osvids 
Blod forgjæves raabe om Hævn I 

GULDVEJO &rer sammen. 

Gisle . . . Erik . . . 

GiSLE tU Erik. 

Jeg forstaar ikke rigtig ... Er det da 
Din Hensigt at bære Vaaben mod baade 
Gissur og Bispen? Og mener Du, at I alle- 
rede nu er mandstærke nok? 

Erik. 
Sandt: Vi er vel kun faa til at 
begynde med mod en Hærmagt som Gis- 
surs. Dogy dette ængster mig ikke. Saa' Du 
nogen Sinde Sneskavlene løsne sig oppe 
om Jøkeltindeme? Saa' Du dem efterhaan- 
den tage til i Vækst for omsider at styrte 

ned som en Forfærdelse over Husene i 
Dalen? Saaledes skal vi komme ti Fold 
forstærkede over vore Fjender, førend de 
aner det. Det sværger jeg saa sandt der 
rundt om i Fjeldstueme sidder modige Fri- 
hedsvenner nok og venter vort Komme. 

Thorbjørg. 
O Kval og Nød I Hvorledes skal dette 
ende? 

GULDVEJG. 

Skrækkeligt I 

Erik. 

Dogy intet drd mere om dette, inden min 
Hustru og vi andre har styrket os efter 
Rejsen. Først ind i Teltet! Og dernæst til 
Smedjen for at efterse vore Vaaben! Uden 
Mad og Drikke er Helten ingen Ting. 

Mændene give deres Bifald til Kjende og gaa bort til venstre 
paa Erik, Glsle og Skuli nær. 

Jon NaTFARI kommer frem 1 Baggrunden. 

Hun er der endnu, vinker ad skuu. Nej, 
han ser mig ikke. Træder i sigui. 

GrOA tU Gisle. 

Skal saa jeg gamle Morlille have den 
Gammen at føre Skjalden til Bords. Taier 

med ham. 

Erik tii Guidvejg. 
Jeg længes ret inderlig efter at tale 
samdrægtig med Dig. 

GULDVEJG. 

Og jeg med Dig. — Blot et Ord til Gisle. 

Groa. 
Jeg faar da vel afse ham til Dig, Barn- 
lille. Vender sig imod skuu. Hvordan er det, Du 
ser ud? Du er jo mer sortskjoldet i Huden 
end fjorgammel Sne. 

Skuli. 
Det kommer af, jeg har været ude i 
Askeregnen. 

Groa. 
Saa hen under Fossen, inden Du mø- 
der i Teltet! — Der er Vand til Tvæt. 

Skuli krymper sig. 

Ikke kan jeg sige, jeg har Lyst til at 
gaa i det kolde Jøkelvand. 

GULDVEJG. 

I maa bære over med ham, Groa! 

Groa. 
Jeg skal gjøre det for Din Skyld. — Se 
mig ind i Øjet! 

Erik. 
Hvad mener I dermed? 

Groa. 
Din Hustru bærer allerede Foster un- 
der Brystet. 

GULDVEJO. 

Stille, Groa . . . Gjør mig ikke . . . s^oier 

Ansigtet ved Erilu Skolder. 

Erik. 
Da hil Dig, min Elskedel 

Groa. 
Ja, hil Dig — især om det bliver en 
Søn, Du føder ham, og han bliver sin 
Stammefader lig I 

Erik. 
Kan I tvivle derom, Groa? Hvisker tii 
Guidvejg. Snart, snart skal ingen mer for- 
styrre vor Gjensynslykke. Gaar med Groa. 

Jon NaTFARI vinker. 

SkuUl 

SkULI der imidlertid har nærmet sig Fossen. 

I her? 

Jon NaTFARI hvisker. 

Kom Du kun, mit Patteføll Jeg skal 

nok vaske Dig. Forsvinder med SkuU. 

GULDVEJG vender sig mod Gtsle. 

Ak, Gislel 

GiSLE. 

Du er lykkelig? 

GULDVEJG. 

Det er jeg. Og dog — hvor underlig er 
Glæde og Sorg tit blandet i Menneskenes 
Bryst? 

ThORBJØRG der imidlertid har taget Plads afkides. 

Ak — hvo der kunde tale med ham 
som Guldvejgl 

GUJLDVEJG. 

Du maa hjælpe mig, Gisle. 

GiSLE. 

Kan jeg det, da er det saa godt som 
allerede gjort. 

GULDVEJG. 

Dog, sig mig først oprigtig: Har Du 
forøvrigt intet hørt om min ulykkelige Fader? 

GiSLE. 

Intet uden at han i Åar har maattet 
opgive sin Tilsynsrejse paa Grund af Svaghed. 

GULDVEJG. 

Saa brøstfældig er han bleven. — Vidste 
Du kun, Gisle, hvor inderlig det piner mig 
i Sjælen, at jeg har maattet volde ham den 
Sorg . . . Siden hin skrækkelige Nat, da 
Krafla brød ud, er det, som om en Engel 
med Ildsværd havde kaldt mig til Regnskab 
for min store Troløshed imod ham. Og 

saa at høre nu om alle de Jobsposter, Du 
bringer: »Gjengjældelsenc, »Hævnen«, som 
hun kaldte det, Groa . . . Jeg har endnu 
ikke Mod til at tale med Erik derom . . . 
Bære Vaaben mod min Fader? Forfærdelig 
om det skete? 

GiSLE. 

Sandt! Sandt! 

GULDVEJG. 

Det vidste jeg nok, Gisle, at Du ikke 
gav dem Medhold i dette. Du vilde aldrig 
kunne være med til et Blodværk, som det 
lUuge Stærke sigtede til. 

GiSLE. 

Hvem véd . . . Hvem véd . . . Det er 
vanskeligt rigtig at kjende sig selv. Snart 
gaar der en blodig Skygge ved ens Side — 
og snart én i skinnende hvide Klæder. Den 
ene taler om Hævn. Den anden om For- 
soning. Hvem skal man lyde? 

ThORBJØRG sagte, vaandeftildt. 

Ja, sig mig det. Du! 

GULDVEJG. 

Forsoneren, ham i de skinnende hvide 
TClæder . . . ham der har lovet, han aldrig 
vil svigte os, om end Bjærgene rokkes. Jeg 

beder Dig i hans Navn: Hjælp mig med 
at faa min Husbond til at opgive sin Be- 
slutning! Der er ingen, hvis Dømmekraft 
han sætter mere Pris paa end Din. Naar 
vi begge to indtrængende beder ham derom, 
Til han nok først forsøge at bringe en 
Mægling i Stand. 

GiSLE. 

Blot Du ikke værdsætter min Indflydelse 
alt for højt. Jeg har mere Tillid til Din egen. 

ThORBJØRG som før. 

Nej, han har ingen Tanke for mig. 

GiSLE. 

Dog, det lover jeg Dig: Kunde det 
mulig lade sig gjøre, skal jeg selv gjærne 
drage til Holar med Din Husbond for at 
indlede et Forlig. — Der ser jeg ham endnu 
jaa og samtale med Groa. Bedst at vi ind- 
henter dem og forsøger, hvad vi formaar. 

GULDVEJG. 

Følger Du os, Thorbjørg? 

Thorbjørg. 
Jeg følger. 

GiSLE for sig selv, medens han betragter Thorbjørg. 

Hvor kummerfuld hun dog ser ud. 

Gaar med Guldvejg. 

SkULI kommer frem 1 Baggnmden. 

Thorbjørgl 

ThORBJØRG fiurer sammen. 

Skuli! — Hvad vil Du mig? 

Skuli. 
Se, nu har jeg da endelig faaet Asken 
af Kroppen. Lider Du mig bedre nu? Du 
svarer ikke. Pavse. Thorbjørg, blot Du vilde 
holde lidt af mig. 

Thorbjørg. 
Ingen raader selv for, hvem man vil 
holde af. 

Skuli. 

Husker Du, da vi færdedes der oppe i 

Askeregnen? Mørket var saa tæt, at Du 

maatte holde mig ved Haanden . . . saadan 

kunde jeg have gaaet med Dig lige til . . . 

griber hendes Haand. 

Thorbjørg trækker den tilbage. 

Gaal Gaal 

Skuli. 
Maa jeg ikke blive her hos Dig? 

Thorbjørg. 
Nej. 

Skuli pludselig heftig. 

Men han, den lange Oddur med Tve- 

skjæggety han maa gaa omkring Dig og 
indynde sig hos Dig. Jo mer jeg gjør for 
at tækkes Dig, des mer støder Du mig fra 
Dig . . . Jeg har ingen at holde mig til . . . 
Jeg bliver ond deraf tilsidst. 

Thorbjøro. 
Jeg troede. Du var Kristen. 

GrOA træder frem bag Coulissen til venstre og ser sig 
tilbage med et fortørnet Blik. 

. . . Den sædvanlige Fredssnak! 

SkULI uden at se hende. 

Ret som om dette var noget, der kom 
Kristendom ved I 

GrOA studser, i det hun faar Øje paa ham og Thorbjørg. 

Hvad? — Hvad er det, han siger? 

Sruli. 
Men nu er det ogsaa snart ude med 
mit Vennesind. Jeg vil ikke gaa længer her 
og agtes ringere end en Skovisk — saa 
sandt som det staar i min Magt at hævne 
mig paa Dig — og paa Jer alle sammeix^ 

Groa. 
Saa den Faarekylling vil ogsaa hævne sig. 

Skuli. 
Førend nogen af Jer aner det, skal 
jeg have vendt Lejren Ryggen. Og da skal 
baade Bispen og Gissur faa at vide, hvor 
de kan finde Jer . . . Desuden er de ti 
Mark Sølv vel ogsaa værd at tage med* 

standser med et Skrig, da han fiuur Øje paa Groa. 
GrOA træder frem. 

Du har i Sinde at forraade os? Ikke 
sandt? 

Thorbjørg. 
Groa I 

Skuli forsøger at undfly. 
Groa stlller sig i Vejen for ham. 

Nej, Du løber ikke fra mig — om Du 
saa ti Gange var Jon Natfaris springske Søn. 

Thorbjørg. 
I maa ikke gjøre ham Fortræd! 

Groa. 
Vist ikke. 

Skuli forsøger atter at flygte, men falder næsegrus til 
Jorden over et Lavastykke. 

Groa. 
Naa, saa Du pønser alligevel paa at 
smøre Haser. Drager sin Kniv. Ja, da kan jeg 

ikke Skaane Dig. Bøjer sig over ham og giver ham 
et Snit i Anklerne. Uvome Hund. 
Skuli skriger. 

ThORBJØRG iler Skuli tU Hjælp. 

Aa — at I kunne nænne det! 

Gisle, Erik, Illuge Stærke, Gunnar Baardson^ 

Kolbejn Unge, Oddur, Thor lak og de øvrige Mænd 

komme Ind fra venstre. 

GiSLE. 

Hvad er her paa Færde? Taler med Thorbjørg. 

Erik. 
Hvem er det, som skriger? 

ThORBJØRG til Gisle. 

Vi maa rejse ham op. 

Skuli. 
Jeg kan ikke . . . Nej. Hun har skaaret 
mig Ankelsenerne over. 

Erik. 
Hvad har han da forbrudt? 

GrOA koldt. 

Han ligger paa sine Gjeminger. 

Gisle. 
Thorbjørg siger, han har villet flygte 

og forraade os. 

Flere. 
Tvi! Tvi! 

Erik. 
Bring ham hen i Teltet! 

Flere Mænd trsDde til. 

KoLBEJN Unge« 
Lad kun mig! 

GiSLE. 

Og mig. Til Thorbjørg. Vil Du være med 
og lægge en Forbinding om ham? 

Thorbjørg. 

Det vil jeg, ja. Følger efter Gisle og Kolbejn, 
der bære Skuli bort. 

GrOA til Erik. 

Bedst at Du siger dem med det samme, 
hvor forsonlig Du er bleven lige med ét 

Erik. 
Som I vil. Tøv lidt I andre! Jeg har 
noget at meddele Jer. 

Illuge Stærke. 
Men vore Vaaben . . . 

Erik. 
Med dem har det gode Stunder. 

Illuge Stærke. 
Hvi saa? 

Erik. 
Efter at jeg nøje har tænkt over den Sag^ 
vi talte om nys — og drøftet den saa vel 
med Gisle som med min Hustru og Groa — 
er det min Mening, at vi foreløbig hverken 
drage mod Flugumyre eller mod Holar, 
men venter en Stund og ser Tiden an. 

Illuge Stærke. 
Sandt nok, da haster det ikke med at 
faa Sværdene brynede. 

Gunnar Baardson. 
Nu havde jeg dog glædet mig til snart 
at komme ned til Fjordene igjen og til mit 
gamle Arnested. 

Oddur. 
Hvad er det da, der saa brat har 
ændret Din Beslutning? 

Erik. 
Hensyn til Fædrelandets og vor egen 
Tarv — saa vel som til min Hustru. 

Illuge Stærke. 
Naa-aa — naa til Din Hustru? Taier sagte 

knurrende med flere af de andre. 

Oddur. 
Det lader til, at Du med ét er bleven 
stærk i at tage Hensyn, Erik Skaggeson. 

Erik. 
Holder Du maaske det for en Svaghed^ 
Oddur Stefanson? vender sig imod muge. Eller 
tykkes det Dig maaske underligt, Illuge 
Stærke, om jeg saa' hen ogsaa til min 
Hustru? Hun har dog vist ofret mer af 
Hensyn til mig end alle Jer andre tilsammen. 

Illuge Stærke. 
Dette er der vel ingen, som nægter Dig. 
Men saa meget vil jeg dog sige — ogsaa 
for de andre: Det er første Gang, nogen af 
os her har set Dig, Erik Skaggeson, sadle 
om i en Haandevending. 

Erik. 
Skal dette maaske være Tegn paa 
Utilfredshed med mit Førerskab? Tal! Jeg 
er rede til baade at høre og svare enhver, 
der drister sig til her at have en anden 
Vilje end jeg. 

Sagte Knurren. 
Illuge Stærke vender sig imod Groa. 

Hvad siger I, Groa? 

Groa. 
UmI Hvad siger jeg? 

Illuge Stærke. 
Er det ogsaa Jeres Mening, at vi si 

^kal bliye ved med at vise Skaansel imod 
de Niddinger, der er Skyld i baade vor 
og hele Landefs Ulykke? 

Groa. 
Er han Jeres Høvding? Eller er han 
det ikke? 

Flere paa en Gang. 

Det er han. 

Groa. 
Kjender I maaske nogen bedre? 

Flere andre. 

Nej. 

Groa. 
Ja, saa mener jeg ogsaa, det bliver 
rigtigst, at I føjer Jer efter ham. 

Erik. 
Og jeg mener, det sømmer sig bedst 
for den, der bærer Ansvar for andre, at 
han farer besindig frem og først og fremmest 
lærer at styre sig selv. 

Groa. 
Styre sig selv — ja. 

Erik. 
Underligt var det vel ikke, om mit 
Blod kom i Kog ved at høre de Tidender, 

8» 



Digitized by 



Google 



116 

Gisle Marson bragte. Men jeg siger Jer: 
Det er ikke ved Fremfusenhed eller ved 
Trods, vi vinder vor Frihed tilbage, eller 
jeg selv holder Gissur Lovsigemands mange 
Slagteres blodige Fingre borte fra mit Hoved- 
haar. Varsomme maa vi være I Og ikke 
foragte et Venneraad. Lytte med Øren og 
skue med Øje — som det hedder i Havamaal 
— Saa ser den kloge sig for. 

Groa. 
Sandt. Sandt. 

Flere andre. 

Deri har han Ret. 

Erik. 

Ikke er det min Mening at opgive blot 
en Haarsbred af vor egen og vore Fædres 
Ret. Men deri maa jeg give baade Gisle 
og min Hustru Medhold: Uklogt vilde det 
være, om vi ikke nyttede Slægtskabsbaandet 
til at forsøge en mindelig Underhandling 
med vore Fjender, førend vi viser dem 
Brodden. 

Illuge Stærke. 

Naa — Det lader sig høre. 

Erik. 
Derfor har jeg og Gisle Marson ogsaa 

nylig besluttet til rette Tid at opsøge Ulvene 
i deres egne Huler. Maaske er det raadeligst, 
at lUuge Stærke og en lille Slump af Jer 
andre haandfaste Karle for en Sikkerheds 
Skyld følger med. Vel agter jeg ikke med 
min gode Vilje at bære Vaaben imod min 
egen Svigerfader — saaledes som Gissur 
Thorvaldson før har gjort imod sin. Men 
tvinger man mig dertil, er det en anden Sag. 

Gunnar Baardson. 
Mig tykkes, der er Rimelighed nok i 
hvad Erik dér siger. 

Flere. 
Ja. Jeg med. 

Groa. 
Kan gjæme være, Tiden ogsaa er ugunstig 
til Hærfærd netop nu, da der jo ventes Nord- 
mænd til Landet. Biende Mand — siger 

man — fanger Bør. vender sig imod Erik. Dog, 

ét maa Du love mig, Erik Skaggeson: Efter 
hvad her nylig er hændet med den falske 
Skuli, bør Du stadig nøje være paa Vagt 
over for ham og Faderen! Hvor let kunde 
Stymperen ikke alligevel forraade os? 

Erik. 
Det er netop min Hensigt af den Grund 

hurtig at skifte Opholdssted. — Hvis I da 
ikke har noget at indvende der imod — og 
Du, lUuge Vrippenpind. 

Illuge Stærke. 
Hvad — Du kalder mig Vrippenpind, 
fordi jeg endelig en Gang drister mig til 
at tale lidt frisk fra Leveren. Nej, saa gid 
jeg aldrig mer maa løfte Sværd eller Økse, 
om jeg vil række Dig Haand efter dette! 

Rækker Haanden frem. Men tag den nu alligevel 

— og tag Manden med, som han er! 

Oddur. 
Da gad jeg nok vide, Erik Skaggeson, 
hvor Du har i Sinde at føre os hen. 

Erik vender sig imod Groa. 

Ja, derfor maa Oldemoder, vor gode 
Fylgie, raade. Ingen kjender Smuthullerne 
rundt om i Ørkenen og i Klippehulerne 
bedre end hun. 

Groa. 
Ej-ej 1 Saa Du agter dog alligevel at 
følge mit Vink? 

Erik. 
Det gjør jeg tilvisse, Groa. 

Gunnar Baardson. 
Og vi andre med. 

Alle. 
Ja. Ja. 

Illuge Stærke. 
Held være med Jer, Groa — dér hvor 
I fører os hen! 

Groa. 
Og med Jer, mine brave Kampbrødre 
og Heltesønner! Hemmeiighedsftadt. I skal da 
faa vor nye Tilflugt at vide — jeg haaber: 
Førend Sol gaar ned. 

Erik. 
Godt! — Ja, saa endelig hjem til Teltet 
og til min dyrebare Hustru! I Dag holde 
vi Gilde. I Morgen bryde vi op. 

Gaar ud til venstre fulgt af Mændene. 
Groa med Højhed i Sindet. 

Jeg maa først hente mine Runer og 
raadspørge — Nornen. 

Tæppet &lder. 

Sammesteds som anden Handling. 



Hallen er stærkt oplyst og prydet med Kirkebannere, Mær- 
ker, Skjolde, Vaaben og brogede Tæpper. Rundt om Borde 
med Vinkander, Ølkrus og Bægere. Talrig Forsamling af 

fornemme Julegjæster. 
Bispen sidder i Højsædet til venstre, omgivet af Abbeden 
og flere gejstlige Herrer, Korsbrødre og Munke. Til bfljre i 
Forgrunden Stejngerda og Gissur, som spille Skak. 
Omkring Bordene Gjæster af begge ^øn. I Mellemgrunden 
Thorstejn Hraud og Mester Hj altelin. Talrige Bord- 
svende gaa og fyide Drikkekarrene. Højrøstet Samtale og 
alskens Gildeskjæmt. 



Stejngerda tu Gissur. 
Ser I: I vandt — ved at værge for 
Kongen. 

Gissur« 
Det er kun i Spil, at I kan tabe, naar 
Gissur vinder. 

Stejngerda. 
Man lægger Mærke til os. 

Gissur slaar til Lyd med sit Bæger 

Stejngerda, 
stille i Hallen I Gissur Lovsigemand 
vil tale. 

Bispen Ul Abbeden. 

Hvem er det, som vil tale? 

Abbeden. 
Jer Svoger, høje Herre. 

Mester Hjaltelin 

under Samtale med Thorstejn Hraud. 

Godt var dét gættet. 

Thorstejn Hraud med halvdrukken Latter. 

Men kan I saa sige mig: Hvad var den 
Drik, jeg drak i Gaar . . . 

Stejngerda. 
Hold nu inde med Jer Mandjævning 
og Gaadekløgt, I gode Mænd I Vor høj- 
ærværdige Bisp har tilstedet sin ædle Svoger 
at tale. 

Bispen. 
Ja — han føjer sine Ord vel. Drikker. 

GiSSUR rejser sig. 

Siden det alt lakker mod Enden af 
dette Julegilde, og flere af os snart maa 
drage videre for at begynde andensteds paa 
ny — vil jeg endnu en Gang bede Jer alle. 

gode Venner, med mig at drikke Bispens 
Skaal. 

Flere. 
Ja, dertil er vi rede. 

Gissur vender sig Imod Bispen. 

Den Herre Jesus, til hvis Fødsels Ihu- 
kommelse, I, Herre Bisp, nu har beværtet 
os saa rigelig med Mad og Drikke i sam- 
fulde otte Dage, lønne Jer for Jeres store 
Huldskab. Vi véd nok. Svoger, at I altid 
har foretrukket hans Naadegaver for timelig 
Vinding. 

Flere. 
Ja. Ja. Det véd vi. Hil være Bispen! 
Hil! Hill 

Alle drikke. 

Bispen 

rejser sig med Besvær og vinker ad en Bordsvend. 
Mere Vin! Bordsvenden hælder vin l hans Bæger. 

Jeg takker Jer alle . . . men mest takker 
jeg dog Jer, min kjære Svoger, Gissur Thor- 
valdson. I har altid. Svoger, staaet mig 
trofast bi saa vel imod mine egne som 
imod Kristi Korses Fjender. Dersom I 
ikke altid havde staaet mig bi, og jeg 
ikke altid havde haft Jer at støtte mig til, 

saa . . . saa . . . stryger sig over Panden. 

Stejngerda. 
I ser, mine Venner, at Bispen er for 
bevæget til at kunne fortsætte. — Tillad 
derfor mig at gjøre det, Hr. Lovsigemandl 
Vi takke Jer af Hjertet for Jeres egen store 
Huldskab imod os. Den Gjæstfrihed, vi kan 
byde Jer, er tilvisse ringe i Forhold til 
Jeres Værdighed. En saa højættet og hug- 
prud Herse kan ingen hædre nok. 

Der drikkes paa ny. 
Flere paa en Gang. 

Hill Hil! — Hil, Gissur ThorvaldsonI 

Abbeden løfler sit Bæger. 

Maa ogsaa jeg, Herre Bisp, udtale min . . . 

Bispen afbryder ham. 
Siden. Siden . . . stolprer Udt uroUg frem fra 

Hfljsædet. Undskyld, gode Venner, at jeg 
igjen forlader Jer en liden Stund! 

Abbeden. 
Tillad, højærværdige . . . at jeg . . . 

Leder Bispen ud i Baggrunden. 

Mester HjALTELIN sagte tU Xhorstejn Hraud. 

En skikkelig Fyr, den Abbed. Stadig 
saa tjenstvillig. Ha, ha, ha! 

Thorstejn Hraud. 
Ja vist. Ja vist! Blot han ikke altid 
saå ud, som om han allerede svedte Tran 
i heden Helvede! 

Mester Hjaltelin. 
Hys! Hys! 

Gissur. 
Medens Bispen er ude, og vi kan tale 
lidt friere — I véd, man skal ikke vække 
den Sorg, som sover — vil jeg spørge Jer, 
Thorstejn Hraud: Har I, der senest kommer 
norden fra, slet intet at melde os om 
hans stakkels vildfarne Datter? 

Thorstejn Hraud. 
Nej. Ikke bar jeg hørt noget om hverken 
hende eller Erik Skaggeson, siden det jo 
hed sig, at de begge var taget fra Landet 
sammen med Jer Fostersøn. 

Gissur. 
Den Tidende, véd jeg, har ikke stad- 
fæsted sig. 

Thorstejn Hraud. 
Da skal det dog være sandt, at Gisle 
Marson forlængst bar kjøbt sig Havskib 
i Akureyri. Det var netop paa den Tid, 
Erkebispen, I ventede her bid, blev aarsaget 
af Stormen til at vende om under Vejs. 

Gissur. 
Dette modsiger ingen. Men jeg kan for- 
tælle Jer, at man for ikke ret længe siden 
har set Erik Skaggeson med hele Flokken 
drage mod Nord og tænde Blus paa Fjeldene. 

Stejngerda. 
De Staklerl De kunde vel nok trænge 
til noget at varme Fingrene ved i den strænge 
Kulde. 

Mester Hjaltelin. 
Gamle Jon Natfari, Fjeldhingstepasse- 
ren, hvis Søn jo er i Ledtog med dem, 
kunde mulig bringe Jer sikre Efterretninger, 
Herre. Jeg saå ham ret nylig ude ved 
Amen. Kan hænde han har været til Messe. 

Stejngerda. 
Og dette siger I os først nu. vinker ad 

en Bordsvend og taler sagte med ham, hvorpaa Bordsvenden 
gaar ud til højre. 

Mester Hjaltelin. 
Gamlingen var lidt overstadig. Saa jeg 
vidste ikke, om det var raadeligt, at . . . 

Stejngerda afbryder ham. 

Siger intet, gode Mester Hjaltelin. Her 
er jo Gilde i Kvæld . . « Skulde da ikke 
alle være glade? 

Jon Natfari 

rmwer ind fra højre» eflerftilgt af Bordsvenden. Han krsder 
ensformigt drævende. 

Af Ymers Kjød 

blev Jorden skabt 

og Havet af hans Blod. 

Han avled med 

sin venstre Arm 

en Søn og Datter god. 

Tumler over imod et af Drikkebordene, under GJæstenws 
høje Latter. 

GiSSUR. 

Naa — han har været til Messe. 

Mester Hjaltelin. 
Riv os ikke Bordet omkuld! 

Jon Natfari. 
Det er de mange Lys, som blinder én. 
Og — uf I saa er desuden mine stakkels Ben 
endnu ligesom Isklumper efter Færden 
gjennem Sneen. 

Stejngerda. 
Anvis ham et Sæde! 

Jon Natfari. 
Gud signe Jer, høviske Frue I Det er 
nok ikke for mig at blive bænket i saa 
fornemt et Lag. Giv mig før en Slurk Vin 
at varme mig paal I ser, hvad for en sølle 
forkommen og fattig Lus, jeg er^ 

Stejngerda. 
De siger dog, han skal have hele Poser 
Sølv gravet ned der hjemme i Baasen. — 
Bring ham et Bæger Vin I 

Jon Natfari 

modtager et Bæger Vin, hvilket han tømmer i et Drag. 

Thorstejn Hraud. 
Ha, ha, hal Det kan man kalde et 
Duenip. 

Jon Natfari sætter sig og gnider sig velbehagelig. 

Af Ymers Kjød o. s. v. 

Bispen og Abbeden træde ind i Baggrunden. 

Stejngerda. 
O ve — der er allerede Bispen! 

Bispen, medens han gaar forbi Jon Natfari. 

Hvem er den Mand? 

Stejngerda. 
Det er den skikkelige Jon Natfari, som 
har været til Messe, Herre. 

Bispen tll Abbeden, der fører ham til HetJsædet. 

Monstro det er en Salme, han synger? 

Stejngerda sagte. 
Sig mig, gode Natfari: Hvorlunde gaar 
det Jeres Søn? Er han endnu stadig i 
Ødemarken — i denne svare Kulde? 

Jon Natfari. 
Hvorlunde gaar det ham vel, højvel- 
baarne Frue! Gud bedre det . . . Jeg er 
ræd for, at han snart ikke duer til andet 
end til at komme paa Møddingen. 

Latter. 

Stejngerda. 
Hys! — Volder den stolte Thorbjørg 
fra Brekka endnu hans Hjærte saa megen 
Kvide? 

Jon Natfari. 
Ja vist . . . Sølle Tosse, det var jo for 
hendes Skyld, han gav sig de Fredløse i 
Vold. Og saa har Oldemoder, det Skam, 
endda skaaret ham Ankelseneme over. 

ThORSTEJN HrAUD under de øvriges Latter. 

Har hans Oldemoder! 

Stejngerda. 
Tvi! Tvi! Men hvorfor? 

Jon Natfarl 
Hun har vel været ræd for, at han, 
Stakkel, skulde lade sig friste af de ti Mark 
Sølv. I véd nok, dem der er sat paa Eriks 
Hoved. 

Stejngerda. 
Ja — dem kunde I eller Jeres Søn 
mulig lide at . . . 

Gissur afbryder hende. 

Hys! I maa være forsigtig, Frue I 

StEJNGERDA for sig selv. 

Jeg faar ikke Ro, saa længe hans 
Hoved ikke er skilt fra Akslerne. 

Bispen. 
Hvad er det, de taler om? Jeg kan 
ikke høre det. 

Stejngerda. 
Sig ham, Hr. Abbed, det er om Olde- 
moder I 

Abbeden. 
Det er om Oldemoder, Herre Bisp. 

Bispen. 
Oldemoder? 

Abbeden. 
I mindes nok. Herre, den gamle Drage, 
som de siger ligger og ruger ude i Ørkenen 
over alskens Hedenskab. 

Gissur tii jon. 
Véd I, om det er sandt, at denne Olde- 
moder samt hele hendes Bande for Tiden 
har sit Tilhold i en Hule oppe ved Lejr- 
hnukrkrateret? 

9 

Jon Natfari. 
Det tør jeg vel ikke fragaa — naar I 
spørger mig, strænge Hr. Lovsigemand. 
Man skulde ikke tale derom paa et saa 
højhelligt Sted — men godt Folk mener 
jo da, at hun tit ligger og sover der i hele 
Vintre, uden at hun selv véd deraf. 

Latter. 
Gissur taler med Stejngerda. 

Javist: Overtro og Vankundighed har 
endnu dybe Rødder her i Landet. TUJon. 
Og kjender I da Vejen til denne Lavahule? 

Jon Natfari. 
Det gjør jeg, Herre. Kjendte jeg saa vist 
Vejen til Paradis, havde det ingen Nød. 
Sagtens bliver jeg nødt til for Skulis Skyld 
at tage der op til de sølle Stympere med 
et Par fede Plage — da det nok ikke er 
langt fra, de lide baade Sult og Tørst. Skjøndt 
— man faar vel ikke noget for dem. 

Bispen. 
Mig tykkes, at han taler om Sult 
og Nød. Her maa ingen lide Sult eller Nød, 
medens vi andre holder Gilde! 

Gissur. 
Hvor from han dog er bleven under 
Korsets Tryk! 

Stejngerda. 
Ja vist — han er næppe til at kjende 
igjen for Blødsind. sagte tii jon. Vi tales senere 
ved! I bliver her i Nat! 

Jon Natfari. 
Gud signe Jer for Jeres Godhed imod 
mig, ædle Frue! 

ThORSTEJN HrAUD rykker Jon Natfiu-i i Armen. 

Saa, kom nu, Du Hingstegilder, og 
syng os noget mer om gammel Elskov! 
Noget der rigtig kan faa Hjærtet til at hoppe 
i Livet paa én. 

Jon Natfari skrutter sig. 

Men saa maa jeg have mig en Slurk til 

af den liflige Vin. Drikker og synger. 

Af Ymers Kjød o. s. v. 

Bispen tU Abbeden under de øvriges Latter. 

Hvad griner de nu ad, Hr. Abbed? 

Abbeden. 
Det er Jon Natfari, der kvæder en 
Elskovsvise, Herre. 

Bispen. 
En Elskovsvise . . . Tvi! Tvi! Hvad 
vil han her med sine Elskovsviser? Ud! 
Ud! — Jeg har ikke ladet ham kalde. 

9* 

StEJNGERDA rejser sig urolig. 

Led ham ud, mine VemiBr! Hurtig! 
Hurtig! Jeg ser. Bispen er træt. Nu nok 
med Vidprøver og Drik for denne Sinde! 
Det er alt sent paa Kvælden. 

Hele Selskabet rejser sig. Jon Natfari føres bort med Magt, 
og alle Qfæsterne følge efter. 

StEJNGERDA da Bispen stavrer urolig frem. 

I har det ikke godt. Herre Bisp. 

Bispen. 
Nej. Jeg mærker: Jeg maa igjen ud og 
svale mig lidt. 

StEJNGERDA 

til Abbeden og Klosterbrødrene — der først nu træidce sig 

tilbage. 

Vil en af Jer, fromme Brødre, tage sig 
af Bispen! 

Abbeden rækker Bispen Armen. ^ De gaa ud i Baggrunden. 

Stejngnrda 

taler med Bordsvendene, der burtig slukker en Del af 
Lysene og gaa. — Til Gissur. 

Ogsaa I ser mødig ud. Herre. — I burde 
blive her og unde Jer en rolig Søvn. Dette 
vilde baade Jer mer, end at rejse endnu 
i Kvæld. 

GiSSUR. 

Jeg takker for Jeres Godhed. Men 
Søvnen lader sig ikke byde — end ikke af 
en Lovsigemand. 

StEJNGERDA gaar hen og aabner Vinduet. 

Tilsteder I, jeg aabner Gluggen, saa 
den friske Luft kan strømme her ind? Det 
vil sikkert gjøre Jer godt. — Ret nu staar 
Maanen op. Vil I ikke sætte Jer her i Høj- 
sædestolen. Vil trække den frem. 

GiSSUR undviger hende. 

Jeg ynder ikke at se Fjeldene i Maane- 
lys. De tykkes mig da endnu mere bydende 
end ellers — ret som om de vilde tvinge 
én til at mindes ham, den Mægtige, der 
efter Sigende skabte dem alle paa endnu 
mindre end en Dag. 

Stejngerda. 
Hvortil disse Tanker? Er I selv da 
ikke en af Jordens Mægtige? Se Jer om- 
kringl Føjer ikke alt sig for Jer? 

GiSSUR. 

Frist mig ikke, Stejngerda! Før mig 
ikke videre end I allerede har gjort I 

Stejngerda. 
Friste Jer? Hvorlunde? Jeg forstaar Jer 
ikke. I vil da ikke dermed sige, I har i 
Sinde at forlige Jer med Jeres Fjender? 
Og det netop lige nu, da Forsynet endelig 
viser Jer en Vej til Hævn. 

Gissur. 
Hævn I Og atter Hævnt — Mine Fjen- 
der er som Klint og Burre. — Der, hvor 
jeg nedhugger én, vokser en anden op. 

Stejngerda. 
Naa, saa lad det da være nok med at 
fælde den argeste og mest uforsonlige af 
dem — ham der i ubændig Trods rager op 
over alle de andre! 

Gissur. 
For at de saa ufortøvet kunde hævne 
deres Høvdings Fald? 

Stejngerda. 
I lader Hensyn og Beregninger tage 
Magten fra Jer. — Endnu et Bæger Vin ... 

Gissur. 
Nej, nej I Var det da maaske underligt, 
Stejngerda, om jeg et Øjeblik veg tilbage 
for denne Hævnens sviende Ildregn, der 
efterhaanden har lagt Bygder og hele Slægt- 
led i Aske? Min egen Hustru og vore Søn- 
ner — min Arnes milde Guder — er gaaet 
op i dens Flammer. Og jeg skulde ikke en 
Julekvæld som denne kunne bæve ved Tan- 
ken derom og ønske mig ud af den Blod- 
pøl, hvori Skæbnen har stillet mig? Bis- 

pen, min Svoger, er vel ikke skarpsindig 
længer. Men deri, Stejngerda, har han Ret : 
Hele vort Folk er efterhaanden blevet som 
et Hus, der er splidagtig med sig selv. Der- 
for — jeg indser det grandt — kan det heller 
ikke længer være fremmed Voldgift foruden. 

Stejngerda. 
Og alligevel tøver I med at komme 
det til Hjælp og sætte Jarlekronen paa Jeres 
Hoved — I, den eneste som er den værdig. 

GiSSUR. 

Det hænder undertiden, Stejngerda, at 
det, man længe har grebet efter med Attraa, 
pludselig mister sin Tiltrækning, netop som 
det bydes én. 

Stejngerda. 

Nej, dette kan I dog umulig mene. 
Herre. 

GiSSUR. 

Jeg er dertil ikke ung og kamplysten 
længer — som da jeg sejrede paa Orlygsstad. 

Stejngerda. 
I ikke ung længer? 

Gissur. 
Sig mig ikke imod! Jeg selv føler det 
bedst, hvorledes den Febertørst, med hvil- 

ken jeg Aar ud og Aar ind higede^ efter 
Magten, har tæret paa mine Knoklers Marv- 
og brændt Haaret af min Isse. 

Stejngerda. 
Herre I Herre I 

Gissur. 
Nej, nu længes jeg snart efter Fred. 

Stejngerda. 
I skal se: Efter Sejer følger Fred! 

Gissur. 
Jeg er ikke vis derpaa, Stejngerda. Jeg 
frygter, det vil vare en Stund, inden vort 
frihedslystne Folk vender sig til undersaat- 
lig Lydighed. Kan hænde det aldrig gjør 
det. Kan hænde den Tid vil komme, da 
endnu større Flokke end Erik Skaggesons, 
i uudslukkeligt Had til Kongemagten, vil 
vende Hjemmet Ryggen for — ligesom for- 
dum Landnammamændene — med Ildsluen 
i Haanden at tage Jord og grunde sig en 
Fristat fjæmt fra al fremmed Overhøjhed. 

Døren i Baggrunden aabnes og Bispen viser sig i Samtale 

med Dagfinn. Men der ser jeg Bispen komme. 

Stejngerda. 
I bliver her altsaa dog I Ikke sandt? 

Gi s s ur staar tvivlraadig. 

Bispen træder frem, skudrende af Kulde. 

Han siger, Dagfiniiy der er vejfarende 
Mænd, som beder om Nattely. Hvad skal 
vi svare dem, Stejngerda? 

Stejngerda. 
Siden der jo alt er fuldt i Herberget, 
bliver vi vel nødt til at bede dem tage 
til Takke med et Leje i Kirken. 

Bispen. 
Ja, gjør det, gode Dagfinn 1 Og sørg 
vel for deres Pleje I Dagfinn gaar. En saa bidende 
Jøkelvind har vi længe ikke haft. 

Stejngerda træder ui vinduet. 
Hvad er det, som hviner saa der ude? 

Bispen. 
Kirkefløjen, Stejngerda. Stil Jer ikke 
der ved Gluggeni I kunde faa en Svindsot 
paa Halsen. 

Stejngerda tuvmcr sig KøUng. 
Jeg aandergjæme friesti Kulde og Blæst. 

Dagfinn vender Ulbage. 

Mændene siger, de ønsker at tale 
med Bispen selv. 

Bispen. 
Naa^ lad dem da komme ! men de maa 
fatte sig i Korthed. Sig det, gode Dagfinn! 
Dagfinn gaar. Jeg mærker, jeg trænger til Ro. 

lUuge Stærke, Erik og Gisle træde ind i Baggrunden. 
De er i Rejseklæder og har Hatten trykket dybt ned i Pan- 
den. Ude i Gangen ses endnu flere Fredløse. Dagfinn følger 
efter. 

Illuge Stærke. 
Guds Fred, højærværdige Herre! 

Bispen. 
Jeg ønsker Jer det samme. 

Erik sagte. 
Og Himlens Naade over os alle I 

Illuge Stærke. 
Tag det ikke ilde op, om vi ulemper 
Jer, Herre I Vi har gjort Rejsen over Fjel- 
dene og vidste ikke, her var Gilde. 

Bispen. 

Siger intet, min gode Mand. tu Dagfinn. 

Træk mig Højsædestolen hid I Og bliv her 

kun. Dagfinn, saa Du siden kan følge mig 

ind i mit Bedekammer I sætter sig i Højs»destoien. 

Erik n\ Gisie. 
Nej — at han havde forandret sig saa 
meget . . . Jeg troede det ikke, Gisle. 

GiSLE. 

Stille! Ser Du dem der henne, Stejn- 
gerda og Gissur? De har ikke lagt Mærke 
til os endnu. 

Bispen. 
Jeg kan tænke mig, I skal til Julegilde 
andensteds. 

Illuge Stærke. 
Ikke det jeg véd, højærværdige Herre. 

Bispen. 
Hvad er vel ellers Jeres Rejses Formaal 
paa denne Tid af Aaret? 

Erik der hldtll er bleven holdt tilbage af Gisle, træder 
endelig frem. 

Folkets og Landets Tarv, Herre Bisp 
— saavel som Jeres egen . . . Jeres egen 
Datters. 

Bispen. 

Hvad — min Datters? 

StEJNGERDA der imidlertid har talt med Gissur ser 
pludselig op. 
Erik . . . Griber Gissur om Armen. De Fred- 
løse I 

Gissur. 

Død og Helved! Træder tilbage mod Døren i 

Baggrunden. HoUa! Er der ingen der ude? 



Digiti: 



ized by Google 



140 

Krik tneder ham i Vejen. 

Ingen uden mine Folk. 

Gissur guæ hurtig hen tO Induet 
Gunnar BaARDSON stikker HoTedet frem. 

Ikke kommer I denne Vej til Norge, 
Gissur Thorvaldson. 

Gissur. 
Indespærret . . . 

Stejngerda. 
Og I er vaabenløs. 

Bispen ta Dagfinn, der hurtig vil Qsme sig. 

Nej, nej . . . Gaa ikke fra mig, Dagfinn! 
Ved det hellige Kors: Du maa blive heri 

Erik. 
Slaa Jer alle til TaalsI 

stærk Uro bag Scenen i Baggrunden. 
GiSLE taler ud ad Døren. 

Stille, der udel Blot hold Jer dem fra 
Livet! 

Erik. 

Vi er ikke komne for at kæmpe. Kun 
for at mane til Fred og Forlig. Kan I ikke 
gaa ind derpaa, eller har I i Sinde at bruge 
Magt imod os — ja, saa er Kampen uund- 
gaaelig. Men det bliver da Jer og ikke os, 
som bærer Ansvaret derfor. 

Gissur. 
Og saaledes vover Du, en Fredløs, at 
tale over for os? 

Bispen. 

Lempelig, lempelig, kjære Svoger: Det 
er jo min Fostersøn, ser jeg ... Og er det 
ikke ogsaa Gisle Marson . . . Hellige Jon 
Øgmundson, det havde jeg ikke ventet. Men 
saa tal dal Og lad høre, hvad I har at 
sige! 

Gisle. 

Vi takker Jer, Herre Bisp — saa venne- 
sæl og huldsalig I viser Jer imod os. 

Bispen. 
Nej, kan jeg glemme, det er Erik Skag- 
geson ... Da har Du ellers skjæmmet Dig 
slemt, siden jeg saa' Dig sidst. 

Erik. 
Jaj det er mig, Herre Bisp, som kom- 
mer for at bede Jer om Tilgivelse saa vel 
for mig selv som for min elskede Guldvejg. 

Bispen. 
For Guldvejg . . . min Datter . . . 

Erik. 
Ja, hun der for sin store Kjærligheds 

Skyld har fulgt mig under min Forvisning 
som en trofast Ægteviv. 

Bispen. 
Jeg forstaar ikke rigtig . . . Men hvor 
er hun da nu? 

Erik. 
Hos en af Bønderne nord paa, Herre. 
Der venter hun kun paa sin kjære Faders 
Tilladelse for at komme hid og velsigne ham. 

Bispen vender sig imod Stejngerda. 

Men fortalte I ikke, Stejngerda, at han 
var taget fra Landet med Thorbjørg. Ryster 

paa Hovedet, da Stejngerda vender ham Ryggen. HuR 

hører mig nok ikke. 

GiSSUR sagte til Stejngerda. 

Bispen maa bort og vore Mænd skaf- 
fes hid. Men hvorledes I Hvorledes? 

Stejngerda. 

Forlad Jer kun paa mig ! tu Bispen. Talte I 

ikke . . . Men, Du forbarmende Frelser, hvor 

anstrængt I ser udi For al Ting: Husk dog 

vel paa Jer Sundhed, Herre I Taier sagte med ham. 

Erik. 
Gisle, jeg kunde kvæle hende. 

Gisle. 
Hys I 

Bispen. 
Des værre, jeg bliver nødt til at forlade 
Jer, mine Venner. Men vi tales nok ved 

i Morgen. vender sig atter imod Erili. Naa, Saa 

hun er dog her i Landet. Og Du har 
ægtet hende — Ikke sandt? Du har ikke 
forlokket hende, Erik, til at være utro imod 
Dyd og gode Sæder — saaledes som Din 
Fostermoder altid var saa ræd for, at Du 
en Gang skulde gjøre? 

Erik. 
Den gamle Asbjørn Præst har viet os. 
Herre. Det Barn, som min Hustru med 
Himlens Bistand snart vil skjænke Lyset, 
er ligeså a ægte og højbyrdigt som nogens 
her i Landet. Derfor beder hun Jer ogsaa 
med al datterlig Ydmyghed, at I som en øm 
og forsonlig Fader til den Tid vil unde 
hende et Ly ved den hjemlige Arne. 

Bispen da Stejngerda lempelig drager ham bort. 

Jeg tænker, det bliver rigtigst, at Du 
taler med Din Fostermoder derom. 

Erik. 
Ved alt hvad der er helligt, Herre Bisp : 
I maa ikke gaal I maa høre mig til Ende I 

Bispen. 
Ja, ja da — siden Du beder mig saa ind- 

trængende derom . . . Men Du maa gjøre det 
kort I Som Stejngerda si|^r; Jeg taaler ingen 
Anstrængelse. sagte tu stejngerda. Mener I 
ikke, de burde have et Bæger Vin? Man 
kan se paa dem, Stejngerda: De har sikkert 
døjet en Del Ondt paa Rejsen. 

Erik. 
Hvad jeg ret egentlig har at sige, Herre 
Bisp, gjælder tilvisse Gissur Lovsigemand 
ligesaa meget som Jer. Tro ikke, det ene 
er Guldvejg, min Hustru, som har sendt 
mig hid! Det er tilmed mine mange hjem- 
løse Stalbrødre der ude i Ødemarken og 
alle vore Meningsfæller rundt om iblandt 
Folket. Det er ogsaa deres Ærende, jeg gaar. 

Gissur ler. 
Hvad mener I, Svoger? Ikke sandt, 
det er noget nyt at se en Fredløs gjøre sig 
selv til Fører og Maalsmand — naturligvis 
for hele Folket? 

Erik. 
Tilgiv! Men I tager fejl, Hr. Lovsige- 
mand. Ikke har jeg selv gjort mig til Fører 
eller Maalsmand for det hele Folk. J^ 
siger: Det er mine Lidelsesfæller der ude, 
det er mine stakkels nødlidende og foruret- 
tede Brødre rundt om langs Fjeld og Fjord, 
der frit har kaaretmig til deres Høvedsmand. 

Gissur. 
Da vilde jeg i Dit Sted være kommen 
i Spidsen for alle mine nødlidende, foruret- 
tede Brødre — og ikke som en ynkelig Tig- 
ger og Logrehund. 

Erik. 
Der fejler I igjen, Hr. Lovsigemand. 
Ikke er jeg kommen her hverken for at 
tigge eller for at. logre. Men jeg holder nu 
for, at den, der i Tillid til Sandhed og Ret 
først søger at fremme sin Gjerning paa 
fredelig Vis, desto djærvere kan hugge fra sig, 
om Retten skulde blive ham nægtet. 

Bispen. 
Der er noget i, hvad han siger. Jeg 
kan i Grunden helt godt lide Dig, Erik 
Skaggeson. 

StEJNGERDA for sig selv. 

Gid Uvætter ramme ham! 

GiSSUR. 

Og hvad er det saa. Du har at klage 
over, gjæve Erik Skaggeson? At jeg god- 
lidende endnu stadig har ladet Dit Hoved 
blive hængende ved Kroppen — skjøndt jeg 
med Lethed kunde . . . 

10 

Erik. 

. . . sendt mig en af Jeres mange Skarp- 
rettere paa Halsen? Derom tvivler jeg ikke. 
Dog, mit Hoved skal jeg nok vide at værge, 
Herre. I har vel nu forstaaet, at det er mer 
end min egen Sag, det gjælder. Ogsaa alle de 
andre Forvisningsdomme, dem I uret£aerdig 
har udstedt siden Snorres Drab, kræver vi 
ufortøvet ophævede. Dette er det første Vil- 
kaar for en mindelig Overenskomst imellem 
Jer, Gissiir Thorvaldson, og mig og mine 
Folk. 

Gissur. 

Og det andet? 

Erik. 
Sagen om Kirkegodserne ordnes paa 
Tinge uden al fremmed Indblanding. 

Bispen. 
Hvad er det, han siger om Kirkegodset? 

Stejngerda. 
Han under Jer end ikke at forvalte det. 
Herre. 

Bispen. 
Stille! Stille I Dette kan jeg umulig tro. 
Jo, Kirkegodset, mine Venner, maa I smukt 
lade mig styre og raade over. Selve Bispe- 

stolens Indtægter er ingenlunde i Forhold 
til mine store Udgifter. Her kommer saa 
mange Gjæster ... tit i Hundredvis . . . 

StEJNGERDA rykker ham i Kjolen. 

Um! 

Bispen. 
Ja, nu kommer jeg, Stejngerda. 

Erik. 
Og endelig forlanger vi, at I aabent 
frasiger Jer enhver Underhandling om Stats- 
færd med Norges Konge — og at der gives 
os sikkert Lejde, saafremt denne vor Mægling 
maatte strande. 

GiSSUR. 

Saa dumme er I altsaa, at I mener, at 
kunne true mig til et saadant Forlig. 

Bispen. 
Ikke true . . . ikke true, kjære Venner! 
Saa vil ogsaa Gissur nok være forsonlig. 

Stejngerda. 
Dette angriber Jer, Herre Bisp. 

Bispen. 
Ja, dette angriber mig. Jeg mærker, 
jeg maa ind i mit Bedekammer for ret in- 
derlig at anraabe Gud om hans Bistand, 
inden vi gaar videre. 

10« 

Erik. 



Herre Bisp . 



Bispen. 
Vær kun tryg! Vær kun tryg ... jeg 
skal nok bede ogsaa for Guldvejg. Naa, 
saa hun er dog her i Landet? Og Du har 
ægtet hende? Ja, ja — saa er Du jo baade 
min Fostersøn og min Svigersøn ... Du 
skal se: Saa forliges vi nok! Nikker bamiigtu 

Erik, medens Stejngerda trækker ham med sig ind i Bede- 
kamret. Dagfinn følger efter. 

Erik. 
Vi venter paa Jert Svar med al skyl- 
dig Ærbødighed. 

Gissur. 
Mit Svar er allerede givet. Det mang- 
lede kun, at man skulde lade sig Love fore- 
skrive af unge Landstrygere og dødsdømte 
Forbrydere. I har forlangt Lejde til at drage 
her fra. Den skal I faa, indtil I er udenfor 
Bispegaarden. Men længer indestaar jeg ikke 
for nogen Tøm. 

Illuge Stærke. 
Betænk Jer vel, Gissur Thorvaldsen! 
Det er ikke for gammel Bamse at nappes 
med unge Ulve. 

Gissur. 

Illuge Stærke! — Nu kjender jeg Dig 
først. Du selv er ellers ikke bleven yngre, 
siden Du var med at indebrænde min Hustru 
og mine Sønner. Men da havde Du nok 
ogsaa ondt ved at knappe Din egen Bukse- 
brog. 

Illuge Stærke. 

Hvad skal man sige. Drøvelsens Tom 
stikker én i Kjødet, Gissur. Haardt var det 
tilvisse, at ikke ogsaa I fik, hvad I havde 
nødig af den skjønne Varme, vi dog undte 
Jer saa vel. Men hvem kan vide, om der 
ikke endnu kunde rages lidt Emmer frem 
af Asken, saa at I alligevel kunde faa det 
en Kjende lunt paa det sidste. 

GiSLE træder frem. 

Jeg siger, som Illuge: Betænk Jer vel, 
i hvad I end gjør! Driv os ikke til Fortviv- 
lelse! Jeg ser allerede i Tanken de Strømme 
af Blod, det vil koste, inden Folket falder 
Jer til Fode — Jer og Jeres kongelige norske 
Velynder. Det ligger ikke for os Islændinger 
at kysse Riset. 

Gissur. 
Glæder mig, at vor elskelige Skjald 
dog ikke rent har mistet sin Bragisrøst 

ved at kvæde om Kap med de vilde Fugle 
der ude i Ørkenen. Saa Du begynder at 
se Blod — Strømme af Blod? Mindre kan 
natm*Iigvis ikke gjøre det. 

GiSLE. 

Ikke er dette noget Nyt for mig, Gissur, 
saaledes som I maaske tror. Det har jeg 
gjort lige fra den Stund, I lod den røde 
Kilde springe fra min Fosterfaders Isse. 

Gissur hvidner og rynker Brynene. 

Igjen Snorre 1 

Illuge Stærke. 
Underlig nok, at I den Gang kunde 
glemme Jeres store Strænghed over for Loven! 

Gisle. 
Du selv glemmer vist: Vi har endnu 
ingen Lov for Fadermordere — saalidt som 
nok vore store Aandsfrænder, Romerne, havde 
det, inden deres Frihedssol gik ned. 

Illuge Stærke. 
Naa-naa — Snorre var da kun hans 
Svigerfader. 

Erik sagte Ul Olsle og Illuge. 

Tir ham ikke mer! Vi maa vente taal- 



Digitized by 



Google 



151 
modig, indtil Bispen kommer tilbage. 

Nærmer sig Bedekamret, hvis Dør staar paa Klem. Jeg 

ser han er falden paa Knæ der inde foran 
Crucifixet. 

Gissur. 
Ja, I skulde lære af ham at bøje Jer 
ydmygt for Himlens Herre og opgive Jeres 
onde, hævngjerrige Planer. Kun da kan 
der være Tale om Forlig imellem os. 

GiSLE. 

Sig hellere at vi skal bøje os ydmygt 
for Jer og for Haakon Haakonsøn som 
Nordens Herre. — Men før skal da jeg ryste 
Støvet af mine Fødder og sige Island Farvel. 

Gissur. 
Det skulde Du gjøre. Her vokser næppe 
Egeløv til Krans for Din Tinding — saa- 
længe jeg lever. 

GiSLE. 

Men naar I er død maaske? For — det 
lover jeg Jer: Da skal jeg skrive Jer en 
Ligsang, som ikke skal unde Jer Fred i Jeres 
Grav hverken Dag eller Nat. 

Larm bag Scenen i Baggrunden. 

Erik. 
Stille! Hvad nu? 

Illuge Stærke. 
De sprænger Døren. 

Døren i Baggrunden rives op, og Stejngerda trænger sig 

frem efterftilgt af Thorstejn Hrand og andre Mænd. 

Hun bærer Vaaben som de AFvrige. 

Stejngerda. 
Besæt Udgangene I Det er fredløse Mænd, 
som har trængt sig her ind i den Hensigt 
at tvinge os til Forlig. 

stærk Bevægelse og Vaabenlarm. 

Gissur. 
Ind med Vaabenet, alle Mand I 

ErIK; da Gunnar Baardson træder ind i Baggrunden med 
flere væbnede Fredløse. 

Ind med Vaabenetl 

GiSSUR. 

De har bedt om Gjæstfrihed og om 
Lejde til at drage videre i Fred. Det første 
er blevet dem vist, og det andet skal de 
faa — saafremt de ufortørvet bryde op her 
fra og ikke længer forstyrre os vor Julehelg. 

Stejngerda sagte tii Gissur. 
Haardt er det, at skulle tvinge sin 
Harm . . . 

GiSSUR af bryder bende. 
Men Bispen . . . Han og stejngerda gas op 
imod Bedekamret. 



Digitized by 



Google 



153 

Stejngerda. 
Han hører intet. Jeg ser, han er falden 
i Slummer paa Bedeskamlen. 

Erik tu Gisie. 
Han — sover! 

GiSLE. 

o ve! 

Erik. 
Ja, da er det nok sikrest, vi søger at 
komme uden for, mens Vejen staar os aaben. 

Illuge Stærke. 
Rigtig — der ude kan vi da endelig 

lade Sværdet tale. De begynde at trække sig tilbageø 
ThORSTEJN HrAUD i det han møder Illuge Stærke. 

Hvad — Illuge Stærke? Jeg troede, at 
Ravnene for længst havde hakket Kjødet 
af Dine Ben. 

Illuge Stærke. 
Nej, endnu er de da ikke kommen 
paa Bleg i Ørkenen. 

Thorstejn Hraud. 
Ikke har jeg glemt, hvor ynkelig Du 
dog gav Dig, da vi mødtes sidst, og han^ 
Stejngrim fra BlaaQeld, havde tappet Blodet 
af Din Søn. 

Illuge Stærke. 
Aa, værre gav Du Dig nok, da Ejnar 
Gudmundson fira Mule tog Din unge Hustru 
fira Dig — uden saa meget som at betale 
Bøder. 

LaUer. 

Illuge Stærke. 
Og saa vilde de jo endda gjøre Dig 
den Tort at sige, Du ikke havde været hende 
voksen nok. 

Ny Latter. 
ThORSTEJN HrAUD drager sit Sværd. 

Hvad siger Du? Her ud med Dit Brad- 
spid, Du feje Æreskjænder! Og jeg skal 
give Dig en Prøve paa min Manddom . . . 

GiSSUR. 

Styr Jer, gode Thorstejnl 

Illuge Stærke drager ligeledes sit Sværd. 

Ja, kom her uden for, om Du tør! 
Jeg skal nagle Dig til Jorden med dette 
Spiger, saa Du . . . 

Erik kalder fra Baggrunden. 
Illuge! Hid I vender sig imod Glssur og Stejogerda. 

Jeg ønsker Jer indtil videre lev vel . . . og 
takker for Gjæstfriheden. 

GiSSUR. 

Det samme ønsker jeg Dig. — Snart 

haaber jeg at kunne byde Ravnene til Gjæst 
paa Dit Lig. 

Toksende Larm, medens Gisle og Erik med de øvrige Fred- 
løse stadig trække sig tilbage 

StEJNGERDA sagte. 

Efter dem, Svende! 

ThORSTEJN HrAUD forfølger lUuge Stærke. 

Sine Ukvemsord skal han faa betalt. 

Gissur. 
Thorstejn . . . 

Erik. 
lUuge . . . Ind med Vaabenet! Her maa 
ikke flyde Blod! 

stærk Larm og Sli^oldegny, medens de stridende Parter 
forsvinde i Baggrunden. 

StEJNGERDA for sig selv. 

Dette kalder jeg Julegammen. 

Bispen udstøder et Veeraab inde i Bedekamret. 
GiSSUR. 

Stille! — Det var Bispen! . . . 

StEJNGERDA. 

Kamptummelen maa have vækket ham. 

Gaar op imod Baggrunden og aabner Døren. Man ser ind 
i Bedekamret, hvor Bispen ligger sammensunken foran Bede- 
skamlen. Paa Væggen bag ved ham er en Hylde med et 
Grudfix og et gyldent Skrin. Til Hjælp! Bispen 

. . . Hvor er Mester Hjaltelin? 

Gissur tii Gjøstem«. 
Kald hurtig Mester Hjaltelin hid ! fi«« tf 

GJaestem« ud i Baggrunden. Gissur vender sig imod St^ 
gerda, der kommer frem fra Bedekamret paa samme Tid 
som Abbeden og flere af Klosterbrødrene viser sig der inde. 

Hvorledes gaar det, Frue? 

Stejngerda. 
Han ligger stiv foran Bedeskamlen . . • 
med Øjne som en Forskrækkelse. Jeg 
ræddes ved dette Syn . . . 

Gissur træder til vinduet paa samme Ud, som Mester 
Hjaltelin viser sig inde i Bedekamret 

Hør — det er som Hævnens Fylgjer 
red gjaldende gjennem Luften der ude under 
Stormens Pisk ... Se Himlen med blodige 
Strimer over Fjeldryggen . . . 

Thorstejn Hraud og flere af GJaesteme træde ind fin 
Hoveddøren i Baggrunden. 

Stejngerda. 
Hvad nu? Er I allerede dér? 

Thorstejn Hraud. 
Ja, ikke kan jeg sige, jeg har Lyst til 
at gøde Kirketunet med mit Blod. 

Stejngerda aandeus. 
Men Erik — og de andre? 

Thorstejn Hraud. 
Ja, de slaas naturligvis som galne Ber* 

særker. Skjønt nu lod det dog til, at Gissurs 
Folk drev ham paa Flugt. Uf! Hører I 
Stormen? 

StEJNGERDA farer sammen. 

Og Kirkefløjen — 

Mester Hjaltelin 

træder frem fira Bedekamret. — Man ser nu Bispen ligge 
der inde paa en Løjbænk. 

Jeg har det Sorgens Budskab at bringe : 
Holarbispen er død. 

GiSSUR og flere andre paa én Gang. 

Død I 

Stejngerda. 
Død? Død? O Elendighed 1 Dette ædle 
Hjærte? Denne fromme Sjæl . . . 

Thorstejn Hraud. 
Hvad — Saa er Svigersønnen, Erik 
Skaggeson, jo nu en af Landets allerrigeste 
Arvinger. 

Stejngerda. 
Skaan mig, Thorstejn Hraud! Nævn 
ikke dette Menneske, fra hvem al Ulykke 
kommer! 

Thorstejn Hraud. 
Hvad siger I? 

Stejngerda. 
Ja, ham er det, der ved hele sin skam- 
løse, hadske Færd imod hans egen Foster- 

fader har skræmmet denne dybtfølende, dag- 
klare Sjæl over i Skyggeverdenen. 

Flere Stemmer. 
Ja. Det er hans Skyld, den Nidding, at 
Bispen er død. 

Stejngerda. 
Jeg kunde græde Blod derover. — Dc^, 
her maa mere til end Taarer. 
Gissur. 
Deri har I visselig Ret, Stejngerda. 

Thorstejn Hraud. 
Sandt! Sandt! Hans Død komme over 
Erik og alle hans Mænd! 

Mange Stemmer. 
Ja. Ja. Det er ikke mer end Billighed, 
at han kræves til Regnskab derfor. 

Klosterbrødrene knæle inde ved Bispens Ug. 

Kyrie eleison! — Kyrie eleisonl 
Gissur. 
Er dette alles Mening? 

Alle. 
Ja. 

GiSSUR 

vender sig imod Abbeden, der ligeledes opholder sig inde 
i Bedekamret. 

Saa bring os da, Hr. Abbed, det hellige 
Reliqvieskrin, som staar der inde paa Hylden 
ved Bispens Hovedgærde! 

Klosterbrødrene, medens Abbeden gaar foran flere 
af dem med det gyldne Skrin. 

Christe eleison! — Christe eleison! o, s. v. 

Gissur. 
Og træd saa her frem alle Mand I 
Træd her frem og sværg højtidelig ved at 
lægge Haanden paa dette Reliqvieskrin — 
som Bispen selv en Gang, da han søgte 
Paven om Benaadning for sit Ægteskab, 
bragte med hjem fra Rom — sværg i den 
hellige Treenigheds Navn, at I alle, saa- 
snart det grjrr ad Vaar, vil være med til 
at hævne den nylig hensovede højsalige 
Herres Død paa Erik Skaggeson og hans 
Mænd — om vi saa med Tænger skal rive 
dem ud af selve Jordens Indvold I 

Mændene lægge Haanden paa Reliqvieskrinet. 

Det sværger vi. 

StEJNGERDA afsides, i det hun sejerstolt løfter Hovedet. 

Endelig . . . 

Gissur. 
Herren, den Almægtige, høre Jer Ed I 
Han give Os igjen Fred og Ro i Landet! 

Abbeden tørrer sveden af Panden. 

Amen I Amen! 

Tæppet falder. 

FEMTE HANDLING. 

En underjordisk Lavarevne, der mander ud imod Havet 



Indgangen i Baggrunden er dækket af et Sejl, som er iast- 
gjort om et Par Hvaltænder. Svagt Lysslgær fm oven. 
Ned fra Loftet hænger Istapper og Stalaktiter. Hist og her 
Ryghvirvler af en Hval. Til højre forskJelUge Skibs- og 
Fiskeredskaber, en Del Levnedsmidler — blandt andet 
HesteHJød — og længst fremme et Vandhul med en Øse. 
Revnen strækker sig dybt ind i Forgrunden til venstre. I 
Mellemgrunden, paa samme Side,Nedgang til en mindre Hule. 

Sku LI staar og sysler med Levnedsmidlerne. 

Endnu en Gang skal jeg koge Mad til 
dem og saa . . . Farer sammen. Jeg høFcr nogen 
komme. Skulde det være min Fader? 

Træder til højre og skjuler sig, da Sejlet drages lidt til Side. 

Nej — Groa! 

GrOA i Baggrunden. Ser ud. 

Angstfuld jeg spejder . . . 
Angstfuld jeg venter. 

Lader Sejlet falde og træder langsomt frem. 

Aarle ved Daggry 
Sol-Ulve saa' jeg 
paa lysen Himmel. 

Nu sænker Skyen 
trindt sig om Fjeldet, 
blytung af onde 
Menneske- Raad. 

Skrider efterhaanden over imod Hulen. 

Dog — hvorfor grue? 
Trøstig jeg atter 
Skuld vil anraabe, 
Lønstave kaste 
i gammel Vægtskaal. 
Lad da Kong Haakons 
Stimænd kun komme! 
Kjækt mine Sønner 
møde dem skal i 
Sværdenes Ild. 

Gaar langsomt ned ad og forsvinder i Hulen. 
SkULI træder frem. 

Godt at hun gik. Lytter. Nej, denne 
Gang tager jeg ikke fejl: Det er ham, som 
kommer krybende. 

Jon NaTFARI stikker Hovedet frem under Sejlet. 
Skulil — Er Du her? kravler frem. Er 

Du alene? 

Skuli. 
Hvad vil I mig nu igjen? 

En hemmelighedsfuld Mumlen lyder op fra Hulen. 

Jon Natfari. 
Det er Stejngerda, som sender mig. 

11 



Digitized by 



Google 



162 

Griber i Lommen. Men — Hysl Hvad CF det 

for en underlig Tuden? Er det en Ulv? 
Eller hvad? Hold paa mig Skuli! Det gaar 
én til Marv og Ben. 

Skuli. 
Stille blot! Stille! Det er Heksen, som 
sidder og galdrer paa sin Sejdhjal der nede 
i Hulen. Andet har hun næppe gjort, siden 
det spurgtes her i Morges, at Gissur rykkede 
frem med alle sine Folk. Har I talt med dem? 

Jon Natfarl 
Ja, der oppe paa Skrida. Først dér 
fik jeg at vide, at jo ogsaa Guldvejg nylig 
er kommen her hid med sin Søn. Stakkel, 
jeg kan tænke mig, at ingen længer tør 
huse hende. Blot Stejngerda ikke . . . 

Skuli. 
Stejngerda? Hun følger altsaa de andre? 

Jon Natfari. 
Det gjør hun ... og det baade med 
Bue og Hjælm og Skjold. Du kan tro, det 
er Arven efter Bispen, som frister hende. 
Du hører ikke, Skuli. Jeg siger: Blot det 
ikke lige saa meget er Barnets og Moderens 
Liv, som det er Eriks, hun efterstræber. 

Skuli. 
Dette vedrører ikke mig. For mig maa 
bun gjærne tage^ om det saa var mit eget Liv. 

Jon Natfari. 
Naa-naa, vær nu ikke saa modfalden, 
Skuli I Det kan jo blive godt endnu mellem 
Skjøn-Thorbjørg og Dig. Kvindegunst, min 
Søn, er som farende Gods. Har vi kun 
noget i Pungen, har det ingen Nød. Pengene 
er den fede Smørmad, der kan varme selv 
det koldeste Møbam op. . . Stol Du kun 
paa mig I Og se at bjærge lidt, hvor 

Du kan. Griber atter i Lommen. Det er Sandt : 

Her er fire Mark Sølv, som Stejngerda flyede 
mig I Dem skulde vi ærlig og redelig dele, 
sagde hun. Men saa maatte jeg jo rigtignok 
ogsaa love hende, at vi skulde være hende 
tro til det sidste. Det maatte jeg, Skuli. 

Skuli. 
Behold I dem kun! Mig kan de ikke 
hjælpe. 

Jon Natfari gjemmer hurtig Pengene. 

Da Gud og den hellige Thorlak signe 
Dig I Jeg véd nok Hul til dem, Skuli. 

Skuli. 
Og se saa I kommer af Sted! 

Jon NaTFARI trækker sig tilbage. 

Ja, nu gaar jeg . . . Nu gaar jeg. Og 
det lover jeg Dig: Jeg skal nok vende til- 
bage med de andre og sørge for, at den 
lede Oldemoder ikke igjen gjør Dig Fortræd. 
Naa — giv mig saa et lille Slik. vu kysse ham. 

Skuli. 
Helvede — faar det en Ende I støder jon 
udenfor Sejlet. Sørg I kuu for at bjærge Jer 
selv! 

Gisle og Thorbjørg komme ind i Forgrunden til venstre. 
GiSLE. 

Her kan vi være uforstyrrede. Faar øje 

paa Skuli, der træder frem. Hvad gjør Du her? 
Skuli drager sin Kniv. 

Jeg vilde kun hente et Stykke af Heste- 
boven dér. Afsnitter et Stykke Kjød. 

GiSLE. 

Da skynd Dig at faa det paa Spiddet! 
Mændene er paa Udkig. Vi kan vente 
dem ret snart. 

Thorbjørg. 

lUuge og Oddur var her allerede nys. 
De klagede over, at de hungrede. 

Skuli. 
Det var ogsaa Skade for Oddur — og 

for Dig, om han skulde svelte. Stakkel, 
lige saa længe som de andre. Halter ud tii 

venstre med Kjødet 

ThORBJØRG ser efter ham. 

Dette er en Ynk — baade at se og 
at høre. 

GiSLE. 

Er det derfor, Thorbjørg, Du altid er 
saa alvorlig? 

Thorbjørg. 
Er jeg da altid saa alvorlig? 

GiSLE. 

Det er Du. Jeg tænker tit derover. 
Det er, som bar Du paa en Sorg, der jog 
Smilet fra Dine Læber og viede dem til 
Tavshed. 

Thorbjørg. 

Sorger har vi vel alle. Men derfor 
taler man dog ikke om dem. 

GiSLE. 

End ikke til en Ven? 

Thorbjørg. 
Det maatte da være en god Ven. 

GiSLE. 

Svar mig i al Oprigtighed, Thorbjørg I 

Angrer Du, at Du er kommen hid? — Har 

Du Hjemve? 

Thorbjørg. 

Hjemve? 

GiSLE. 

Eller længes Du maaske efter Vaar? 

Thorbjørg. 
Kan hænde. 

GiSLE. 

Med Vaaren følger jo mangen Gang 
Vaarbrud i Sindet. 

Thorbjørg slaar øjnene ned. 

Du vilde tale med mig om Guldvejg. 

GiSLE. 

Det er sandt. Det vilde jeg ... Jeg 
mener, Thorbjørg, det trænges, at baade 
hun og den Lille bliver bragt om Bord paa 
mit Skib. Alle de Svovidampe, der har lejret 
sig her i Luften, tror jeg, er skadelig for 
deres Sundhed. Desuden ynder jeg ikke 
heller den iversyge Omhu, som Oldemoder jo 
kjendelig nok har næret for Drengen, næsten 
lige siden han blev født. 

Thorbjørg. 
Det er hende sikkert nok imod, at 
Guldvejg vil lade ham døbe. 

GiSLE. 

Det samme mener jeg. Vil Du da tjene 
mig iy Thorbjørg, allerede nu, at gaa om 
Bord paa Skibet for sammen med Ragn- 
vald at ordne det der ude, som Du tykkes 
bedst? Løftingen har endnu ikke en eneste 
Gang været tjældet, siden jeg kom her til 
med Kolbejn og Oddur for mulig at bringe 
Jer Undsætning. 

TORBJØRG^ 

Det vil jeg. 

GiSLE. 

Saa snart som jeg kan, følger jeg da efter 
med mine Fæller. Men — at Du véd det: 
Vore Fjender kan komme, naar det skal 
være. Findes her mulig en eller anden, til 
hvem Du føler Dig hjærtelig knyttet, og som 
Du nødig vil vide ene i Farens Stund — 
da lad mig hellere, Thorbjørg, henvende 
mig til en anden. 

Thorbjørg. 
Som jeg siger: Dit Ærende skal blive 
røgtet. 

GiSLE. 

Og — blot endnu dette: Du ængstes 
ikke ved Tanken om, at vor Vej, vor fælles 

Vej maaske let kunde blive spærret ved 
Gissurs Komme og af Skæbnen ført ud 
paa de vilde Vover? 

ThORBJØRG lyster paa Hovedet. 

I saa Fald véd jeg, der staar en Mand 
ved Roret, paa hvem jeg trygt tør lide. 

GiSLE. 

Tak, Thorbjørgl Takl 

Thorbjørg. 
Dog — vi trækker Tiden ud. Bedst at 
jeg da gaar om Bord nu, medens Guldvejg 

blunder. Trækker sig tilbage imod Baggrunden. 

GiSLE følger efter. 

Maa jeg løfte Sejlet for Dig? Gjør det. 

Thorbjørg. 
Tak. Ser ud til højre. Er det Ragnvald^ 
som allerede staar der og venter? 

GiSLE. 

Ja. 

Thorbjørg. 
Og hist ude ser jeg Skibet . . . 

Vender sig imod Gisle med opklaret Aasyn. 
GiSLE. 

Thorbjørg — der smilte Du! 

Thorbjørg. 

Farvel I Gaar bort til hejre. 

G uld vej g kommer ind fra venstre med sit Barn under 
Kaaben. 

GiSLE. 

Guldvejg — Du her? 

GULDVEJG 

Jeg troede, det var Erik, Du talte med. 

GiSLE. 

Nej, han er endnu ikke kommen. — 
Hvad mener Du, om vi redte Drengen et 
Leje her, hvor Luften dog er friere? 

Griber efter Barnet. 

Guldvejg. 
Aa nej — han maa blive hos mig, i 
mine Arme, ved mit Bryst. — Se, hvor 
rolig han blunder I Tror Du vel, han kan 
være syg? — Saa, saa — nu ikke længer, 
Gisle . . . Nu maa jeg dække ham til. 

GiSLE. 

Sæt Dig paa denne Hvirvel dér! Og 
støt Dig imod Væggeni — Sandelig: Dette 
kan man kalde dobbelt Moderkjærlighed. 

Guldvejg. 
Dobbelt? 

GiSLE. 

Sidder Du ikke dér ved Naturens Bryst 
med Barnet ved Dit eget? Thorbjørg mente, 
at Du blundede. 

GULDVEJG. 

Det gjorde jeg ogsaa ... og drømte 
— ak, en forunderlig Drøm! 

GiSLE. 

Sig mig den! 

GULDVEJG. 

Jeg syntes saa vist, det var der hjemme 
uden for Døren til Bedekamret, jeg sad med 
Barnet og ventede paa min Fader. Men da 
saa Døren omsider aabnedes, var det allige- 
vel ikke ham, men en anden, der traadte 
mig i Møde paa Tærskelen i en sølverhvid 
Kaabe. Hans Aasyn var som Solen. 
Aa, det skar mig i Øjnene. Jeg syntes, jeg 
blev helt gjennemsigtig derved, gjennemsig- 
tig som Vanddraaben og dog dunklere end 
Muld. Men saa rakte han begge Armene ud 
imod mig og sagde: Vær frimodig, mit Barn! 
Jeg er ingen Lovsigemand, men de Sørgendes 
og Elskendes gjenløsende Gud. Lad derfor 
kun Din Søn komme til mig! — Sæt, 
Gisle, det var et Varsel om, at Drengen 
skulde tages fra mig! 

GiSLE. 

Hvorfor ikke snarere om at lade ham 
døbe? 

GULDVEJG. 

Sandt nok: Det kunde det ogsaa være. 

GiSLE. 

Sig mig: Hvad vilde Du, Guldvejg, 
tykkes om at tage ud med Drengen en Tid 
paa mit Skib? Der vilde I da foreløbig 
kunne være sikrere end noget andet Sted. 

GULDVEJG. 

Forlade Erik? Og det netop nu, ligesom 
vi kan vente Gissur med vore Fjender I 
Men er dette ogsaa nødvendigt? Og mener 
Du, at min Husbond vil gaa ind derpaa? 

Erik kommer hurtig ind fra Baggrunden fulgt af flere 
andre Fredløse. 

GiSLE. 

Der har vi ham, ser jeg. Saa det er 
let at faa hans Mening at vide derom. 

GULDVEJG. 

Ja, der kommer han ret som den friske 
Blæst fra Fjeldet. 

Erik. 
Min Hustru med Barnet? Hurtig ned 
med Sejlet igjen — at ingen Kulde eller 

Trækvind naar den Lille! tu cuidvejg. Guld- 
vejgy min Elskede, skal jeg træffe Dig alle- 
rede her? 

GULDVEJG. 

Aa, hvor jeg har sukket og længtes efter 
Dig. Her har jeg siddet den lange Dag og 
blot ønsket, at jeg^ kunde følge Dig der ude 
paa Bjærgets Stier. 

Erik. 
Snart skal jeg være ved Din Side . . . 
Og Drengen . . . 

GULDVEJG. 

Aa nej — væk ham ikke! Du er saa 
voldsom, saa urolig i Dag. 

Erik. 
Vor Tid er ogsaa knap. Om lidt maa 
vi tilbage til Varden. Nys trak der en vældig 
Uvejrssky op med Hagel og Sne, som hindrer 
os Udsigten. Alle Posterne maatte for- 
dobles. Hvor er Groa? Jeg maa raadspørge 
hende. 

GiSLE. 

Der ser jeg hende netop komme frem 
fra Hulen. 

Groa træder frem fra Hulen. Hun har en Stav i Haanden 

og om Livet et Bælte med Runer, udskaame i Træstykker, 

samt en nedhængende Pung. 

Erik. 
Hvor mørk hun ser ud. Sagte tii Groa. 
Har I intet at sige mig? 

Groa ryster alvorsfuldt paa Hovedet. 

Skuid skygger for mit Syn. 

Erik indtrængende. 

Slet intet, Groa? 

Groa taler sagte frem for sig. 

Fjeldene stod som i Lue. Sneen var 
farvet af Blod . . . 

Erik som før. 
Ved Solnedgang altsaa? Ikke sandt? 
Saaledes tyder I det? 

Oddur, Kolb eja Unge og flere Rømnlngsmænd træde 
ind i Baggrunden. 

Erik. 
Hvad Nyt, Oddur Stefanson? Tal I Tal! 

Oddur. 
Hujen og Hestetrampen ovre paa Sten- 
hammeren. 

Erik. 
Skulde de allerede være os saa nær? 

KoLBEJN Unge 

træder frem med en ØmeQer i Huen. 

Ja, nu haaber jeg, det varer ikke længe, 
førend Hildurs Leg begynder. Tager ireren af 

Huen og rækker den til Guldvejg. Se her . • . 
GULDVEJG. 

En ØmeQer! 

KoLBEJN Unge. 
Jeg fandt den oppe paa Fjeldet — 
netop som jeg troede at høre en liden Brok- 
fugl synge. Gjern den, Guldvejg Biskopsdatter, 
indtil Din Søn en Gang kan skrive sit første 
Kvad med den! 

Guldvejg glemmer Fjeren. 

Det vil dog vist vare en Stund, Kol- 
bejn Unge. 

Erik. 
Tre Aar — ældre var hans Stamme- 
fader ikke, da han skrev sit. 

OdDUR træder frem med et Bundt Ryper. 

Og se her er Ryper, jeg har skudt til 
Dig og Thorbjørg. — Jeg ser hende ikke. 

GiSLE. 

Hun tog nylig ud paa mit Skib med 
Ragnvald for at tjælde Løftingen. Jeg mener, 



Digitized by 



Google 



175 

Guldvejg og Barnet vil være tryggest der 
ude, naar vore Fjender komme. Hvad siger 
Du, Erik? 

Erik. 
Overflødig, kjære. 

GiSLE. 

Og I, Groa? 

Groa. 
Det samme mener jeg. 

Erik. 
Min Hustru og Barnet er tilvisse lige 
saa sikre her som ude paa Dit Skib. Olde- 
moder kjender enhver hemmelig Vraa dybt 
der inde under Jorden. Hun har med Omhu 
taget sig af dem begge, lige siden Drengen 
blev født, og vil nok gjøre det fremdeles. 

GiSLE. 

Men Drengen er ikke fri for at have en 
Smule Feber. Det kan Groa selv bevidne. 

Erik. 
Naa, saa dyp ham i en Balje Vandl 
Eller ogsaa giv ham en Rundharvning der 
ude i Sneen I Og dermed nok om den Ting. 

GiSLE. 

Ja, da kan jeg jo lige saa godt først som 
sidst hente Thorbjørg tilbage. Gaar ud i Bag- 

grunden. Man ser imidlertid, at det sner. 

Erik. 

til de øvrige Mænd, der sysle i Baggrunden med deres 
Yaaben. 

Saa, nu rap Jer lidt, Karle — hvis I 
da ligesom jeg vil have Hungeren stillet, 
inden vi igjen skal paa Vagt I 

Gaar ud til venstre med en Del af Mændene. 
KOLBEJN Unge tUOddur. 

Underlig, at Du ikke skulde gjøre Gisle 
Selskab med at hente Skjøn-Thorbjørg. 

Oddur. 
Nej — vel holder jeg nok af en fager 
Rosenkind. Men for Ti den løber mine Tænder 
dog mer i Vand efter en ordentlig Humpel 
af en Hestebov. 

De gaa leende bort med de øvrige Mænd. 

GULDVEJG 

for sig selv, medens hun hemmelig betragter Groa. 

Hun ængster mig i Dag. vii gaa. 

Groa. 
Vent lidt! Og lad mig skaade Barnet 

rigtig I Sætter sig hos Guldvejg, der aabner Kappen. 

Sandt, sandt nok: Blodet brænder ham i 
Aaren . . . Laan mig den ØmeQerl 

GULDVEJG rækker hende den. 

Hvad vil I med den, Groa? 

Groa. 
Har Du maaske aldrig hørt, at det 
skjærmer et Barn imod alskens Sot, naar 
man ridser det paa Brystet med en Ørne- 
Qer, der vel at mærke først er djrppet i 
Barke-Saad? 

GULDVEJG. 

Nej . . . nej . . . 

Groa. 
Jeg bærer netop her i min Pose en 
saadan kraftig Saad — en som jeg har til- 
virket alene for Drengens Skyld. Vil Du, 
at vi skal forsøge den? 

GULDVEJG. 

Nej. Ikke om I fristed mig dertil i al 
Evighed. 

Groa. 
Hvi saa? 

GULDVEJG. 

Tilstaa kun, at det er Runer, I vil riste 
paa hans Bryst! 

Groa. 
Og om saa var? 

12 

GULDVEJG. 

Nu indser jeg det først klart: Vor Over- 
bevisning er forskjellig, Groa. 

Groa. 
I saa Fald maa den blive ens. Vi maa 
holde sammen, vi to . . . 

Guldvejg. 
Nej, aldrig — aldrig i dette. 

Groa. 
Vær nu ikke frygtagtig, Guldvejg! Men 
vis, at Du er Pladsen voksen til at fostre 
Ejgil Skallegrims Æt og maaske en Gang 
blive den mægtigste Kvinde i hele Landet I 
Kom — læg Dit Barn her i mit Skjød I 
Og lad mig mærke ham med de hellige 
Sejrs- og Sundhedsrunerl Da skal han blive 
en herlig Fjeldenes Drot som hans egen 
Fader. Og Saga vil en Gang riste hans 
Navn ind i vor Krønike. 

Guldvejg 

rejser sig anraabende — paa samme Tid som Uvejret til- 
tager i Heftighed. Sejlet i Baggrunden bevæger sig, og en 
pibende Vind farer ind gjennem Lavarevnen. 

Jesus Maria! 

Groa rejser sig ligeledes og griber efter Barnet. 

Saa — nu vækkede Du ham ved de 
Fagter . . . Giv ham hidl 

GULDVEJG. 

Nej — Han skal blive hos mig. 
Groa 

aabner Pungen og tager et lille Stykke Fiskeben frem. 

Tag da dette Stykke Fiskeben I Og læg 
ham det i Hjærtekulen! Det vil snart bringe 
ham i Søvn. 

GULDVEJG. . 

Ikke om det saa gjaldt hans Liv. Jeg 
ser tydelig: Der er Runer paa det. 

Groa. 
Det er der. Det er de samme, jeg under 
Gudernes Paakaldelse ridsede paa Dit eget 
Bryst, den Gang Du ynkelig laa og vred 
Dig i Barnsnød, og intet andet kunde bringe 
Dig Lise. 

GULDVEJG. 

Skrækkelig! Skrækkelig! Dette har I 
vovet. Det er altsaa ikke blot Drengen, men 
ogsaa mig, I vil . . . 

Groa afbryder hende. 

Ja, dette har jeg vovet. Aldrig har jeg 
endnu skyet noget Middel til at tækkes 
Guderne. Gjør Du nu ogsaa Dit til, at de 
ikke i Vrede vende vort vanslægtede Folk og 
vort Fædreland Ryggen! Du har dog Runerne 

12* 

paa Brystet og er viet til dem ved en Magt, 
Du ikke orker at staa imod. 

Scenen formørkes efterhaanden. under Uvejrets Rasen. 
GULDVEJG forferdet. 

Guderne? Guderne? 

GrOA løfter Haanden. 

Hører Du Orkanen og Havets Dønning? 
Mærker Du, hvordan Jordskreddet der ude 
løsner sig fra Fjeldet, som vakler i sine 
Fuger. Det er Nornernes Varsel. Det er 
dem, som kalder ad Dig. Og Du tror endnu, 
blødagtige Barn, at kunne staa dem imod? 

GULDVEJG. 

Ja, saa vist som jeg tror paa en eneste 
levende Gud — ham der har sejret over 
alle Mørkets og Naturens onde Magter. 
Men nu nok derom, Groa! Jeg beder 
Jer : Lad mig gaa. søger at undslippe. 

Groa griber hende om Haanden. 

Nej, nej, jeg slipper Dig ikke saa let. 
Prøv Du saa kun at støtte Dig til ham, 
Du kalder den eneste levende Gud, men som 
døde ynkelig mellem Røvere paa Golgathas 
Kors I Støt Du Dig kun til haml 

GULDVEJG. 

Ja, ja. — Han skal sende mig sine hel- 
lige Engle til Hjælp. Spot I ham kun I 

Groa. 
Jo, nu piber der igjen en Faarekylling . . . 

GULDVEJG river sig løs. 

Fadervor, Du som er i Himmelen . . . 

Groa. 
Jeres klynkevorne Kristendom skal dog 
aldrig fæste Rødder i Islands Klippegrund . . . 

GuLDVEJG. 

Helliget vorde Dit Navn . . . 

Groa. 
Det er ikke den, der har ført os til Ære 
og Sejer gjennem alle vore Gyldenaar . . . 

GULDVEJG. 

Helliget vorde Dit Navn. . . . Aa, hun 
forvirrer min Tanke. Erik I Erik! Han 
hører mig ikke. — Nej, da tusend Gange 
hellere ud paa Skibet til Gisle og Thorbjørg. 

Her op i Baggrunden, slider 1 Sejlet, der falder til Jorden, 
og flygter bort til højre. Gjennem hvirvlende Sneflokker 
skimtes en HaVbugt, som nærmest ved Kysten er belagt 
med Is. Vildt formede Blokke af Grønlandsisen ses gynge 
rundt om paa det oprørte Vand. Længer borte en Række 
lave Bjærge, fortonende sig til venstre op imod Baggrunden 
under en mørk Himmel. 

Groa. 
Ja, flygt Du kunl Du skal ikke derfor 
undgaa mig. 

stirrer imod Baggrunden. 

Se, hvor de høje 
Stridsmøers Heste, 
Mankerne ryste! 

Løfter Armene. 

Herlige Skulde, 
Skjoldbærerinde, 
Du som bestemmer 
MenneskevUkaar 
og Folkeskæbner, 
Dig jeg paakalder 
fremmest blandt Guder. 
Lad om Dit Aasyn 
Urdbrøndens Dampe 
spredes ved Groas 
manende Kvad I . 

Gaar efterhaanden fremad og bevæger sig i en Kreds. 

Se, hvordan trindt om 
Asernes Æt sig 
Fjenderne sanke! 
Kræfterne sygne. 
Øen, som Saga, 
Søkvabæksmøen, 
den høje Dise, 
kaared til Tronhjal, 
trues af Ransmænd. 
Folket i taaget 

Gudsfrygt sig skjæmmer. 
Fri det fra Trældom! 
Fri det fra Skjændsel! 
Øg paa dets Stamtræ 
Grenens Styrke! 
Gød med en Blodflom 
frønnende Bul! 

Løfter staven. 

Ram med Din Bues 
dræbende Pile 
hver, som Dig modstaar, 
hellige Skuld! 

Forsvinder i Hulen. 
Erik kommer hurtig fra venstre. 

Var det ikke Groa, jeg hørte . . . ser sig 
omkring. Nej, ikke et Menneske. 

Gisle træder ind fra Baggrunden med Guld vej g paa 
Armene. Hun er bevidstløs og har en Pil i Brystet. , 

Erik bestyrtet. 

Gisle med min Hustru! Bevidstløs . . . 
saaretl 

De lægge Guldvejg paa et Leje til venstre i Forgrunden. 
GiSLE. 

Jeg havde netop været der ude paa 
Skibet, da hun kom løbende med Barnet . . . 

Erik. 
Retfærdige Himmel — hvad er der da 
sket? 

GiSLE. 

Jeg kan ikke sige Dig det . . . Hun gav 
intet Svar paa vore Spørgsmaal . . . for- 
langte kun at komme bort, langt bort mec 
den Lille . . . Men da saa' vi nok, at Gissur 
i det samme kom frem oppe paa Klipperne 
i Spidsen af sin Hær ... 

Erik. 
Guder — har I da bedraget mig . . . 

GiSLE. 

Og førend nogen af os anede det — 
det var netop, som vi hørte Stejngerdas 
vilde Hallo — for' der en Pil gjennem 
Luften og ramte Din Hustru lige i Hjærtet. 

Erik. 
O Skjændsel . . . Skjændsel uden Liget 

GiSLE. 

Jeg havde ikke Mod til at trække den ud. 

Det holder op at sne, og BJærgene træde efterhaanden 
tydeligere ft^m under en klar Himmel. 

Erik. 
Stille . . . Hun rører sig! Hvorledes 
gaar det ... Lider Du? Lider Du min 
Elskede? 

GULDVEJG. 

Drengen . . . Barnet . . . 

GiSLE. 

Vær kun rolig, Guldvejgl Han er nu 
om Bord paa mit Skib under Thorbjørgs 
sikre Varetægt. 

Erik. 
' Vil Du, at jeg og Gisle skal bringe 
ogsaa Dig der ud? 

GULDVEJG. 

Nej, lad mig da kun blive heri Og 
gaa ikke fra mig! Du loved mig det jo nys, 
at Du snart vilde være ved min Side. 

Erik. 
Det er jeg . . . Det er jeg, min Elskede . . . 
Men Pilen, som volder Dig Smerte . . . Vil 
Du, Guldvejg, jeg skal trække den ud? 

GULDVEJG. 

Nej, nej — ikke Du. Jeg er bange for 
at Blodet . . . bange for, Erik, at vi da 
maa skilles. Sig mig: Mindes Du den 
skjønne Vaardag der hjemme ved Holar, 
da jeg vilde op paa Fjeldet efter Udøde- 
lighedsurten? Tror Du, den findes? Tror 
Du, Erik, der er nogen Magt imellem Himmel 
og Jord, som kan sejre over Døden? 

Erik. 
Guldvejg — 

GULDVEJG. 
Du tier. Vender sig imod Gisle. Du heller 

ikke, Gisle? 

Gisle. 
Ingen anden end Kjærligheden, Guld- 
vejg — den der blev os aabenbaret af ham, 
som gik i Døden, for at vi skulde leve. 

GULDVEJG. 

Sandt, sandt, Gisle Marson. Ja, saa 
skal vi da heller ikke skilles for evig . . . 
Saa trækker jeg selv gjærne Pilen ud! 
Men — at I véd det — I maa ikke lade 
mig blive liggende her i denne Hule. 
I maa da gjemme mig . . . gjemme mig 
et Sted hvorhen Solen kan smile. Trækker 
Pilen ud. Aa, nu føler jeg mig saa let som 
Fjeldets fjedrede Fugl . . . Rejser sig udi op og 

ser ud imod Baggrunden, hvor det første Skjær af Aften- 
røden netop da falder hen over Bjærgene. Fr dette 

ikke — Morgenrøden? 

FrIK sagte til Gisle. 

Sig hende ikke imod! 

Gul vej g synker sammen. 
GiSLE. 

Det er forbi. 

Frik. 

Ja — dette er Døden. Tager Pilen. Sagte: 
Stejngerdas Pil I Gjemmerden. 

Raab og Vaabenlarm bag Scenen 1 Baggrunden. 

GiSLE. 

Hører Du Raabene? 

Erik. 
Ja — ja. Jeg hører de gjallende Horn, 
som kalder os der ud til Gjengjældelsens 
blodige Stævne. Dog først maa vi dække 
hendes ædle Legem . . . Først maa vi 
lægge hende til Side, Gisle. 

GiSLE. 

Som Du vil. 

De gaa ud til venstre med Liget. 

Gunnar Baardson, Illuge Stærke, Thorlak og flere 
Fredløse og Rømningsmænd styrte Ind 1 Baggrunden. 

Gunnar BaARDSON raaber. 

Til Vaaben, alle Mandl 

GrOA træder frem under Kampraab og Lurtoner bag Scenen. 

Er de der, Illuge? 

Illuge Stærke. 
Ja, nu er alle Djævlene her — og ingen 
mer i Helved. 

Erik, Gisle, Kolbejn Unge, Oddur og de øvrige Mænd 
komme hurtig Ind fta venstre. 

Erik sagte tll Glsle. 

Altsaa ikke et Ord derom foreløbig. 

Alle forsyne sig med Vaaben. 

KOLBEJN Unge op imod Baggrunden. 

Hvor er de, Gunnar Baardson? 

GrOA river ham bort med sig. 

Sé der, hvor de mylre frem! 

KoLBEJN Unge. 
Stejngerda rider foran . . . 

Krik styrter der hen. 

Stejngerda — siger Du — Hvor? Hvor? 
Ja, se hvor hun sætter ned ad den stejle 
Klippe, ret som paa en Helhest, den lede 
Kvindl Her hid nu, alle Mand! 

GiSLE 

slaar paa Skjoldet og udbryder begejstret — medens alle de 

øvrige fyike sig om ham og Erik. 

Ja — 

Frem, nu alle 
gjæve Fæller! 
Frem til Sejr for 
Land og Frihed! 
— Om vort eget 
Liv end slukkes, 
Ærens Ry kan 
aldrig dø. 

AUe ud til højre. Kampraab og Bulder. 

Groa. 
Ret saa! — Ret saa, mine Sønner! — 
De gaa paa hinanden som Vilddyr. 

Flere Stemmer bag scenen. 
Stejngerda — Stejngerda! Hun faldt af 
Hesten ... 

Gissur Ugeledes bag Scenen. 

Kom Stejngerda til Hjælp! 

Groa. 
Se hvorledes Hingsten mærker hende 
med sin Hov og — Eja I Der stødte Erik 
hende Sværdet i Bringen. 

SkULI lister sig sagte frem fra venstre. 

Hør! Hør hvorledes Ravnene skrige 
og Skjoldene runge! 

De Kæmpende komme nærmere. 
Jon NaTFARI tumler forfærdet ind i Baggrunden. 

Hellige Thorlacius! 

Skuli. 
Min Fader! 

Groa trænger Jon Nat fa ri tilbage. 

Hvad vil Du her, elendige Hingstesnider? 

Jon Natfari. 
Naade! Naade! Spar mit sølle Liv! — 

De Kæmpende træde ham ned. 

SkULI gaar over til højre. 

Hør, hvor han hviner! Ja, hvad hjælper 
Dig nu Dine Pengeposer? 

Erik viger Ulbage med sine Mænd. 

Vi fylker os her foran Hulen! 

Gissur føIger efter dem med sine Folk. 

Overgiv Dig, Erik Skaggeson! Og Dit 
Liv skal være Dig skjænket. 

Erik. 
Ikke vil jeg tage mit Liv i Naadegave 
af Jer. 

Groa. 
De bryder gjennem Fylkingen . . . 

Hun vrister Svserdet fra en Mand, som fEilder, i det alle de 
Kæmpende trænge sig frem paa Scenen. 

Hid med Dit Sværd! Jeg er endnu ikke 
gammel nok til at staa ørkesløs, medens 
I andre falder« 

Tager Del i Kampen. 
GiSSUR. 

Ind med Vaabnet, alle Mand! Og hør 
hvad jeg har at sige Jer, inden vi gaar 

videre ! Der bUver eflerhaanden Stilked. Ikke er det, 

fordi jeg er nogen Ynder af sligt Myrderi 
— og vor høje Herre, Kong Haakon, er 
det saavist ikke heller. Men naar I endelig 
vil det, to'r jeg mine Hænder og . . . 

Flere Stemmer. 
Vor høje Herre? 

Erik. 
Kong Haakon? Hvad vedkommer han os? 

Gissur. 
Nuvel — siden I ikke alt har erfaret 
det: Saa vid da, at der af Hensyn til vort 
Fædrelands inderste Lykke og Fred netop 
nu er bleven oprettet en Foreningsakt 
imellem Island og Norge — og det, vel at 
mærke, uden at vi derfor har mistet noget 
enten af vor Selvstændighed eller af vor 
Lovgivningsmagt. 

stormende Bevægelse. 

Erik. 
Saavidt er det altsaa kommet? 

Flere Stemmer. 
Djævelske Knebl Ha, Skjændsell For- 
ræderi I 

GiSSUR. 

Stille, siger jeg! Det er mig, som taler. 
Dertil har Kongen, vor høje Overherre, 
samtidig vist mig den store Naade at kaare 
mig til sin Statholder og Jarl over Island . . . 

Erik med flere andre. 

Hvad? Til Jarl over Island? Tvil Tvil 

Groa. 
Saa gid Tungen visne i Din Hals, Du, 
Haukdølernes feje Ætling! Ikke skal jeg, 
eller nogen af mine Sønner ynkelig blive 
gjort til Slave af et Kongebud. 

Gissur. 

Spar I Jeres egen Tunge, gamle Skygge- 
skræmsel — indtil I bliver spurgt! Den 
største Part af Folket har allerede afgivet 
Hyldingseden. Det staar nu frit til enhver 
af Jer, om I vil gjøre det samme. Eller 
om I maaske hellere vil, at Kongen skal 
sende os en Krigsmagt her hid i Steden 
for de seks Skibsladninger Korn, han saa 
huldsalig har lovet at skikke os aarlig. I 
kan da sé af dette hans Løfte, at det ingen- 
lunde er hans Agt enten at plyndre eller 
at blodsuge os. 

Erik. 

Nu nok med Jer Veltalenhed, Herre Jarl ! 
Sværdene frem, alle mine Mænd! Han skal 
faa føle, at gamle Groa har Ret: Der er ingen 
af os her, som har i Sinde at blive hans Træl. 

GiSLE. 

Nej, før skal denne Hule drikke vort Blod. 

Vild Kamp. 
ThORSTEJN HrAUD høres raabe. 

Aa, I føjer Jer vel nok alligevel. Pilte. 

KoLBEJN Unge. 
Ja, som Surturbrand og Flint. 

GiSSUR. 

Godt, saa hug dem ned — at vi 
endelig kan faa Fred og Ro her i Landet. 

Groa. 
Ynkelige Kræ — der ikke spørger om 
andet end Fred og Ro! Spænd ham imellem 
Skjoldene, saa han taber Vejret! 

ThORSTEJN HrAUD trænger sig frem. 

Ret saa, gamle Oldemoder: Se nu til 
at mande Jeres slukne Vædere lidt op! 

IlLUGE Stærke møder ham. 

Thorstejn Hraud . . . 

Thorstejn Hraud. 
Illuge Stærke . . . 

Illuge Stærke. 
Ja, skal jeg være Væder, gamle Ven — 
saa faar Du være Faar. 

Kaster sig over ham og forfølger ham ud i Baggrunden, 
Krik til Gisle, under Kampen. 

Ud paa Skibet — Og tag Dig af Barnet! 

GiSLE. 

Nødig gaar jeg fra Dig og de andre. 

Erik. 
Jeg forlanger det af Dig, Gisle — for 
Barnets Skyld. 

GiSLE. 

Dette er en anden Sag. 

13 

Erik. 
Og saa: Tak for Dit Venskab — hvis 
vi ikke mer skulde ses. 

GiSLE. 

Vort Venskab er ikke ude med Livet^ 

Erik. Ud imod 1 Baggrunden. 

Gissur. 
Hvad? Flygter Du, min bolde Fostersøn? 

GiSLE raaber tilbage. 

Ja — for mulig at sikre Dig Din Bane- 
mand — og saa de Minderuner, Du véd, 
jeg lovede Dig en Gang. Hurugbort. 

GiSSUR. 

Efter ham, mine Svende! Sten ham! 
Hug ham ned I Lad ham ikke komme levende 
ud til Skibet! 

De kaste Sten efter Gisle og forfølge ham langt ud paa Isen, 
indtil han omsider forsvinder til højre i Retning af Skibet. 

Erik tll Kolbejn Unge. 

Hurtig. — Du maa komme ham til 
Hjælp! 

Kolbejn Unge. 

Stol Du kun paa os ! Uer ud l Baggrunden. 
SkULI paa samme Tid som Oddur kastes til Jorden. 

Dér faldt Du nok, Oddur Stefanson! 

Oddur. 
De Uslinger — De har halvvejs flækket 
mig — Havde jeg nu kun en Læskedrik! 

SkULI nærmer sig ham med Vandøsen. 

Se her — en Drik Vand I Rækker oddur 

<len og støder ham en Kniv i Brystet, medens han drikker. 

Oddur. 
Gud foriade Dig, Skuli Jonson . . . 
Men skammelig . . . skammelig sveg Du 
mig dér! Dør. 

Skuli. 
Nu kan jeg da i alt Fald være sikker 
paa, at han ikke skal favne Skjøn-Thorbjørg. 

GrOA til Erik, der træder frem fra Baggrunden til højre. 

Du er saaret, min Søn. 

Erik. 
Det skader ikke, at Blodet ebber én 
lidt i Åarerne. Des klarere bliver Synet, 
Oldemoder. 

GrOA for sig selv. 

Han har allerede Glansen fra Valaskjalf 
om sin Tinding. 

Erik. 
Hvor . . . hvor blev han af, den Folke- 
skjænder? 

GrOA peger paa Gissnr. 

Se, dér staar han ynkelig og kryber i 
Skjul bag sine Mænd I 

Erik 

yVL kaste 9ig trem. imod Gissur, men standser, irakler og 

•latter sig til Sværdet Stærk Bevægelse og høje Glædesraab 

bag Scenen. Gunnar Baardson træder ind. 

Hvad nu? — Hvem gjælder monstro 
denne Sejersjubel? 

Gunnar Baardson. 
Det er Gisle og Kolbejn Unge, der nu 
gaar om Bord og lette Anker. 

Træder under det følgende ud i Baggrunden. 

Erik. 
• Jeg takker Jer, Guder. 

Gissur. 

Fordømt at de undslap os. vender sig imod 

Erik. Men han skal undgjælde derfor. Hug 
haml Stød ham ned I 

Erik rejser sig stolt. 

Behøves ikke, Gissur. Nu dør jeg . . . 
men Du . . . Du skal blive ved at leve med 

Skjændsel. TU Groa, i det han vakler over tU venstre. 

Læg mig der inde ved min Hustrus Side. 

Falder. 

Groa. 
Ved hans Hustrus? ser ud m venstre. Guld- 
vejg! — Du har villet det, Skuld ... Du 
har hørt min Bøn. 

Ny Bevægelse og Bønne-Ramsen bag Scenen. 

Gissur. 
Hvem kommer dér? 

SkULI i Baggrunden. 

Det er Thingeyri-Abbeden med alle 
Munkene. 

Abbeden træder ind med en Del Munke og Korsbrødre. 

Guds Fred og Hilsen, højædle Herre 
Jarl! Jeg ser, at Jeres værste Fjende nu 
endelig er falden. 

Groa. 

Sin værste Fjende har han — og skal 
han altid have i sig selv. 

GiSSUR haanlig. 

Hørl Hørl Det er Vølven, som taler I 
— Ikke sandt: I kan jo forudsige Folk 
deres Fremtidsskæbne? 

Groa. 
Ønsker Du maaske at vide Din? 

GiSSUR rækker Haanden frem. 

Nuvel: Sig den — om I kan! 

GrOA bortstøder hans Haand. 

Behøves ikke — jeg læser den grandt 
i Dit skumle Åasyn. ser fiast paa ham. Saa mærk 
Dig da vel, hvad jeg har at sige Dig, Du 
Lys- og Folkefjende, Du vor Friheds kro- 
nede Banemand! Du skal jages fredløs om, 
forvist fra Lykken, saa længe Du lever. 
Fredløs! Fredløs! Aldrig skal nogen Venne- 
haand blive rakt Dig. Du skal i Dit Hjærte 
føle Dig ringeagtet af enhver — selv af dem 
der nu nødtvungent bøjer sig for Dig — og 
se hemmelige Fjender og Fodangler overalt. 
Du skal en Gang, naar ogsaa han, Din 
kongelige Beskytter i Norge, har slaaet 
Haanden af Dig, ynkelig søge Ly bag et 
Klosters Mure paa en øde 0. Men aldrig^ 
aldrig skal dog Glemsels Hejre dale ned over 
Din Isse med trøstende Vingeslag. Selv i Din 
sidste Stund, naar Du viljeløs driver ud 
imod Dødens Munding, skal Du martres 
ved Tanken om alle Dine Misgjæminger 
og ved Bevidstheden om, at Dit Navn ind- 
til Dommedag skal være en Skjændsel i 
Islands Krønike. 

Abbeden. 
Tvi! Tvi! Hvi vil I høre hende, Herre? 

GiSSUR. 

Jeg trøster mig til, at saavel min egen som 

Landets Krønike netop fra nu af skal kaste 
fornyet Glans ud over baade Fjeld og Hav. 

ThORSTEJN HrAUD træder ind. 

Vil I se, Herre Jarl: Ret nu sætter Jeres 
Fostersøn ud til Havs for en frisk Jøkels- 
kuling. 

Maa ser Skibet glide frem i Baggrunden mellem gyngende 
Ismasser. I Forstavnen staar Gisle og Thorbjørg med 
Barnet paa Armen — Kolbejn Unge ved Roret. Mange Folk 
af begge Kjøn, der imidlertid have samlet sig ved Strand- 
bredden, hilse dem paa forskjellig Vis. Fjeldene ligge i 
stærk Aftenrøde. 

Abbeden. 
Ja, ser dér I — Mig tykkes, der staar 
en Kvinde ved hans Side med et Barn paa 
Armen. 

Gissur. 
Skulde det være Guldvejg? 

GrOA peger ud til venstre. 

Nej — hende har Nornerne sørget for. 
Herre. 

GiSSUR ser ud og studser. 

Ogsaa hun . . . Hans Hustru! 

Groa. 
Saa vidt jeg endnu kan skjønne med 
mine dumme Øjne, er det Skjøn-Thorbjørg 
fira Brekka — med samt Jeres egen yngste 
Frænde. 

SrULI afkides. 

Thorbjørgl 

Gissur. 
Min Frænde? 

Groa. 
Ja, Holarbispens Arving — Erik Skagge- 
sons Søn. Jeg trøster mig til, at det en Gang 
nok skal vise sig ved ham, at Frihedens 
Livskraft endnu er sej i Nord. 

GiSLE om Bord paA Skibet, med høj Røst. 

Hil Dig, vort Slægtland 
— vristet i Tidens 
Morgen fra Havet I 
Hil Dig, vort djærve 
hugfaste Hjemfolk! 
Truer end Fremmed- 
Øksen Din Ætbul, 
herlig Din Friheds 
Ry dog skal mindes 
vide om Jprd, 
saa længe Sagas 
Guldrunestav end 
funkler i Nord. 

Tæppet falder. 



Digiti: 



ized by Google 



Digitized by 



Google 



Digitized by 



Google 



Digitized by 



Google 





Google 



